
Εργαζόμενοι 
Κάτω τα χέρια από 
τη ΛΑΡΚΟ 

σελ. 4 

Κοινωνία 

Το αντί-Ασφαλιστικό 
έκτρωμα του 
Βούρτση 

σελ. 6 

Ινδία 

Νέα γενική 
απεργία ιστορικών 
διαστάσεων 

σελ. 12 

Αφιέρωμα 
Η σημερινή όξυνση 
της ελληνοτουρκικής 


σύγκρουσης 


σελ. 14-15 


Έφυγε από τη ζωή ο ηθοποιός και συγγραφέας Γ. Κοτανίδης 


Ο Γιώργος Κοτανίδης γεννήθηκε στις 
5/2/1945 στη Θεσσαλονίκη. Τελείωσε το 
δημοτικό στη Δράμα και το γυμνάσιο στη 
Θεσσαλονίκη. Φοίτησε δύο χρόνια στην 
Κτηνιατρική Σχολή του Πανεπιστημίου 
Θεσσαλονίκης, και ασχολήθηκε κυρίως 
με τη δημιουργία του φοιτητικού θεάτρου 
και της κινηματογραφικής λέσχης. Τελεί¬ 
ωσε τη Δραματική Σχολή του “Εθνικού 
Θεάτρου” το 1970 και συμμετείχε στη δη¬ 
μιουργία του “Ελεύθερου Θεάτρου”, όπου 
παρέμεινε την περίοδο 1970-75. Έχοντας 
πολιτικοποιηθεί από πολύ νέος, συμμετεί¬ 
χε στον αντιδικτατορικό αγώνα ενταγμέ¬ 
νος στο Επαναστατικό Κομμουνιστικό 
Κίνημα Ελλάδας (ΕΚΚΕ) και σε άλλους 
πολιτικούς φορείς, όπως η Ελληνοευρω- 
παϊκή Κίνηση Νέων (ΕΚΙΝ). Για την δρά¬ 
ση του συνελήφθη επανειλημμένα, φυλα¬ 
κίστηκε, βασανίστηκε. 

Την περίοδο 1980-85 δημιούργησε με 
τον Θ. Κακουλίδη τον εκδοτικό οίκο “Ιθά¬ 
κη” και τύπωσε βιβλία για το θέατρο, τον 
κινηματογράφο και τη μουσική.Έχει γρά¬ 
ψει τη νουβέλα “Περί Μαιάνδρου” (1195), 
το μυθιστόρημα “Απρόσμενα αισθήματα” 
(1999), το μυθιστόρημά του “Οι σαλτι¬ 


μπάγκοι” (2004), το Όλοι μαζί, τώρα!” 
(2011), ένα προσωπικό αφήγημα για τη 
δημιουργία του “Ελεύθερου Θεάτρου” και 
την δράση επαναστατικών και αντιστασι¬ 
ακών οργανώσεων στην χούντα, και τέ¬ 
λος το “Ηθοποιός σημαίνει φώς” (2015). 

Συνεργάστηκε στο θέατρο με σπου¬ 
δαίους καλλιτέχνες: Αννα Συνοδινού, 
Γιώργος Μιχαηλίδης, Αλέξης Σολομός, 
Ξένια Καλογεροπούλου, Μιχάλης Κακο- 
γιάννης, Γιάννης Χουβαρδάς, Κωνσταντί¬ 
νος Αρβανιτάκης, “Νέα Πορεία”, “Εθνική 
Λυρική Σκηνή”, “Από Μηχανής Θέατρο”, 
“Θέατρο Στοά” και άλλους θιάσους και 
σκηνοθέτες, με ρόλους σε όλα τα θεατρι¬ 
κά είδη. Συμμετείχε στις παραστάσεις “Ο 
Ορφέας στον Άδη” του Τενεσί Ουίλιαμς, 
“Το Πένθος Ταιριάζει στην Ηλέκτρα" του 
Ευγ. Θ’ Νηλ, “Η πρόβα του Νυφικού” από 
το μυθιστόρημα της Ντ. Γιαννακοπούλου, 
η “Δυτική Αποβάθρα” του Μπερνάρ Μαρί 
Κολτές κ.α. Την περίοδο 2016-17 έπαιξε 
στο'Ιδρυμα Μιχάλης Κακογιάννης το έργο 
«Ομπίντα, Οι τελευταίες ώρες του Νίκου 
Ζαχαρώδη», που έγραψε ο ίδιος και υμνεί 
την προσωπικότητα του Ζαχαρώδη. Αν 
και αυτό δείχνει μια προσκόλληση στον 


σταλινισμό και τα αδιέξοδα παλιότερων 
περιόδων του εργατικού κινήματος (όπως 
άλλωστε ισχύει για αρκετούς καλλιτέχνες 
και διανοούμενους), παρόλα αυτά δεν μει¬ 
ώνει το ήθος και την αξία του συνολικού 
έργου του Γιώργου Κοτανίδη. 

Στον κινηματογράφο έπαιξε σημαντι¬ 
κούς ρόλους σε ελληνικές και διεθνείς πα¬ 
ραγωγές: “Παραγγελώ”, “Από που πάνε 
για την χαβούζα;”, “Ηλεκτρικός Άγγελος”, 
“Το στίγμα”, “Το μαντολίνο του λοχαγού 
Κορέλι” κ.α., ενώ έγραψε και το σενάριο 
της ταινίας “Πάμπτωχοι Α.Ε.”. 

Εμφανίστηκε σε κωμικούς και δραμα¬ 
τικούς ρόλους τηλεοπτικών σειρών της 
κρατικής και της ιδιωτικής τηλεόρασης 
(Ο συμβολαιογράφος, Οι μεν και οι δεν, 
Εγκλήματα), σε θεατρικά για την τηλε¬ 
όραση (Θέατρο της Δευτέρας), καθώς 
και σε διεθνείς τηλεοπτικές παραγωγές. 
Έγραψε και παρουσίασε στην κρατική τη¬ 
λεόραση πολιτιστικά και οικολογικά τη¬ 
λεπαιχνίδια, έκανε οικολογικές και ιστορι¬ 
κές εκπομπές στο ραδιόφωνο. 

Η ΟΚΔΕ εκφράζει τα ειλικρινή συλ¬ 
λυπητήρια της στους συγγενείς και τους 
φίλους του. 

Φεβρουάριος 2020 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα μετά μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών,των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κλπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμε την εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 Πί Διεθνούς. Δεν έχουμε καμιά σχέ¬ 
ση με «τζάκια» και επαγγελματιες της πολιτικής με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους άνεργους νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 Π Διεθνή. 


2 Εργατική Πάλη 


Κυκλοφόρησε από τις εκδόσεις ΕΡΓΑΤΙΚΗ ΠΑΛΗ 


Ε 



Κατανοώντας 
την Ιστορία 

Ίγ 




Για τη Γραφειοκρατία 

Συγγραφείς: Λέον Τρότσκι, Ερνέστ Μαντέλ, 
Γιάννης Σμυρλής, Σωφρόνης Παπαδόπουλος 

Χρονολογία έκδοσης: Νοέμβριος 2019 

Σελίδες: 205 

Τιμή: 5 ευρώ 


Οι Εκδόσεις Εργατική Πάλη, με την ευκαιρία 
των 30 χρόνων από την κατάρρευση των σταλι¬ 
νικών καθεστώτων, εκδίδουν μια Επιλογή Κειμέ¬ 
νων κάτω από γενικό τίτλο, Για την Γραφειοκρα¬ 
τία, με σκοπό την κατανόηση του φαινομένου 
γενικά και κυρίως της σταλινικής γραφειοκρα¬ 
τίας. Τα κείμενα που επιλέχτηκαν γι’ αυτή την 
έκδοση είναι: 

1. Γιατί θριάμβευσε ο Στάλιν, τον Λέον Τρότσκι 
(απόσπασμα από την Προδομένη Επανάστα- 
ση-1936) 

2. Η Ταξική Φύση του Σοβιετικού Κράτους, του 
Λέον Τρότσκι (1933) 

3. Η Γραφειοκρατία, τον Ερνέστ Μαντέλ (1968) 

4. Σχετικά με την ταξική φύση της ΕΣΣΔ-Μια 
απάντηση στον Σονύζυ, τον Ερνέστ Μαντέλ 
(1970) 

5. Μια Θεωρία που δεν έχει αντέξει τη δοκιμή 
των γεγονότων, του Ερνέστ Μαντέλ (1990) 

6. Η κρυφή γοητεία του σταλινισμού Νο 2-Απά- 
ντηση της Ο.Κ.Δ.Ε. στον Δημήτρη Μπελαντή, 
των Γιάννη Σμυρλή-Σωφρόνη Παπαδόπουλο 
(2017) 



7. Γιατί είμαστε επαναστάτες σήμερα; Ένα εξαι¬ 
ρετικό άρθρο τον Ερνέστ Μαντέλ 

Μέσα από την επιλογή αυτών των κειμένων 
οι αγωνιστές του επαναστατικού και κομμουνι¬ 
στικού κινήματος θα βρουν απαντήσεις για το 
φαινόμενο της γραφειοκρατίας, τις ρίζες και τις 
αιτίες του, που τόσο πολύ απασχόλησε και απα¬ 
σχολεί το εργατικό κίνημα και την πρωτοπορία 
του. Το φαινόμενο δεν είναι σημερινό. Έχει απα¬ 
σχολήσει όλους τους Μαρξιστές και τον ίδιο τον 
Μαρξ, αλλά, φυσικά, μετά την γραφειοκρατικο- 
ποίηση και τον εκφυλισμό του πρώτου εργατικού 
κράτους σε μια σταλινική δικτατορία και τα τρα¬ 
γικά και ολέθρια αποτελέσματα που είχε αυτή η 
εξέλιξη, όχι μόνο για την τύχη των καθεστώτων 
του λεγάμενου «υπαρκτού σοσιαλισμού», αλλά 
και για την υπόθεση του σοσιαλισμού και της 
κομμουνιστικής ιδεολογίας, μια βαθειά κατα¬ 
νόηση του φαινομένου καθίσταται απαραίτητη 
σήμερα, όσο ποτέ άλλοτε. 

Από τον πρόλογο της έκδοσης 

Η ΠΠΟΨΠ ΜΆΣ 


Καταργούν την 
Παλαιστίνη 


Ο υπόδικος «ηγέτης», πρόε¬ 
δρος των ΗΠΑ Ντόναλντ 
Τραμπ, έχοντας δίπλα του 
τον υπηρεσιακό πρωθυπουρ¬ 
γό του Ισραήλ Μπέντζαμιν Νετανιάχου, 
παρουσίασε την Δευτέρα 27/1/20, το σχέ¬ 
διό του για τη λύση του «Παλαιστινιακού», 
το οποίο μάλιστα ονόμασε «ιστορική ευ¬ 
καιρία», «συμφωνία του αιώνα» κ.ά. Ακόμη 
κάλεσε τους Παλαιστίνιους να αρπάξουν 
την ευκαιρία, γιατί «(...)η Μέση Ανατολή 
αλλάζει ραγδαία/...) Πρέπει να φροντίσουμε 
τη νεολαία της περιοχής/...)» και συνέχισε 
πλέκοντας το εγκώμιο του αμερικανικού 
στρατού για τα κατορθώματά του στην πε¬ 
ριοχή! Βέβαια, το «σχέδιο» του αμερικανού 
προέδρου είναι το χειρότερο από όσα πα¬ 
ρουσιάστηκαν από το 1948, ρίχνει λάδι στην 
εύφλεκτη Μ. Ανατολή και αν εφαρμοστεί θα 
σβήσει από το χάρτη ακόμη και τα υπολείμ¬ 
ματα παλαιστινιακού κράτους που έχουν 
απομείνει. 

Τα βασικά σημεία του «σχεδίου» 

Σύμφωνα με το «σχέδιο» και τον χάρτη 
που παρουσίασε ο ίδιος ο Τραμπ, καταπα- 
τούνται όλες οι αποφάσεις του ΟΗΕ καθώς 
και τα όρια των εδαφών Ισραήλ-Παλαιστί- 
νης και αγνοούνται πλήρως τα προ του 1967 
σύνορα (δηλ. πριν το Ισραήλ προσαρτήσει 
την Δ. Όχθη του Ιορδάνη, την Γάζα, την Ιε¬ 
ρουσαλήμ κ.ά.) που αποτελεί, θεωρητικά, 
τη βάση συζήτησης για τους Παλαιστίνιους. 
Συγκεκριμένα το παλαιστινιακό «κράτος» 
-«ένα κράτος Μίκι Μάονς», όπως το ονό¬ 
μασε το Κευίετκ- θα περιλαμβάνει: 

1. Τα εναπομείναντα κατακερματισμένα 
εδάφη της Δυτικής Όχθης, 

2. Τη Λωρίδα της Γάζας, 

3. Ορισμένες απομακρυσμένες αραβικές 
συνοικίες της Ανατολικής Ιερουσαλήμ, στα 
όρια της πόλης και εκτός του γνωστού δια- 
χωριστικού τείχους, τα οποία κάποια στιγμή 
θα μπορούν να ανακηρυχθούν ως πρωτεύ¬ 
ουσα της Παλαιστίνης. Όταν αυτό γίνει, 
κόμπασε ο Τραμπ, οι ΗΠΑ θα ανοίξουν και 
εκεί πρεσβεία, (το οποίο βέβαια δεν πρόκει¬ 
ται να συμβεί ποτέ). 

4. Ακατοίκητες εκτάσεις που το Ισρα¬ 
ήλ θα εκχωρήσει στην έρημο Νεγκέβ, στα 


σύνορα με την Αίγυπτο, -χωρίς καμιά επι¬ 
κοινωνία μεταξύ τους και με τα υπόλοιπα 
προβλεπόμενα από το «σχέδιο» παλαιστι¬ 
νιακά εδάφη- πρακτικά ως αντάλλαγμα για 
την προσάρτηση 15 παράνομων εβραϊκών 
εποικισμών στη Δυτική Όχθη, που θα συ¬ 
ντελούν στην κυριαρχία του Ισραήλ στην 
Κοιλάδα του Ιορδάνη (30% της Δ. Όχθης). 

Ακόμη στο «σχέδιο» προβλέπεται για 
τους Παλαιστίνιους: α) σύνδεση με σήραγγα 
των μέχρι σήμερα ασύνδετων παλαιστινια¬ 
κών εδαφών μεταξύ Δυτικής Όχθης και Λω¬ 
ρίδας της Γάζας, που θα ελέγχεται από τους 
Ισραηλινούς, β) χρήση μέρους των εγκατα¬ 
στάσεων στα ισραηλινά λιμάνια της Χάιφα 
και της Ασντόντ, υπόσχεση που είναι προ¬ 
φανές ότι θα υπόκειται πάντοτε στην «καλή 
θέληση» του Ισραήλ (!), γ) υπόσχεση για 
ξένες επενδύσεις ύψους 50 δια δολαρίων 
σε βάθος δεκαετίας (!) και δημιουργία ενός 
εκατομμυρίου νέων θέσεων εργασίας στα 
παλαιστινιακά εδάφη (!). Για το τεράστιο 
πρόβλημα της επιστροφής των προσφύγων, 1 
ο γαλαντόμος Τραμπ δήλωσε ότι αυτοί θα 
αποζημιωθούν από ταμείο που θα συσταθεί 
από τη διεθνή κοινότητα, για να σπεύσει 
αμέσως ο Νετανιάχου να δηλώσει ότι σε 
κάθε περίπτωση το ζήτημα των προσφύγων 
«...θα επιλυθεί εκτός ορίων του Ισραήλ». 
Τέλος, στο σχέδιο τονίζεται ότι το παλαι¬ 
στινιακό «κράτος» θα είναι «αποστρατιωτι- 
κοποιημένο» και δεν θα έχει τον έλεγχο του 
εναέριου χώρου και των συνόρων του, με 

1. Το μεγαλύτερο μέρος του παλαιστινια¬ 
κού λαού, εκτοπισμένο ή κυνηγημένο λόγω 
πολέμων, διώξεων κ,λπ., βρίσκεται εκτός της 
Παλαιστίνης και διάσπαρτο σχεδόν σε όλες τις 
χώρες της Μ. Ανατολής και κυρίως σε: Λίβανο, 
Ιορδανία, Λιβύη, Ιράκ, ενώ πάνω από 2 εκ. 
βρίσκονται στο Ισραήλ λόγω της προσάρτη¬ 
σης εδαφών που παλαιότερα ανήκαν στους 
Παλαιστίνιους 


λίγα λόγια θα είναι ένα «Μπατουστάν», υπό 
τον απόλυτο έλεγχο του μιλιταριστικού-σι- 
ωνιστικού κράτους του Ισραήλ. 

Για αυτό το «σχέδιο» το οποίο είναι 
κομμένο και ραμμένο υπέρ των σιωνιστι- 
κών συμφερόντων και απλά ανακοινώθηκε 
στους Παλαιστίνιους, το γεράκι του σιωνι¬ 
σμού Νετανιάχου, έχοντας δίπλα του τον 
αρχηγό της αντιπολίτευσης «κεντρώο» 
Μπένι Γκαντζ, έθεσε ως όρο για τις δια¬ 
πραγματεύσεις με τους Παλαιστίνιους, να 
αναγνωρίσουν «το Εβραϊκό Κράτος του Ισ¬ 
ραήλ»! 

Όπως ήταν φυσικό οι Παλαιστίνιοι σε 
όλες τις περιοχές από τη Γάζα ως τη Ρα- 
μάλα και τα κατεχόμενα της κοιλάδας του 
Ιορδάνη με διαδηλώσεις και φωνάζοντας, 
«θάνατος στην Αμερική», «Θάνατος στο 
Ισραήλ» απέρριψαν το «σχέδιο» των Τραμπ- 
Νετανιάχου που οδηγεί με μαθηματική 
ακρίβεια σε ένα μη βιώσιμο παλαιστινιακό 
κράτος και τελικά στην εξόντωση και στην 
εξαφάνισή τους. Τέλος, υπήρξε συνάντη¬ 
ση (για πρώτη φορά μετά από 9 χρόνια!) 
ανάμεσα στις τρεις σημαντικές πολιτικές 
δυνάμεις (Χαμάς, Ισλαμική Τζιχάντ, και 
Παλαιστινιακή Αρχή-Φατάχ) στη Ραμάλα 
(έδρα της Παλαιστινιακής Αρχής) για την 
αντιμετώπιση της κατάστασης που έχει δη- 
μιουργηθεί. 

Πραγματικός ο κίνδυνος 
εξαφάνισης 

Ο κίνδυνος εκτοπισμού, αν όχι και εξό¬ 
ντωσης, των παλαιστινιών από τα εδάφη 
τους είναι πραγματικός. Μπορεί η θέληση 
των παλαιστινιών για αγώνα ενάντια στους 
σιωνιστές και ιμπεριαλιστές, παρά τα χιλιά¬ 
δες θύματά τους, να παραμένει αμείωτη, 
ωστόσο η ηγεσία τους ιδιαίτερα η λεγάμενη 
Παλαιστινιακή Αρχή-Φατάχ και ο ηγέτης 
της Μαχμούτ Αμπάς (άνθρωπος των ιμπε¬ 



▲ Ο χάρτης τον νέου Παλαιστινιακού 

κράτους που προτείνει ο Τραμπ 

ριαλιστών), έχουν τεράστια ευθύνη που τα 
πράγματα έχουν φτάσει μέχρι τη σημερινή 
απελπιστική κατάσταση. Μαζί με αυτό ο 
παλαιστινιακός λαός είναι σήμερα απομο¬ 
νωμένος και προδομένος από ένα μεγάλο 
μέρος των αραβικών χωρών και του λεγάμε¬ 
νου αραβικού συνδέσμου. Απόδειξη αυτού 
είναι το γεγονός ότι όταν ο Τραμπ ανακοί¬ 
νωνε το «σχέδιό» του υπήρχαν (για πρώτη 
φορά στην ιστορία) και οι πρέσβεις των 
Μπαχρέιν, Ομάν, Ενωμένων Αραβικών Εμι¬ 
ράτων και σίγουρα στο παρασκήνιο η Σα¬ 
ουδική Αραβία και η Αίγυπτος, πράγμα που 
επιβεβαιώνεται από την ένοχη σιωπή τους. 

Το «σχέδιο» του Τραμπ δεν αφορά μόνο 
τον ενταφιασμό του παλαιστινιακού λαού. 
Είναι προφανές ότι ετοιμάζει ένα νέο αντι¬ 
δραστικό συνασπισμό για μια αντεπίθεση 
στη Μ. Ανατολή και την σύγκρουση με το 
Ιράν. Σε αυτό τον αντιδραστικό συνασπισμό 
κάτω από το συντονισμό των ΗΠΑ συμμε¬ 
τέχει με όλα τα μέσα και η πολιτική ελίτ της 
Ελλάδας και κυρίως τα δυο μεγάλα αστικά 
κόμματα ΝΔ και ΣΥΡΙΖΑ. Δεν είναι μόνο ο 
παλιός άξονας με το Ισραήλ και την Αίγυ¬ 
πτο, ούτε η πρόσφατη υπογραφή συμφωνί¬ 
ας με της ΗΠΑ για τις Βάσεις, αλλά και η 
αποστολή πυραύλων Πάτριοτ στην Σαουδι¬ 
κή Αραβία, φρεγάτας στον Περσικό Κόλπο, 
τα κοινά ναυτικά γυμνάσια με το Ισραήλ με 
στόχο το Ιράν κ.λπ. 

Με τους αγώνες μας να σώσουμε τον 
παλαιστινιακό και τον ελληνικό λαό από 
τον όλεθρο όπου τον οδηγεί η φιλοιμπερι- 
αλιστική και επικίνδυνη ελίτ που βρίσκεται 
στην κυβέρνηση. 



Η καπιταλιστική βαρβαρότητα... 

με την γλώσσα των αριθμών 


Τ ην ένταση του προβλήματος της φτώχειας καθώς και νέες μορφές φτώχειας, όπως η ενεργειακή 
φτώχεια (ηλεκτρικό ρεύμα, θέρμανση κ.λπ.), στην Ελλάδα και στην Ευρωπαϊκή Ένωση παρουσιάζει 
σε έρευνά του το Ελληνικό Δίκτυο για την Καταπολέμηση της Φτώχειας. 

20.000.000 υπολογίζονται πλέον οι άστεγοι στην ΕΕ. Βασική αιτία είναι το μπαράζ εξώσεων σε χώρες 
όπως η Ισπανία και η Πορτογαλία. Επίσης, σε χώρες όπως το Βέλγιο, Ολλανδία και Λουξεμβούργο, μειώνεται 
διαρκώς η πρόσβαση στη δημόσια υγεία και περίθαλψη, κυρίως λόγω του γεγονότος ότι οι κυβερνήσεις της 
Ε.Ε. εφαρμόζουν πολιτικές ιδιωτικοποιήσεων, υποβαθμίζοντας τις δημόσιες υπηρεσίες υγείας. 

Στην Ελλάδα αυξήθηκε σημαντικά το ποσοστό των ανθρώπων που βρίσκονται σε κίνδυνο φτώχειας, 
φτάνοντας το 31,3% (στοιχεία του 2018), ενώ το αντίστοιχο ποσοστό το 2005 ήταν 19,6%. Η Ελλάδα έχασε 
το 25% του ΑΕΠ της κατά τη διάρκεια της κρίσης, το υψηλότερο ποσοστό από οποιαδήποτε χώρα της Ε.Ε. 
Οι νέοι που εργάζονται, αλλά παραμένουν φτωχοί, είναι σε όλη την Ευρώπη, και στην Ελλάδα, η μοναδική 
ηλικιακή ομάδα με αυξητική τάση. Η Ελλάδα είναι η πρώτη χώρα στην ΕΕ όπου οι νέοι, αφότου τελειώσουν 
την εκπαίδευσή τους, δεν εργάζονται σε ποσοστό 50,5%. 

Παράλληλα, σύμφωνα με τη Ευτοκίαΐ, το 35,6% των νοικοκυριών στην Ελλάδα αδυνατεί να πληρώσει 
τους λογαριασμούς, ενώ το 39,6% δεν μπορεί να συντηρήσει το σπίτι του, είτε είναι ενοικιαζόμενο, είτε 
ιδιόκτητο. Ταυτόχρονα, εκτιμάται ότι η αύξηση των τιμών των κατοικιών κατά 7,4% το 2019, ακολουθούμενη 
από μεγαλύτερη αύξηση των ενοικίων, αναμένεται να ενισχύσει το φαινόμενο της φτώχειας. 

507.000 πολίτες επιβιώνουν χάρη σε επιδόματα και 602.000 άνθρωποι αδυνατούν να πληρώσουν το 
ενοίκιο χωρίς υποστήριξη. Περισσότερα από 450.000 άνθρωποι πήραν τρόφιμα από το «Ταμείο Ευρωπαϊκής 
Βοήθειας προς τους Άπορους» και πάνω από 80.000 βασίστηκαν στα κοινωνικά παντοπωλεία.Επίσης, 517.000 
παιδιά βιώνουν τη φτώχεια, ποσοστό τριπλάσιο σε σχέση με το 2005. Τέλος, πάνω από 750.000 εργαζόμενοι 
αμείβονται με μισθό κάτω από 500 ευρώ, ενώ οι μισθοί και οι συντάξεις έπεσαν σε επίπεδα χαμηλότερα από 
μια δεκαπενταετία πριν. 


Ο ι ΗΠΑ είναι μια από τις χώρες που πληρώνει τους αν¬ 
θρώπους που παρέχουν το πλάσμα του αίματος (το 
πλάσμα είναι το υγρό συστατικό του αίματος, συνιστά 
το μισό του όγκου του και αποτελείται από θρεπτικά συστατικά 
και πρωτεΐνες). Το περισσότερο απ’ αυτό το πλάσμα πωλείται 
στο εξωτερικό (το 70% του πλάσματος σε ολόκληρο τον κόσμο 
προέρχεται από την Αμερική). Οι εμπορευματοποιημένες αιμο¬ 
δοσίες έχουν αυξηθεί κατακόρυφα, με αποτέλεσμα το αίμα να 
αποτελεί πλέον το 2% των εξαγωγών της χώρας. 

Σύμφωνα με έρευνες, ο μέσος «πωλητής αίματος» βγάζει 
περίπου το 1/3 του συνολικού του εισοδήματος από την πώ¬ 
ληση του αίματός του. Οι περισσότεροι πωλητές είναι ανάπη¬ 
ροι, άστεγοι, ανύπαντροι γονείς ή φοιτητές. Ωστόσο, η χρόνια 
αφαίμαξη πλάσματος προκαλεί ληθαργία και νοητικές βλάβες. 
Οι απελπισμένοι «πωλητές» επιτρέπεται να δίνουν το πλάσμα 
τους δύο φορές την εβδομάδα, 104 φορές τον χρόνο. Όμως, η 
απώλεια τόσου πλάσματος έχει σοβαρές επιπτώσεις στην υγεία. 
Περίπου το 70% των πωλητών πλάσματος παρουσιάζει επιπλο¬ 
κές. Οι «πωλητές» έχουν λιγότερη πρωτεΐνη στο αίμα τους, κάτι 
που τους θέτει σε κίνδυνο για λοιμώξεις και παθήσεις του ήπα- 
τος και των νεφρών. Πολλοί υποφέρουν από σχεδόν μόνιμη κό¬ 
πωση και είναι στο όριο της αναιμίας. Όλα αυτά για περίπου 30 
δολάρια ανά επίσκεψη. 

ΚΑΤΩ ΤΑ ΧΕΡΙΑ ΑΠΟ ΤΗ ΑΑΡΚΟ 
ΟΧΙ ΣΤΗΝ ΙΔΙΗΤΙΚΟΠΟΙΗΣΗ ΤΗΣ ! 



Μ ε το παραπάνω σύνθημα, οι εργαζόμενοι 
της ΑΑΡΚΟ, κάτοικοι περιοχών της Στε- 
ρεάς Ελλάδας, σωματεία, εργαζόμενοι 
κ.ά. συμμετείχαν μαζικά σε συλλαλητή¬ 
ριο στο Σύνταγμα στις 25 Γενάρη, στέλνοντας ξεκάθαρο 
μήνυμα στη νεοφιλελεύθερη κυβέρνηση της ΝΔ, που 
θέλει να ξεπουλήσει τα ορυχεία και το εργοστάσιο της 
ΑΑΡΚΟ. 

Ο υπουργός Περιβάλλοντος και Ενέργειας Κωστής 
Χατζηδάκης σκοπεύει να προχωρήσει άμεσα το σχέδιο 
ιδιωτικοποίησης της ΑΑΡΚΟ, που προβλέπει την τριχο- 
τόμησή της, ώστε να πουληθούν μέσα στο 2020 τα κερ¬ 
δοφόρα τμήματά της. Το πρώτο πακέτο θα περιλαμβά¬ 
νει το 70% των μεταλλείων στην Εύβοια, τα μεταλλεία 
στην Καστοριά και το λιγνιτωρυχείο στα Σέρβια Κοζά¬ 
νης, ενώ το δεύτερο πακέτο τα μεταλλεία και το εργο¬ 
στάσιο στη Λάρυμνα Φθιώτιδας. Θεωρούνται και τα δύο 
επιχειρηματικά «φιλέτα», σε αντίθεση με το 30% των με¬ 
ταλλείων της Εύβοιας, που θα τεθεί υπό «καθεστώς εκ¬ 
καθάρισης σε λειτουργία». Μάλιστα, η κυβέρνηση προ- 
τίθεται να εκταμιεύσει ποσό της τάξης τουλάχιστον των 
20 εκατομμυρίων ευρώ για την «εξυγίανση» της ΛΑΡ- 
ΚΟ. Εξυγίανση σημαίνει «οικειοθελείς» αποχωρήσεις 
και μετατάξεις για τους εργαζόμενους, ώστε η εταιρεία 
να καταστεί πιο ελκυστική για τους ενδιαφερομένους 
επενδυτές. Ως γνωστόν, για τους νεοφιλελεύθερους κα¬ 
νίβαλους της ΝΔ, «επενδύσεις» είναι το ξεπούλημα του 
δημόσιου πλούτου έναντι πινακίου φακής, χαρίζοντας 
τα κερδοφόρα φιλέτα στους αεριτζήδες «επενδυτές» και 
μετακυλώντας τα χρέη στις πλάτες του λαού. 

Για να δικαιολογήσει το σχέδιο ιδιωτικοποίησης, η 
κυβέρνηση επιστρατεύει: 

α) απόφαση του 2014 της Γενικής Διεύθυνσης Αντα¬ 
γωνισμού της Ευρωπαϊκής Επιτροπής, η οποία χαρακτή¬ 
ρισε «κρατικές ενισχύσεις» τη συμμετοχή του Δημοσίου 
με 135 εκ. ευρώ στην αύξηση του μετοχικού κεφαλαίου 
της ΑΑΡΚΟ (ουσιαστικά ήταν δάνειο προ δεκαετίας, το 
οποίο σήμερα έχει σχεδόν αποπληρωθεί), 

β) τα περιβαλλοντικά πρόστιμα, περίπου 50 εκ. ευρώ, 
για μόλυνση του Ευβοϊκού Κόλπου (η ΑΑΡΚΟ δεν έχει 
περιβαλλοντική αδειοδότηση), 

γ) το νέο εξώδικο/τελεσίγραφο της ΔΕΗ για ανεξό¬ 
φλητους λογαριασμούς που έχουν συσσωρευτεί εδώ και 
πολλά χρόνια, ύψους 340 εκ. ευρώ, με το οποίο απειλεί 
να κόψει το ρεύμα στην επιχείρηση στο τέλος του μήνα. 

Ωστόσο, τα σωματεία των εργαζομένων στη ΑΑΡΚΟ 
έχουν αποκαλύψει ότι η ΔΕΗ, που διαθέτει το 11,45% 
των μετοχών της επιχείρησης, εφαρμόζει ιδιαίτερα υψη¬ 
λό τιμολόγιο, 80% πάνω από τον ευρωπαϊκό μέσο όρο! 

Αμεση απάντηση των εργαζομένων και 
συνέχιση του αγώνα 

Απέναντι σε αυτή την εξέλιξη, οι εργαζόμενοι ξεκί¬ 
νησαν αγωνιστικές κινητοποιήσεις, με πρώτη το συλλα¬ 
λητήριο στο Σύνταγμα. Όπως ενημερώνουν οι εργαζό¬ 
μενοι, η ΑΑΡΚΟ αποτελεί έναν ιστορικό βιομηχανικό 
κολοσσό παγκόσμιας εμβέλειας και αναγνώρισης, με 
συσσωρευμένα προβλήματα από την κακοδιαχείριση 
των παρελθόντων ετών (μόνο το σκάνδαλο της προ¬ 
πώλησης του νικελίου την περίοδο 2006-08 οδήγησε σε 
απώλεια κερδών ύψους 0,5 δισ. ευρώ), που όμως μπορεί 
να αποτελέσει μοχλό ανάπτυξης απέναντι στην κρίση 


που μαστίζει την ελληνική οικονομία. Έχει εγκαταλει- 
φθεί στην τύχη της και αντιμετωπίζεται απαξιωτικά από 
όλες τις κυβερνήσεις. Η ΑΑΡΚΟ, παρ’ όλα τα προβλή- 
ματά της και τις αναξιοποίητες δυνατότητές της, παρα¬ 
μένει μια δυναμική εταιρεία, με σημαντική συμβολή στη 
βιομηχανία, στην απασχόληση και στο συναλλαγματικό 
ισοζύγιο της χώρας (3%), λόγω της εξαγωγικής της φύ¬ 
σης. 

Για τους παραπάνω λόγους, με ψήφισμα που κατέθε¬ 
σαν στη Βουλή, οι εργαζόμενοι απαιτούν: 

1. Κρατική χρηματοδότηση για να διασφαλιστεί η 
μέχρι σήμερα καθετοποιημένη επεξεργασία των νικελι- 
ούχων μεταλλευμάτων. Να διασφαλιστεί η ενιαία λει¬ 
τουργία μεταλλείων και εργοστασίου της ΑΑΡΚΟ, κα¬ 
θώς και ο παραγωγικός της χαρακτήρας. 

2. Χρηματοδότηση, με ευθύνη, σχεδίασμά και έλεγ¬ 
χο από το κράτος, για τον εκσυγχρονισμό της ΑΑΡΚΟ, 
την παραπέρα ανάπτυξή της σύμφωνα με τις δυνατότη¬ 
τες που έχει, κατασκευή μονάδας ανοξείδωτου χάλυβα, 
από την οποία θα δημιουργηθούν χιλιάδες νέες θέσεις 
εργασίας. 

3. Διασφάλιση της συνέχισης της λειτουργίας της 
ΑΑΡΚΟ, όλων των θέσεων εργασίας και των κεκτημέ- 
νων των εργαζομένων, μέσα από την υπογραφή συλλο¬ 
γικής σύμβασης εργασίας, και κατάργηση του σκλαβο¬ 
πάζαρου των εργολαβιών. 

4. Θεσμοθέτηση ουσιαστικών μέτρων ασφαλείας 
στην εργασία για να μην υπάρξουν άλλα θύματα. 

Οι 1200 περίπου εργαζόμενοι, μόνιμοι και εργολαβι¬ 
κοί, είναι αποφασισμένοι να συνεχίσουν τον αγώνα τους 
με δυναμικές κινητοποιήσεις, μέχρι να ικανοποιηθούν 
όλα τους τα αιτήματα. Μάλιστα, έχουν δώσει σκληρούς 
αγώνες και στο παρελθόν, με πιο χαρακτηριστικούς το 
1977, 1979, 1986 κ.ά. Ήδη, για τις αμέσως επόμενες μέ¬ 
ρες προγραμματίζονται συσκέψεις, περιοδείες και Γενι¬ 
κές Συνελεύσεις στους χώρους δουλειάς, προκειμένου 
να καθορίσουν το παραπέρα αγωνιστικό τους πρόγραμ¬ 
μα. Παράλληλα, θα συνεχιστούν οι πολύμορφες πρω¬ 
τοβουλίες για την ενημέρωση των τοπικών κοινωνιών, 
άλλων συνδικάτων κ.λπ. Τον αγώνα των εργαζομένων 
στηρίζουν και οι τοπικές κοινωνίες (οι εργαζόμενοι που 
σχετίζονται άμεσα ή έμμεσα με τη ΑΑΡΚΟ ανέρχονται 
σε 15.000, γεγονός που αποδεικνύει ότι η ΑΑΡΚΟ εί¬ 
ναι ένας πραγματικός πνεύμονας της οικονομίας, ειδι¬ 
κά στην επαρχία, όπου το πρόβλημα της ανεργίας είναι 
οξύτατο). 

Τα εργατικά δυστυχήματα στη ΑΑΡΚΟ 

Άλλος ένας θάνατος προστέθηκε στον μακρύ κα¬ 
τάλογο των θυμάτων στα μεταλλεία της ΑΑΡΚΟ, λίγες 
ώρες πριν από το συλλαλητήριο στις 25/1. Ένας 35χρο- 
νος χειριστής εξορυκτικού μηχανήματος, πατέρας δύο 
μικρών παιδιών, άφησε την τελευταία του πνοή στις 
εγκαταστάσεις της εταιρείας στα Ψαχνά της Εύβοιας. 

Το Συνδικάτο Μετάλλου Εύβοιας ζητά να διερευνη- 
θούν οι ευθύνες για το περιστατικό, για το οποίο αναφέ¬ 
ρει ότι δεν ήταν «ατύχημα» και απορρίπτει τις ανοησίες 
περί «κακιάς ώρας». Κάνει λόγο για εγκλήματα κατά 
των εργατών και αποδίδει τα δυστυχήματα αποκλειστι¬ 
κά στο εργασιακό στρες, την ανασφάλεια, την αβεβαι¬ 
ότητα και τα ελλιπή ή ανύπαρκτα μέτρα προστασίας. 
«Στο σημείο που πραγματοποιήθηκε το “δυστύχημα” 
υπήρχε παλιότερα 24ωρο πόστο, ώστε να γίνεται το 
απαραίτητο “κουμάντο” στην ανατροπή των φορτίων. 
Αυτό το πόστο έχει καταργηθεί εδώ και μία δεκαετία, ως 
αποτέλεσμα των περικοπών και της υποχρηματοδότη- 
σης που έχουν οδηγήσει τη ΑΑΡΚΟ στη σημερινή της 
απαξίωση», αποκαλύπτει το συνδικάτο. 

Δυστυχώς, οι εργαζόμενοι στα μεταλλεία της ΛΑΡ- 
ΚΟ, όλα τα χρόνια της λειτουργίας της, μετράνε 80 νε¬ 
κρούς στις βάρδιες, εκατοντάδες θανάτους από επαγ¬ 
γελματικές ασθένειες και εκατοντάδες εργαζόμενους με 
σοβαρά εργατικά ατυχήματα και μόνιμες αναπηρίες. 

■ Νίκος Κτενάς 


/ επίκαιρα... 

Να δώσουμε ένα τέλος στην αυξανόμενη 
αστυνομική βία και αυθαιρεσία 

Στις 26 Ιανουάριου, αστυνομικός της ομάδας ΔΙΑΣ 
καταγράφηκε σε βίντεο να χτυπά ένα Πχρονο παιδί 
Ρομά, στο Μενίδι. Όλοι οι αστυνομικοί που βρέθηκαν 
στο σημείο τέθηκαν σε διαθεσιμότητα και την επομένη, 
στις 27 Ιανουάριου, ο εισαγγελέας διέταξε έρευνα σε 
βάρος του αστυνομικού για το αδίκημα της σωματικής 
βλάβης με ρατσιστικά χαρακτηριστικά. Οι υπόλοιποι 
τρεις αστυνομικοί που ήταν παρόντες στο περιστατικό, 
οδηγήθηκαν στον εισαγγελέα και παραπέμφθηκαν σε 
δίκη στο Αυτόφωρο Μονομελές Πλημμελειοδικείο κα¬ 
τηγορούμενοι για υπόθαλψη. 

Το συγκεκριμένο περιστατικό δεν είναι ούτε μεμο¬ 
νωμένο, ούτε τυχαίο. Είναι αποτέλεσμα του Κράτους 
Έκτακτης Ανάγκης (βιομηχανία συλλήψεων και διώξε¬ 
ων, περιορισμός και ποινικοποίηση του συνδικαλισμού, 
ξύλο και δακρυγόνα, τρομοκρατία, ρατσιστικές επιθέ¬ 
σεις, αστυνομικές αυθαιρεσίες κ.λπ.). Απέναντι στην 
τρομοκρατία και την καταστολή, ο μόνος δρόμος είναι 
η ενίσχυση των αγώνων μας, ένα ταξικό μέτωπο υπερά¬ 
σπισης των δημοκρατικών μας δικαιωμάτων και ελευ¬ 
θεριών. Με τα δικά μας όργανα πάλης, με συνελεύσεις 
και επιτροπές αγώνα, με τα σωματεία και τους συλλό¬ 
γους, να επιβάλουμε τις δικές μας λύσεις. 

Προσπάθειες φίμωσης πρώην εργαζόμενου 
στις ιχθυοκαλλιέργειες «Ανδρομέδα». 

Απέναντι στην «Ανδρομέδα», εταιρεία που ιδρύθη¬ 
κε το 1998 στην Πάτρα και εξαγοράστηκε έναντι 35 εκ. 
ευρώ από το επενδυτικό ίϊιηά της ΟΙοΒώ Γίπαποε το 
2006, στάθηκε πριν από 3 χρόνια ο Χρήστος Λοβέρδος- 
Στελακάτος, ο οποίος έπειτα από 13 χρόνια εργασίας 
στην εταιρεία προχώρησε σε πληθώρα καταγγελιών. 
Αυτές αφορούν τη χρήση επικίνδυνων χημικών ουσιών 
(όπως φορμόλη) στις ιχθυοκαλλιέργειες της εταιρείας, 
σάπιες τροφές, τη «χρώση» ξένων ειδών σε ειδικά πλυ¬ 
ντήρια ώστε στη συνέχεια να πλασαριστούν για ντόπια, 
τα χρώματα των διχτυών των κλωβών, μαζί με διάφο¬ 
ρες άλλες σοβαρά επιβλαβείς πρακτικές για τη δημόσια 
υγεία και το περιβάλλον. Μετά την ανάρτηση βίντεο 
με ντοκουμέντα από τον τότε χώρο εργασίας του, ο 
Στελακάτος απολύθηκε και η εταιρεία κατέθεσε αγωγή 
εναντίον του, ζητώντας 1.230.000 ευρώ αποζημίωση για 
ηθική βλάβη και διαφυγόντα κέρδη καθώς και την φυ¬ 
λάκισή του. 

Τον Μάιο του 2018, η κλήση του Στελακάτου στο 
δικαστήριο στάλθηκε εσκεμμένα στην παλιά του διεύ¬ 
θυνση διαμονής (παρά το γεγονός ότι είχε δηλώσει εγ- 
γράφως τη νέα του διεύθυνση και είχαν σταλεί κλήσεις 
σε αυτή σε προηγούμενες προανακριτικές διαδικασίες) 
με αποτέλεσμα να μην παρευρεθεί στο δικαστήριο και 
να καταδικαστεί ερήμην σε 7 χρόνια για δύο πλημμελή¬ 
ματα (χωρίς δυνατότητα αναστολής και έφεσης) και ενώ 
τα πλημμελήματα αυτά (της εξύβρισης και της απειλής) 
τιμωρούνται με ανώτατη ποινή έως ένα έτος το καθένα. 

Στις 7 Φλεβάρη θα εκδικαστεί η μήνυση του διευ¬ 
θυντή της εταιρείας για εκβιασμό, δυσφήμηση και εξύ¬ 
βριση, ενώ στις 13 Μαρτίου θα κριθεί δικαστικά το αν 
θα ικανοποιηθεί το αίτημα της πολυεθνικής (στην οποία 
ανήκει η εταιρεία) να φυλακιστεί ο Στελακάτος για 27 
χρόνια. Η πολυεθνική τον κατηγορεί ότι διέπραξε 108 
παραβιάσεις δημοσιοποιώντας τις πρακτικές της, ενώ 
ήταν υποχρεωμένος να μην δημοσιοποιήσει τίποτα σύμ¬ 
φωνα με τα ασφαλιστικά μέτρα που είχε κερδίσει η εται¬ 
ρεία Ή σε αυτά προβλέπονταν πρόστιμο 500 ευρώ και 3 
μήνες φυλάκισης για κάθε δημοσίευση. Οι δύο δίκες θα 
πραγματοποιηθούν στην Ηγουμενίτσα. 

Είναι προφανές πως τέτοιες προσπάθειες φίμω¬ 
σης αγωνιστών που αποφασίζουν να αποκαλύψουν τις 
δολοφονικές πρακτικές των πολυεθνικών και του κε¬ 
φαλαίου πηγαίνουν χέρι-χέρι με το Κράτος Έκτακτης 
Ανάγκης και αποτελούν ξεκάθαρες προσπάθειες τρο¬ 
μοκράτησης και απομάκρυνσής μας από τους αγώνες 
για την υπεράσπιση των δικαιωμάτων μας και της ζωής 
μας. 

ΕΡΓΑΖΟΜΕΝΟΙ 


Εργατική Πάλη 5 


31ο ΣΥΝΕΔΡΙΟ ΕΡΓΑΤΙΚΟΥ ΚΕΝΤΡΟΥ ΑΘΗΝΑΣ (ΕΚΑ) 


Σ τις 8-9/2 θα πραγματοποι¬ 
ηθεί το 31° Συνέδριο του 
Ε.Κ.Α, της μεγαλύτερης 
δευτεροβάθμιας συνδικαλι¬ 
στικής οργάνωσης πανελλαδικά. Φέ¬ 
τος συμπληρώνονται 110 χρόνια από 
την ίδρυσή του. Στη δύναμή του έχει 
περίπου 450 πρωτοβάθμια Σωματεία, 
εκ των οποίων 285 εκπροσωπούνται 
στο Συνέδριο με 1.343 εγγεγραμμένους 
σύνεδρους, οι οποίοι εκπροσωπούν πε¬ 
ρίπου 100.000 εργαζόμενους, ενώ ψη¬ 
φίζουν οι 1.203, σύμφωνα με στοιχεία 
του προηγούμενου Συνεδρίου. Σίγουρα 
το συγκεκριμένο Συνέδριο θα καθορί¬ 
σει σημαντικά τους συσχετισμούς που 
θα διαμορφωθούν ενόψει του Συνεδρί¬ 
ου της Γ.Σ.Ε.Ε., όποτε αυτό πραγματο¬ 
ποιηθεί. 

Το Συνέδριο του Ε.Κ.Α. πραγματο¬ 
ποιείται σε μια περίοδο που η εργατική 
τάξη στην χώρα μας έρχεται αντιμέτω¬ 
πη: 

α) με τις ακραίες νεοφιλελεύθερες 
επιθέσεις της κυβέρνησης Μητσοτάκη- 
εργοδοτών-Ε.Ε., με την ζοφερή μνημο- 
νιακή «κανονικότητα» των «άριστων», 
των «μπαχαλάκηδων» της αγοράς. 

β) με τον κίνδυνο του πολέμου ή 
ενός «θερμού επεισοδίου», λόγω των 
επιλογών των συμμαχούν και των διευ¬ 
κολύνσεων της ελληνικής ελίτ, κυρίως 
προς τους αμερικάνους αλλά τους ευ- 
ρωπαίους ιμπεριαλιστές, που μετατρέ¬ 


πει ξεκάθαρα την χώρα μας σε προτε¬ 
κτοράτο και σε μία απέραντη βάση. 

γ) μπροστά στα πρόθυρα εκδήλω¬ 
σης μιας νέας όξυνσης της παγκόσμι¬ 
ας οικονομικής κρίσης, αλλά με χειρό¬ 
τερες συνέπειες σε όλα τα επίπεδα, με 
νέες επιθέσεις στους εργαζόμενους και 
στα δικαιώματά τους, με την κλιματική 
καταστροφή που γιγαντώνεται. 

δ) με μια τεράστια ιδεολογική επί¬ 
θεση σε κάθε έννοια, στον μισθό, την 
συλλογική δράση και τους αγώνες, την 
ιστορία και την ταυτότητάς της. 

Οι αλλαγές που συντελούνται στη 
σύνθεση της εργατικής τάξης και ως 
συνέπεια των παραπάνω εξελίξεων, η 
μνημονιακή διακυβέρνηση του Σύριζα 
αλλά και η σοβαρή κρίση που περνάει 
το Σ.Κ. έχουν επιφέρει αρκετές αλ¬ 
λαγές στη συνείδησή της. Ατομικές 
συμπεριφορές και επιλογές όλο και 
γενικεύονται, η απογοήτευση και η 
μοιρολατρία παγιώνονται όλο και πε¬ 
ρισσότερο, ο βαθμός οργάνωσης στα 
συνδικάτα μειώνεται συνεχώς, στοιχεία 
που συνιστούν μια συντηρητικοποίηση 
που εκφράστηκε και στις βουλευτικές 
εκλογές. Ταυτόχρονα όμως, μαζί με 
αυτά, συνυπάρχει το στοιχείο των αγώ¬ 
νων, δημιουργώντας έτσι μια αντιφατι¬ 
κή κατάσταση. 

Το Συνδικαλιστικό Κίνημα, που 
περνάει μια μάλλον ιστορικής σημα¬ 
σίας κρίση, εμφανίζεται πολυδιασπα- 
σμένο, αποδυναμωμένο, εκτός τόπου 


και χρόνου. Το πρόβλημα είναι κυρίως 
οι ηγεσίες του, ανίκανες τόσο στο να 
εξηγήσουν την παραπάνω κατάσταση 
όσο και να χαράξουν μια στρατηγική 
και τακτική που θα μπορέσει να αντι¬ 
μετωπίσει αποτελεσματικά τα προβλή¬ 
ματα και τις επιθέσεις. 

Τα προβλήματα πολλά... 
οι ηγεσίες πολύ «λίγες» 

Δυστυχώς, υπάρχει η αντίθε¬ 
τη κατεύθυνση. ΠΑΣΚΕ-ΔΑΚΕ, 
ΕΑΚ(Σύριζα), αλλά και ΠΑΜΕ, το 
μόνο που κάνουν είναι να εκφυλίζουν 
και να διαλύουν κάθε διαδικασία μιας 
συνδικαλιστικής οργάνωσης. Ο «συν¬ 
δικαλισμός» τους πλέον γίνεται με άνευ 
όρων «μηχανορραφίες», στις δικαστι¬ 
κές αίθουσες με μηνύσεις εκατέρωθεν, 
με την αστική δικαιοσύνη να διαμορ¬ 
φώνει τους συσχετισμούς και να παίρ¬ 
νει το πάνω χέρι, με την κυβέρνηση να 
αρπάζει την ευκαιρία στο να παρεμβαί¬ 
νει και να νομοθετεί. Οι αγώνες και οι 
απεργίες στα χέρια αυτών των ηγεσιών 
έχουν καταντήσει καρικατούρες. Αυτή 
η άθλια και αποκρουστική κατάσταση 
βρίσκεται πολύ μακριά από τις αγωνίες 
και τα προβλήματα των εργαζομένων. 

Το προηγούμενο Συνέδριο του 
Ε.Κ.Α. ακυρώθηκε με παρέμβαση της 
αστικής δικαιοσύνης για να επαναλη- 
φθεί μετέπειτα, έχοντας συμμετέχο- 
ντες συνέδρους της Χρυσής Αυγής που 


Έκλεισε η απεργία του ΟΤΕ 


Σ τις 12/1, έκλεισε η απεργία 
διάρκειας του ΟΤΕ που είχε 
ξεκινήσει στις 21/12. ΤΟ 
Δ.Σ. της ΟΜΕ-ΟΤΕ συμβι¬ 
βάστηκε και υπέγραψε σύμβαση με δυ¬ 
σμενέστερους όρους από την προηγού¬ 
μενη. Να θυμίσουμε ότι η Ομοσπονδία 
είχε υιοθετήσει «σκληρή γραμμή» προ¬ 
χωρώντας σε απεργία 19 ημερών για το 
θέμα της ΣΣΕ με αιτήματα όπως ενιαία 
σύμβαση σε όλο τον όμιλο «που θα 
εξισώνει τους εργαζόμενους προς τα 
πάνω», παρόλα αυτά υποχώρησε και 
οδήγησε σε αδιέξοδο τον αγώνα. 

Η νέα συμφωνία για ΣΣΕ που 
υπέγραψε με ημερομηνία λήξης στις 
31/7/2021 προβλέπει για τους εργαζό¬ 
μενους που έχουν προσληφθεί πριν την 
1/3/2015 («παλαιούς» εργαζόμενους) 
αύξηση 4,5% και από 31/7/2021, όταν 
και λήγει η ΣΣΕ, επιστροφή στο δώρο 
με αύξηση 4% (δηλαδή συνολική μείω¬ 
ση 1%, εάν υπολογιστούν οι μισθολογι- 
κές απώλειες των προηγούμενων ΣΣΕ). 

Στη σύμβαση δεν προβλέπεται δι¬ 
ασφάλιση θέσεων εργασίας, επιστρέ¬ 
φει το 40ωρο εργασίας, ενώ άλλα ζη¬ 
τήματα, όπως έξοδα φύλαξης, ταμείο 
αλληλοβοήθειας, κανονισμός μετα- 
θετότητας κ.α., θα συμφωνηθούν (αν 
συμφωνηθούν) σε επόμενο στάδιο. 
Αντίστοιχα, για τους εργαζόμενους που 
έχουν προσληφθεί μετά την 1/3/2015 
(«νέοι» εργαζόμενοι) προβλέπεται αύ¬ 
ξηση 5,5% και επιπλέον αύξηση 2% 
μετά τις 31/7/2021, όταν και λήγει η 
ΣΣΕ. Ταυτόχρονα δεν ειπώθηκε λέξη 
για τους 8 απολυμένους εργαζόμενους 
στην φύλαξη. 

Το περιεχόμενο της συμφωνίας 
που υπεγράφη από τον πρόεδρο και 


τον γ.γ. της Ομοσπονδίας χωρίς τα 
υπόλοιπα ονόματα της διοίκησης της 
Ομοσπονδίας και χωρίς προηγούμενη 
διαβούλευση, προκάλεσε έντονες αντι¬ 
δράσεις από τα υπόλοιπα μέλη του Δ.Σ. 
Έπειτα από μια πολύωρη συνεδρίαση 
που συνοδεύτηκε από έντονες αντιπα¬ 
ραθέσεις και οδήγησε στην αποχώρηση 
μελών από την τελική ψηφοφορία, το 
Διοικητικό Συμβούλιο της ΟΜΕ-ΟΤΕ 
έκανε τελικά δεκτούς κατά πλειοψηφία 
τους όρους της Συλλογικής Σύμβασης 
Εργασίας (ΣΣΕ) που είχε μονογραφεί 
τη Δευτέρα μεταξύ των επικεφαλής της 
Ομοσπονδίας που αναφέραμε και της 
διοίκησης του ΟΤΕ. Είχε προηγηθεί η 
εκλογή νέου γενικού γραμματέα, έπει¬ 
τα από την παραίτηση του Β. Βάκου 
και την εκλογή του Β. Κατσαρού στη 
θέση, ενώ στη ψηφοφορία δεν συμ¬ 
μετείχαν ορισμένα μέλη του 35μελούς 
ΔΣ. Οι όροι της νέας ΣΣΕ έγιναν τε- 
λικώς με ψήφους 16 υπέρ και 13 κατά. 
Υπέρ ψήφισαν τα μέλη του Δ.Σ. που 
πρόσκεινται στην ΠΑΣΚΕ και ορισμέ¬ 
να μέλη της ΔΑΚΕ-ΟΤΕ, ενώ τη συμ¬ 
φωνία καταψήφισαν τα μέλη της ΑΚΕ 
και της ΕΣΚ (ΚΚΕ). Τα μέλη της ΕΣΚ 
να θυμίσουμε ότι είχαν ταχθεί κατά της 
απεργίας. Σε ένα πραγματικό αλαλούμ 
που επικρατεί στην διοίκηση, ο νέος 
γενικός γραμματέας φαίνεται να έχει 
διαφοροποιηθεί από την αποδοχή της 
συμφωνίας και μένει να φανεί με ποια 
«φόρμουλα» η ΟΜΕ-ΟΤΕ θα υπογρά¬ 
ψει τη ΣΣΕ. 

Έπειτα λοιπόν από τη λήξη της 


προηγούμενης ΣΣΕ (στις 30/12/2019), 
έπαψαν να ισχύουν οι κύριοι όροι που 
περιλαμβάνονταν στην προηγούμενη 
σύμβαση (μισθολογικά κλιμάκια, 7ωρο, 
διασφάλιση θέσεων εργασίας) για τους 
«παλαιούς» εργαζόμενους του ΟΤΕ, με 
την εταιρεία να δίνει παράταση μέχρι το 
τέλος Ιανουάριου στο θέμα της ισχύος 
του ωραρίου. Για τον λόγο αυτόν, το 
νέο ΔΣ προσπαθώντας να συμμαζέψει 
τα ασυμμάζευτα ζήτησε νέα παράταση 
της προηγούμενης ΣΣΕ και διασφάλι¬ 
ση θέσεων εργασίας μέχρι τις 31 Μαρ¬ 
τίου και να πραγματοποιηθούν νέες 
διαπραγματεύσεις. Βέβαια η διοίκηση 
του ΟΤΕ δεν δέχεται να συζητήσει να 
υπάρξουν νέες διαπραγματεύσεις. Η 
διοίκηση μετά την υπογραφή των κ.κ. 
Φούκα και Βάκη στο κείμενο της ΣΣΕ, 
θεωρεί το ζήτημα της νέας σύμβασης 
«λήξαν» και θεωρεί ότι η Ομοσπονδία 
έχει δεσμευτεί, έχοντας αποδεχθεί συ¬ 
γκεκριμένους όρους οι οποίοι και δεν 
μπορούν να αλλάξουν. 

Όπως είχαμε επισημάνει στο προη¬ 
γούμενο φύλλο την εξέλιξη του αγώνα 
θα την δρομολογήσουν οι ίδιοι οι ερ¬ 
γαζόμενοι με την ενεργητική συμμετο¬ 
χή τους στην απεργία. Όμως αυτό δεν 
έγινε ποτέ, η διοίκηση του Σωματείου 
είχε την κύρια ευθύνη καθώς δεν δη¬ 
μιούργησε μορφές οργάνωσης όπως οι 
επιτροπές αγώνα, οι γενικές συνελεύ¬ 
σεις, οι πορείες που έπρεπε να γίνουν 
για να αντιμετωπιστεί η επίθεση της ερ¬ 
γοδοσίας (απολύσεις, συλλήψεις συν¬ 
δικαλιστών, προσπάθεια να κηρυχτεί 





προσέφυγαν στα δικαστήρια. Συνάμα, 
είχαμε τον αποκλεισμό αγωνιστικών 
Σωματείων, όπως το Ενιαίο Σωματείο 
(νθϋΑΓΟΝΕ-\νΐΝΌ-νΐΟΤυ5) με τε¬ 
λείως αντικαταστατικό τρόπο. 

Η Αντεπίθεση των Εργαζομένων 
θα παρέμβει στις διαδικασίες του Συνε¬ 
δρίου του Ε.Κ.Α., με στόχο την παρου¬ 
σίαση των θέσεών της σε όλα τα παρα¬ 
πάνω κρίσιμα ζητήματα, δίνοντας και 
δικά μας παραδείγματα, προτάσσοντας 
ένα σχέδιο για την ανασυγκρότηση και 
ανασύνθεση των δυνάμεων του Σ.Κ., 
ένα σχέδιο αγώνων με μια συγκεκρι¬ 
μένη ενωτική πολιτική σε αγωνιστικά 
πλαίσια, ένα αντικαπιταλιστικό πρό¬ 
γραμμα Σωτηρίας των εργαζομένων 
και των φτωχών. Παλεύοντας για Συν¬ 
δικάτα εργατών, που θα λειτουργούν με 
τις αρχές της εργατικής δημοκρατίας 
στην βάση της ταξικής ανεξαρτησίας, 
που θα παλεύουν ενωτικά, που θα είναι 
αγωνιστικά και μαχητικά, που θα έχουν 
στην ηγεσία τους πραγματικούς αγωνι¬ 
στές και όχι γραφειοκράτες και διευθυ¬ 
ντές ή στελέχη επιχειρήσεων. 


η απεργία παράνομη και καταχρηστική 
κ.λπ.) με αποτέλεσμα να πέσει η συμμε¬ 
τοχή των εργαζομένων στην απεργία, 
να απομονωθεί ο αγώνας και να μπο¬ 
ρεί ο κάθε τυχάρπαστος Πρόεδρος να 
υπογράφει(;) σύμβαση χωρίς καν την 
τυπική έγκριση από το υπόλοιπο Δ.Σ. 

Η κατάσταση αυτή μόνο γελοία 
μπορεί να χαρακτηριστεί και η συνδι¬ 
καλιστική γραφειοκρατία δείχνει ανί¬ 
κανη να χρησιμοποιήσει το πιο δυνατό 
όπλο των εργαζομένων απέναντι στην 
εργοδοσία (και το μοναδικό που μπο¬ 
ρεί να δώσει νίκες) την απεργία. Αυτή 
η κατάσταση οδηγεί σε ήττες που στην 
σημερινή περίοδο (σε μια συγκυρία 
γενικής πολιτικής ήττας για τους ερ¬ 
γαζόμενους μετά τα εκλογικά αποτε¬ 
λέσματα της 7ης Ιουλίου) μπορεί να 
κοστίσουν στους εργαζόμενους. Οι ερ¬ 
γαζόμενοι στον ΟΤΕ πρέπει να πάρουν 
την κατάσταση στα χέρια τους, να ορ¬ 
γανωθούν, να προχωρήσουν σε ενοποι- 
ητική απεργία για να υπογραφτεί Νέα 
Συλλογική Σύμβαση και να παρθούν 
πίσω οι απολύσεις. Μόνο έτσι θα στα¬ 
ματήσει αυτή η εξευτελιστική κατάστα¬ 
ση. Με οργάνωση των εργαζομένων 
σε σωματεία και επιτροπές και ανυπο¬ 
χώρητο αγώνα στους χώρους της δου¬ 
λειάς, με νέα κομμάτια της εργατικής 
τάξης που πρέπει να συνδικαλιστούν. 
Για να μπορέσουμε να προχωρήσουμε 
στην ανασύνθεση-ανασυγκρότηση του 
συνδικαλιστικού κινήματος, να ξεπε- 
ράσουμε την συνδικαλιστική γραφειο¬ 
κρατία που το μόνο που ξέρει να κάνει 
καλά είναι να συμβιβάζεται. 

■ Κιτσώνης Βαγγέλης 

6 Εργατική Πάλη 


ΕΡΓΑΖΟΜΕΝΟΙ 


Φεβρουάριος 2020 


Το ΑντιασφαΛιστικό 
έκτρωμα ίου Βρούτση 



Α πό τις 24-1-2020, δόθηκε στη 
δημοσιότητα το «ασφαλιστι¬ 
κό» νομοσχέδιο Βρούτση. 
Το νομοσχέδιο έχει τίτλο 
«Ασφαλιστική Μεταρρύθμι¬ 
ση και Ψηφιακός Μετασχηματισμός Εθνικού 
Φορέα Κοινωνικής Ασφάλισης (ε-ΕΦΚΑ)», 
θα είναι σε διαβούλευση έως τις 7-2-2020. Στη 
συνέχεια, η κυβέρνηση σκοπεύει να εισάγει 
το νομοσχέδιο στην Βουλή, για συζήτηση και 
ψήφιση, με στόχο να έχει γίνει νόμος του κρά¬ 
τους έως τα μέσα Φεβρουάριου. 

Α)Τα κύρια χαρακτηριστικά, αυτού του νομο¬ 
σχεδίου είναι: 

1) Η διατήρηση του ν 4387/12-5-2016, του 
αντιασφαλιστικού νόμου Κατρούγκαλου, 

που είχε ψηφιστεί από την ψευτοαριστερή κυ¬ 
βέρνηση ΣΥΡΙΖΑ. 

Στα άρθρα 19-49,του νομοσχεδίου Βρούτση, 
περιέχονται 25 άρθρα, τα οποία «τροποποι¬ 
ούνε» αντίστοιχα άρθρα του νόμου Κατρού¬ 
γκαλου, ο οποίος όμως κατά τα άλλα, δια¬ 
τηρείται και με κάποιο τρόπο ενισχύεται ή 
«θωρακίζεται». Να θυμηθούμε ότι τον Νόμο 
Κατρούγκαλου η ΝΔ είχε υποσχεθεί ότι θα 
τον καταργήσει, όμως μια χαρά τον χρησιμο¬ 
ποιεί αφού ουσιαστικά συμφωνεί με τον νόμο 
αυτόν. Συμφωνεί στο ότι η Κοινωνική Ασφά¬ 
λιση (ΚΑ), και πιο συγκεκριμένα ο κοινωνικός 
της χαρακτήρας, σαν έννοια, σαν νόμος του 
κράτους, έχει πλέον ενταφιαστεί. Για όσους 
ψήφισαν ή υπερασπίζονται αυτόν τον νόμο η 
ΚΑ δεν υπάρχει σαν πρώτη και κύρια κοινω¬ 
νική αναγκαιότητα ή προτεραιότητα. Η ΚΑ, 
για όλους αυτούς, έχει μπει πλέον υπό την 
αίρεση της βιωσιμότητας του ασφαλιστικού, 
αλλά και των δημόσιων οικονομικών και των 
ελλειμμάτων. 

Μην ξεχνάμε ότι για τους νέους ασφαλι¬ 
σμένους, αυτούς που μπαίνουν στην αγορά 
εργασίας, μετά την ψήφιση του ν. Κατρού¬ 
γκαλου, για την όποια σύνταξή τους: (α) 
δεν υπάρχει πια «ο κοινωνικός κουμπαράς», 
έχουν καταργηθεί τα κατώτατα όρια που προ¬ 
στάτευαν τους πιο αδύναμους και εξασφάλι¬ 
ζαν τον κοινωνικό χαρακτήρα της ασφάλισης, 
(β) έχουν ήδη επιβάλλει ένα μοντέλο αντα¬ 
ποδοτικών παρογών-συντάξεων ανάλογα 


με τις ατομικές εισφορές και πάει λέγοντας.. 
Ομως, προσοχή, ο Κοινωνικός χαρακτήρας 
και η Κοινωνική προστασία, συνεχίζουν να 
υπάρχουν, παρά τα συνεχή και σκληρά νεο¬ 
φιλελεύθερα ή Μνημονιακά χτυπήματα, σε 
όλες τις υπόλοιπες κατακτήσεις και τα δικαι¬ 
ώματα, σε συντάξεις, στην υγεία ή στην πρό¬ 
νοια. Ακόμη και οι νέοι ασφαλισμένοι, οι μετά 
τις 12-5-2016, έχουν ασφαλιστικά δικαιώματα 
υγείας, κοινά με όλους τους άλλους. Δικαιώ¬ 
ματα στις παροχές υγείας, που δεν καθορίζο¬ 
νται από τις ατομικές τους εισφορές και μόνο 
από αυτές. 

2) Η ενοποίηση του ΕΦΚΑ με το ΕΤΕΑ- 

ΕΠ (Ενιαίο Ταμείο Επικουρικής Ασφάλισης 
Εφάπαξ Παροχών). Η ενοποίηση θα γίνει 
κάτω από την ονομασία-τίτλο «ε-ΕΦΚΑ». 
Η ενοποίηση αυτή θα αφορά όλους σχεδόν 
τους ασφαλισμένους, αλλά και τους συντα¬ 
ξιούχους (μισθωτοί, ελεύθεροι επαγγελμα- 
τίες, αυτοαπασχολούμενοι και αγρότες). Ο 
ε-ΕΦΚΑ θα χορηγεί παροχές για κύρια σύ¬ 
νταξη, επικουρική σύνταξη, εφάπαξ, παροχές 
υγείας σε χρήμα και είδος (π.χ. επίδομα ασθέ¬ 
νειας, έξοδα για γυαλιά οράσεως κ.λπ.). Όλες 
οι παροχές ενοποιούνται βιαίως προς τα κάτω 
όπως ήδη έχει γίνει και με τον τελευταίο νόμο 
Κατρούγκαλου, όπου όλες ανεξαιρέτως οι συ¬ 
ντάξεις έχασαν τα Δώρα Χριστουγέννων, το 
Δώρο Πάσχα και το Επίδομα Αδειας (οι λεγά¬ 
μενες 13η και 14η σύνταξη). Τέλος, η ενοποίη¬ 
ση του ΕΤΕΑΕΠ με τον ΕΦΚΑ γίνεται και για 
να φάνε τα όποια αποθεματικά του εφάπαξ ή 
των επικουρικών. 

3) Η «ευθυγράμμιση με τις πρόσφατες απο¬ 
φάσεις της Ολομέλειας του Συμβουλίου της 
Επικράτειας (ΣτΕ)». 

Μέσα σε κάποια από τα άρθρα 19-49 του 
νομοσχεδίου Βρούτση γίνεται η επιλεκτι¬ 
κή και κατά το δοκούν ευθυγράμμιση με τις 
αποφάσεις του ΣτΕ του 2019 (ΟΧΙ εκείνων 
του 2015), που έκριναν αντισυνταγματικές 
κάποιες διατάξεις του νόμου Κατρούγκαλου. 
ί) Για τα ποσοστά αναπλήρωσης του αντα¬ 
ποδοτικού μέρους των κύριων συντάξεων 
— για όσους έχουν 30-40 χρόνια ασφάλισης. 
Μ) Για τη θεσμοθέτηση των επικουρικών, ίίί) 
Για περικοπές σε επικουρικές συντάξεις, που 


είχαν επαναϋπολογιστεί, αν το άθροισμα κύ¬ 
ριας και επικουρικής ήταν πάνω από τα 1.300 
ευρώ, και οι οποίες, περικόπηκαν, μετά τον 
επαναϋπολογισμό τους, για το μέρος άνω των 
1300 ευρώ, ίν) Για την αλλαγή του τρόπου και 
του ύψους των ασφαλιστικών εισφορών, των 
ελεύθερων επαγγελματιών, των αυτοαπασχο¬ 
λούμενων και των αγροτών. 

Με το νομοσχέδιο Βρούτση, η κυβέρνηση 
της ΝΔ ισχυρίζεται ότι σέβεται τις αποφάσεις 
του ΣτΕ αλλά στην πράξη όχι μόνο αδιαφο¬ 
ρεί πλήρως για τα δικαιώματα ασφαλισμένων 
και συνταξιούχων αλλά τους εμπαίζει. Τα 
πιο χαρακτηριστικά παραδείγματα είναι: α) 
η επιλεκτική ευθυγράμμισή μόνο με τις απο¬ 
φάσεις του 2019 και όχι με τις αποφάσεις του 
ΣτΕ του 2015 που κρίνανε αντισυνταγματικές 
όλες τις μειώσεις του 2ου Μνημονίου, των 
ετών 2011-2012 (δώρα κλπ). β) Η προσφυγή 
της, κυβέρνησης της ΝΔ, μέσω της διοίκησης 
του ΕΦΚΑ, στη λεγάμενη πιλοτική δίκη, στο 
ΣτΕ, στις 10 Ιανουάριου 2020, και με στόχο 
είτε το να κριθούν τελικά οι μειώσεις του 2ου 
Μνημονίου συνταγματικές (άρα να «εξαφανι¬ 
στούν» τα αναδρομικά που περιμένουν εκα¬ 
τομμύρια συνταξιούχοι), είτε το να μειώσει το 
ΣτΕ, στο ελάχιστο διάστημα και στο ελάχιστο 
ποσό, αυτά τα «παλιά» αναδρομικά! 

4) Η θεσμοθέτηση ακόμη πιο ανταποδοτι¬ 
κών διατάξεων, κανόνων, κ.α. σε σχέση με 
τον ν. Κατρούγκαλου. Να τι αναφέρεται στο 
νομοσχέδιο: «Παρέχεται ελευθερία και ευε¬ 
λιξία στον κάθε ασφαλισμένο να επιλέγει το 
επίπεδο των εισφορών που θα καταβάλλει, το 
οποίο θα μπορεί να το διαφοροποιεί ετησίως 
ανάλογα με την οικονομική του δυνατότητα 
και την προσδοκία του για μελλοντική σύ¬ 
νταξη. Η επιλεγείσα ασφαλιστική κατηγορία 
καθορίζει και το επίπεδο των μελλοντικών 
συντάξιμων αποδοχών». 

Το νομοσχέδιο Βρούτση, γενικά, ακο¬ 
λουθεί «το μοντέλο μιας βασικά πλήρους 


ιδιωτικής ασφάλισης, της λεγάμενης αντα¬ 
ποδοτικής και κεφαλαιοποιητικής «ασφά¬ 
λισης», σε συντάξεις και υγεία. Όπου α) η 
χρηματοδότηση θα είναι ατομική υπόθεση 
(δηλαδή θα στηρίζεται μόνο στις ατομικές 
εισφορές, στον ατομικό κουμπαρά) και στις 
«αποδόσεις» της «αξιοποίησης» του συνόλου 
αυτών των εισφορών, δηλαδή των αποθεματι- 
κών των ταμείων. «Αξιοποίηση», που θα την 
αναλάβουν ιδιώτες, τραπεζίτες, επενδυτικές 
εταιρίες κλπ, δηλαδή η περιβόητη αγορά! 
Και β) οι παροχές, η σύνταξη, αλλά τώρα και 
η υγειονομική περίθαλψη, κ.α., θα είναι ανά¬ 
λογες του τι έχει δώσει ο κάθε ένας, ανάλογα 
με το πορτοφόλι του, το πόσα χρόνια πλή¬ 
ρωνε, και το πόσα έχει μαζέψει στον «ατο¬ 
μικό κουμπαρά! Αυτό είναι το «αγαπημένο» 
ασφαλιστικό μοντέλο των απανταχού νεοφι¬ 
λελεύθερων. Στο συγκεκριμένο νομοσχέδιο, 
με κύριο όχημα τις ασφαλιστικές εισφορές, 
ελεύθερων επαγγελματιών, αυτοαπασχο¬ 
λούμενων και αγροτών, δηλαδή ενός σημα¬ 
ντικού κομματιού της κοινωνίας, επιχειρεί 
να μεγαλώσει το κομμάτι της κοινωνίας το 
οποίο θα «καλύπτεται» από ένα δημόσιο 
ασφαλιστικό, όχι κοινωνικού αλλά ιδιωτι- 
κού/ανταποδοτικού χαρακτήρα. Σε αυτή την 
κατεύθυνση εντάσσονται και αρκετές «ρυθμί¬ 
σεις» ή «τροποποιήσεις» που φέρνει επίσης 
στον ν Κατρούγκαλου, για την διαδοχική, 
ασφάλιση, για την δυνατότητα ένταξης στο 
εφάπαξ και μισθωτών που δεν είχαν δικαίωμα, 
μέχρι τώρα, κλπ. 

Τέλος, οι όποιες αυξήσεις και τα αντίστοι¬ 
χα αναδρομικά —που αφορούν αποκατάστα¬ 
ση από αντισυνταγματικές μειώσεις στις επι¬ 
κουρικές ή από ποσοστά αναπλήρωσης του 
ανταποδοτικού μέρους των κύριων συντάξε¬ 
ων— δεν θα αφορούν το σύνολο των συντα¬ 
ξιούχων, και σε όσους δοθούν δεν θα δοθούν 
άμεσα αλλά σε βάθος 5ετίας. 

■ Λάχανης Τηλέμαχος 


ΟΧΙ στις απολύσεις στη ΝΟΚΙΑ 


Τ ην Τρίτη, 14/01/2020, η διοί¬ 
κηση της ΝΟΚΙΑ Ελλάδας 
κάλεσε το ΔΣ του Σωματείου 
για να ανακοινώσει το πλά¬ 
νο μίας ακόμη «αναδιάρθρω¬ 
σης» της εταιρίας, που περιλαμβάνει, μέχρι 
τώρα, 25 νέες απολύσεις. Με άλλα λόγια, η 
ΝΟΚΙΑ απλώς συνεχίζει τις απολύσεις που 
είχε ξεκινήσει τον Οκτώβριο του 2019 στα 
πλαίσια της προηγούμενης «αναδιάρθρω¬ 
σής» της με τελικό απολογισμό πάνω από 
30 εργαζόμενοι να πεταχτούν στο δρόμο! 

Χρειάζεται να αναφερθεί εδώ ότι η φιν- 
λανδική ΝΟΚΙΑ εφαρμόζει μέχρι σήμερα 
σωρηδόν περικοπές θέσεων εργασίας μετά 
την εξαγορά της γαλλικής Αίς&ΐεΐ-Ειιοεηί 
το 2016. Σε αυτή τη φάση απολύθηκαν 
περίπου 1.400 εργαζόμενοι στη Γερμανία 
αλλά και 1.300 στη Φινλανδία με στόχο να 
εξοικονομηθούν 900 εκατομμύρια ευρώ. 

Στις 9/10/2019 οι εργαζόμενοι στη ΝΟ- 
ΚΙΑ Ελλάδας πραγματοποίησαν 24ωρη 
απεργία αντιδρώντας στην κατάργηση 
ενός ολόκληρου τμήματος και των απολύ¬ 
σεων που έπονταν. 

Από την πλευρά της η εργοδότρια εται¬ 
ρία έκανε λόγο για απορρόφηση των ερ¬ 


γαζομένων αν βρεθούν θέσεις(!), κάτι που 
δεν διασφαλίζεται σε πολλές περιπτώσεις, 
για παροτρύνσεις σε μετανάστευση (!) προ- 
κειμένου οι εργαζόμενοι να συνεχίσουν την 
ίδια εργασία σε άλλη χώρα και να αποφευ¬ 
χθεί ο εξαναγκασμός τους στην ψυχοφθό- 
ρα και υποτιμητική διαδικασία της ανα¬ 
ζήτησης νέας θέσης εργασίας και έφτασε 
μέχρι και στην ψυχολογική «παρότρυνση» 
σε παραίτηση. 

Εργαζόμενοι που ήρθαν στην Αθήνα 
από τη Μανίλα των Φιλιππινών πριν από 
μερικούς μήνες, πιέστηκαν να μεταφερθούν 
στη... Ρουμανία. 

Στο ίδιο κλίμα αδιαλλαξίας συνεχίζει η 
διοίκηση της ΝΟΚΙΑ και φέτος. 

Σε δελτίο τύπου του σωματείου οι εργα¬ 
ζόμενοι αναφέρουν τα εξής: 

«Τα ακούμε κάθε χρόνο όταν τελειώ¬ 
νουν οι προηγούμενες απολύσεις και ξε¬ 
κινάνε οι επόμενες. Κάθε χρόνο που είναι 
απλά ένας ακόμα χρόνος “λιτότητας” όταν 
μιλάμε για πραγματικές αυξήσεις και ακόμα 
ένας χρόνος έλλειψης προοπτικής και οικο¬ 
νομικής εξέλιξης για τους εργαζόμενους/ες 


στη ΝΟΚΙΑ. 

Η εταιρική απληστία και το κυνήγι του 
κέρδους από τα στελέχη και τους μετόχους 
ενάντια στα δικαιώματα, την αξιοπρέπεια, 
τους μισθούς και τις θέσεις εργασίας μας, 
για άλλη μία φορά, δεν πρέπει να μείνουν 
αναπάντητα από εμάς τους εργαζόμενους, 
τη μόνη δύναμη που ιστορικά έχει βάλει 
φρένο σε αυτές τις βλέψεις. Γι αυτόν το 
λόγο χρειάζεται η συλλογική μας οργάνω¬ 
ση και κινητοποίηση. 

Η διοίκηση της ΝΟΚΙΑ, όπως και η 
διοίκηση του ΟΤΕ και άλλων εργοδοτών 
εντός και εκτός του κλάδου των τηλεπικοι¬ 
νωνιών, πατάνε πάνω στο κλίμα αβεβαιό¬ 
τητας και καταπάτησης των εργασιακών δι¬ 
καιωμάτων, όπως αυτό καλλιεργήθηκε στα 
χρόνια των μνημονίων και από διαδοχικές 
κυβερνήσεις μέχρι και τη σημερινή. 

Απαιτούμε από τη διοίκηση: 

- Καμία απόλυση - Απορρόφηση όλων 
των εργαζομένων 

- Διαφάνεια στις διαδικασίες - Ενημέ¬ 
ρωση του σωματείου για τα συγκεκριμένα 
τμήματα και τις ειδικότητες που απειλού¬ 


νται 

- Μετακίνηση σε άλλα τμήματα με ευ¬ 
θύνη της διοίκησης - Όχι πια ατέρμονες 
αιτήσεις και εσωτερικά ίηΐετνίεννκ για την 
μετακίνηση των εργαζομένων 

- Σεβασμό στους εργαζόμενους και τις 
εργαζόμενες» 

Οι εργαζόμενοι θα συγκαλέσουν Γενική 
Συνέλευση σύντομα με πρόταση για απερ¬ 
γία και κινητοποιήσεις και καλούν οργανώ¬ 
σεις, σωματεία και εργατικές συλλογικότη- 
τες να στηρίξουν τον δύσκολο αγώνα τους. 

Καθημερινά η κατάσταση στους χώ¬ 
ρους δουλειάς γίνεται όλο και πιο φρικα¬ 
λέα. Όλοι οι εργαζόμενοι είμαστε αντι¬ 
μέτωποι με το καθεστώς των ελαστικών 
σχέσεων εργασίας, του μισθού πείνας, του 
φόβου της ανεργίας. Η άγρια επίθεση που 
δεχόμαστε σηματοδοτεί τη μετατροπή των 
εργαζόμενων σε δουλοπάροικους χωρίς κα¬ 
νένα εργασιακό δικαίωμα. 

Η μόνη λύση είναι οι μαζικοί και οι ανυ¬ 
ποχώρητοι αγώνες μας για να επιβάλουμε 
το δίκιο των εργαζομένων και να κατακτή¬ 
σουμε ξανά τα δικαιώματά μας. 

■ Αναστασία Ε. 

Κήρυξαν ιον πόλεμο στη 
δημόσια δωρεάν παιδεία 


Τ ην Πέμπτη 23/1, ολοκληρώθηκε 
η ψήφιση του νομοσχεδίου του 
Υπουργείου Παιδείας, που πε¬ 
ριείχε κυρίως διατάξεις για την 
αξιολόγηση και την κρατική χρηματοδότηση 
στην τριτοβάθμια εκπαίδευση η οποία με- 
τατρέπεται πια σε «επιχορήγηση». Ο νόμος 
έρχεται να χειροτερέψει την κατάσταση των 
σχολών, οι οποίες δεν έχουν χρήματα για να 
εκπληρώσουν τις βασικές τους λειτουργίες 
και να παρέχουν αξιοπρεπείς συνθήκες σπου¬ 
δών (θέρμανση, στέγαση, συντήρηση κτι¬ 
ρίων). Οι αξιολογήσεις θα προωθήσουν τον 
ανταγωνισμό μεταξύ των σχολών για το ποια 
θα παίρνει περισσότερα χρήματα. Όσες σχο¬ 
λές εκπληρώνουν τους στόχους των αξιολο¬ 
γήσεων, θα παίρνουν χρήματα από το κράτος, 
αλλιώς θα παίρνουν λιγότερα χρήματα ή και 
καθόλου, θα μειώνονται οι εισακτέοι τους και 
θα κλείνουν. Οι σχολές για να βρουν πόρους 
να λειτουργήσουν, θα επιβάλουν δίδακτρα 
στους φοιτητές (τέλη εγγραφής, εξέταστρα, 
πληρωμή συγγραμμάτων), όπως ήταν και η 
πρόταση του προέδρου της Αρχιτεκτονικής 
Πατρών. Ακόμα ο νόμος περιείχε αντιδρα¬ 
στικές τροπολογίες όπως τη συμμετοχή των 
αποφοίτων των ιδιωτικών κολλεγίων στους 
διαγωνισμούς του ΑΣΕΠ. 

Θέλουν πανεπιστήμια Α.Ε. & 
φοιτητές-πελάτες! 

Τα παραπάνω μέτρα προωθούν την πλήρη 
εξίσωση των πτυχίων δημόσιων πανεπιστη¬ 
μίων με τα ιδιωτικά κολέγια και καταστρα¬ 
τηγούν το άρθρο 16 του Συντάγματος, που 
αναφέρει ότι η τριτοβάθμια εκπαίδευση στην 
Ελλάδα είναι αποκλειστικά δημόσια. Αντί 


αυτής, θα υπάρχει η Αγορά της Εκπαίδευσης: 
οι σχολές θα μετατραπούν σε Πανεπιστήμια 
Α.Ε., σε επιχειρήσεις, που θα πουλάνε στους 
φοιτητές-πελάτες προγράμματα κατάρτισης, 
με τις αντίστοιχες πιστωτικές μονάδες, ανά¬ 
λογα με το πόσα σηκώνει η τσέπη κάθε φοι¬ 
τητή, τα οποία θα εξασφαλίζουν ελάχιστα ή 
και κανένα επαγγελματικό δικαίωμα, πόσο 
μάλλον γνώση. Θα λειτουργούν με στόχο το 
κέρδος και με βάση τους νόμους της αγοράς 
(π.χ. όποια σχολή δεν έχει ζήτηση, θα κλείνει). 
Γίνεται αντιληπτό ότι για μια χρεοκοπημένη 
οικονομία, όπως η ελληνική, με τα τρομακτι¬ 
κά επίπεδα ανεργίας, τους μισθούς πείνας και 
την επικράτηση των ελαστικών σχέσεων ερ¬ 
γασίας όλα αυτά μεταφράζονται σε μεγαλύτε¬ 
ρο ταξικό αποκλεισμό της νεολαίας από την 
τριτοβάθμια εκπαίδευση. 

Οι καθηγητές και οι διοικήσεις των σχο¬ 
λών θα μετατραπούν σε «μάνατζερ» που θα 
προωθούν επενδυτικά σχέδια για την προ¬ 
σέλκυση επιχειρηματιών-αρπακτικών για 
την εξεύρεση πόρων, για την εκμετάλλευση 
των φοιτητών μέσα από «μαθητείες», «πρα¬ 
κτικές», εκμετάλλευση των πτυχιακών και 
διδακτορικών κ.λπ. εισπράττοντας και αυτοί 
ποσοστά. Ο,τι αποδίδει χρήματα «θα σπρώ¬ 
χνεται προς αξιοποίηση», ό,τι δεν αποδίδει θα 
πετιέται εκτός των σχολών. 

Τα υπόλοιπα μέτρα για την τριτοβάθμια 
εκπαίδευση θα κατατεθούν σε επόμενα νομο¬ 
σχέδια ή σε ένα Νόμο-Πλαίσιο. Τα μέτρα αυτά 
είναι 2 «κατηγοριών»: 

Α) Τα «οικονομικά»: διαγραφές φοιτητών, 
μειώσεις εισακτέων, θέσπιση και επαναλει¬ 
τουργία των Συμβουλίων Ιδρύματος κ.α. 

Β) Μέτρα που περιορίζουν το φοιτητι¬ 
κό συνδικαλισμό και έχουν ως στόχο να τον 


καταργήσουν: καθιέρωση ηλεκτρονικής ψη¬ 
φοφορίας στις διαδικασίες των φοιτητικών 
συλλόγων, κατάργηση των φοιτητικών παρα¬ 
τάξεων, καθιέρωση ενιαίου ψηφοδελτίου στις 
φοιτητικές εκλογές κ.α. Περιττό να αναφερθεί 
πως αυτά είναι και «αιτήματα» των διάφορων 
«ανεξάρτητων» αντιδραστικών φοιτητών στις 
Συνελεύσεις των Συλλόγων και πως όλα αυτά 
έρχονται να συμπληρώσουν το δόγμα «Νό¬ 
μος και Τάξη» και την κατάργηση του ασύλου, 
ώστε να μπορούν τα ΜΑΤ να διαλύουν τις 
φοιτητικές καταλήψεις και τους αγώνες. 

Σκληρά μέτρα περιέχονται και στο νομο¬ 
σχέδιο για την δευτεροβάθμια εκπαίδευση, το 
οποίο θα ψηφιστεί μέχρι τον Μάρτη: αξιολο¬ 
γήσεις εκπαιδευτικών και σχολείων, επανα¬ 
φορά της βάσης του 10, πανελλήνιες σε όλο 
το Λύκειο κ.α. 

Το φοιτητικό κίνημα έχασε μια 
μάχη αλλά όχι τον πόλεμο 

Η νεολαία διαθέτει αντανακλαστικά και 
διάθεση για αγώνα, όπως έδειξε με τη συμμε¬ 
τοχή της στις φοιτητικές κινητοποιήσεις των 
προηγούμενων μηνών. Ωστόσο, η κατάληξη 
αυτής της πρώτης φάσης των αγώνων δεν 
ήταν καλή, όπως φάνηκε και από τις πολύ 
αδύναμες κινητοποιήσεις στη ψήφιση του νό¬ 
μου, κάτι που αποτελεί πλήγμα για το φοιτη¬ 
τικό κίνημα. Υπήρχαν αντικειμενικές δυσκο¬ 
λίες, όπως εξεταστική - «νεκρή» περίοδος για 
τις σχολές. 

Ωστόσο, για την σχεδόν παντελή έλλειψη 
αντίστασης στο νομοσχέδιο καθοριστική ευ¬ 
θύνη είχαν οι δυνάμεις ΠΚΣ και ΕΑΑΚ. Γιατί 
δεν προτάσσουν απλά και ενοποιητικά αιτή¬ 
ματα (π.χ. κάτω ο νόμος, όχι στα δίδακτρα) 
στην πρώτη γραμμή για να ενώσουν τους 
φοιτητές γύρω απ’ αυτά. Δεν προωθούν ένα 
σχέδιο αγώνων και αυτοοργάνωσης (επιτρο¬ 
πές κατάληψης, συντονιστικά) για την ενο¬ 
ποίηση και ανάπτυξη των κινητοποιήσεων. 
Τέλος, αντί να προσπαθήσουν να κλιμακώ¬ 
σουν τους αγώνες όσο πλησιάζαμε στη ψή¬ 
φιση του νόμου, προωθούσαν μια «σιωπηλή» 


αποκλιμάκωση, χρησιμοποιώντας ως άλλοθι 
«το άσχημο κλίμα στις σχολές» για το ότι οι 
ίδιες υποτιμούσαν σχεδόν ανοιχτά τη σημα¬ 
σία αυτού του νόμου. Η υπεράσπιση της δη¬ 
μόσιας δωρεάν παιδείας είναι το κύριο καθή¬ 
κον του φοιτητικού κινήματος. Πιάνοντας το 
νήμα των αγώνων του προηγούμενου διαστή¬ 
ματος και δημιουργώντας νέες αντιστάσεις το 
φοιτητικό κίνημα μπορεί να καταργήσει στην 
πράξη το νόμο και να μπλοκάρει τη ψήφι¬ 
ση των νέων νομοσχεδίων για την παιδεία. 
Ωστόσο, δεν αρκούν μόνο αυτά, χρειάζεται 
να ακολουθήσει και να εφαρμόσει ένα συγκε¬ 
κριμένο σχέδιο ανάπτυξης και μαζικοποίησης 
των αγώνων του: 

- Ενοποίηση όλων των συλλόγων και του 
φοιτητικού κινήματος σε συγκεκριμένα αιτή¬ 
ματα όπως «Κατάργηση του νόμου Κεραμέ- 
ως- Όχι στην επιβολή διδάκτρων». 

- Οικοδόμηση ενός κινήματος καταλήψε¬ 
ων διάρκειας, του οποίου όργανα θα αποτε¬ 
λούν οι Γενικές Συνελεύσεις των Συλλόγων 
και οι συντονιστικές επιτροπές κατάληψης 
τους. 

- Διαδηλώσεις και μαχητικές δράσεις: 
αποκλεισμοί δρόμων, καταλήψεις δημοσίων 
κτιρίων κ.α. 

- Συντονισμός των συλλόγων σε κάθε 
πόλη και πανελλαδικά, μέσω συντονιστικών 
που λειτουργούν ουσιαστικά, δίνουν πολιτική 
και αγωνιστική κατεύθυνση για τη συνέχιση 
και κλιμάκωση του αγώνα. 

- Σύνδεση με μαθητές και εργαζόμενους 
με εξωστρεφείς δράσεις, για να αποτελέσει το 
φοιτητικό κίνημα τον πυροδότη μιας κοινωνι¬ 
κής εξέγερσης, όπως σε Χιλή, Γαλλία κ.α. 

Στον δρόμο της εξέγερσης που χαράσ- 
σουν οι λαοί αυτών των χωρών, πρέπει να 
προχωρήσει και η νεολαία στη χώρα μας για 
να παλέψει ενάντια στην ιδιωτικοποίηση της 
παιδείας, το δόγμα «Νόμος και Τάξη», τα μνη¬ 
μόνια, την φτώχεια, την ανεργία και την φρίκη 
του πολέμου. 


■ Σωτήρης Κ. 


Εξίσωση πτυχίων κολεγίων 


Σ τις 13 Γενάρη, η υπουργός Παι¬ 
δείας Νίκη Κεραμέως προσέ¬ 
θεσε αιφνιδιαστικά στο νο¬ 
μοσχέδιο για τη σύνδεση της 
χρηματοδότησης των πανεπιστημίων με 
την αξιολόγησή τους (βλ. σχετικό άρθρο) 
επιπλέον διατάξεις, που επιτρέπουν στους 
αποφοίτους ιδιωτικών «κολεγίων» να δι- 
εκδικούν θέση μόνιμου εκπαιδευτικού και 
να προσλαμβάνονται ως αναπληρωτές στο 
δημόσιο σχολείο. Τα πτυχία των κολεγίων, 
με τον νόμο 4635 που ψηφίστηκε τον πε¬ 
ρασμένο Οκτώβρη, είχαν ήδη αποκτήσει 
πλήρη επαγγελματική ισοτιμία με τα πτυχία 
των δημόσιων πανεπιστημίων. Η νέα ρύθ¬ 
μιση δίνει τη χαριστική βολή, καθώς καταρ- 
γείται και η απαίτηση να αναγνωρίζεται η 
ακαδημαϊκή ισοτιμία του πτυχίου κολεγίου 
από τον ΔΟΑΤΑΠ (πρώην ΔΙΚΑΤΣΑ) ως 
προϋπόθεση για τη δυνατότητα διορισμού. 

Η Κεραμέως χρησιμοποίησε το συνηθι¬ 
σμένο πρόσχημα ότι η πλήρης εξίσωση των 
κολεγίων με τα δημόσια πανεπιστήμια επι¬ 
βάλλεται από το «δίκαιο» της ΕΕ. Μίλησε 
για επιστολή των Βρυξελλών που απειλεί 
την Ελλάδα με πρόστιμο, αρνήθηκε ωστό¬ 
σο να τη δώσει στη δημοσιότητα, επικα¬ 
λούμενη «λόγους δημοσίου συμφέροντος» 
(!). Παρά τις κορόνες του πρώην υπουργού 
Παιδείας Ν. Φίλη στη Βουλή, τον δρόμο 
είχε ανοίξει η κυβέρνηση ΣΥΡΙΖΑ, επικυ¬ 
ρώνοντας και εφαρμόζοντας πιστά κάθε 
ντιρεκτίβα της ΕΕ υπέρ των κολεγίων. 

Ωστόσο, η πολιτική ουσία είναι η στρα¬ 
τηγική επιδίωξη της ΕΕ αλλά και (κυρίως) 
του ελληνικού κεφαλαίου για πλήρη ιδιωτι¬ 
κοποίηση της εκπαίδευσης. Για τους νεοφι¬ 


λελεύθερους κανίβαλους, η εκπαίδευση δεν 
είναι κοινωνικό αγαθό, αλλά εμπόρευμα και 
ατομική υπόθεση του καθενός, ανάλογα με 
το εισόδημά του. Τα πτυχία των δημόσιων 
πανεπιστημίων πρέπει να είναι κουρελό¬ 
χαρτα, χωρίς επαγγελματικά και εργασια¬ 
κά δικαιώματα και βέβαια να είναι προσιτά 
μόνο σε όσους έχουν να πληρώσουν δίδα¬ 
κτρα. Επιπλέον, η εκπαίδευση πρέπει να 
μετατραπεί σε μια τεράστια αγορά, πεδίο 
κερδοφορίας για τους εμπόρους της γνώ¬ 
σης. Για τους εκπαιδευτικούς, αναπληρωτές 
και μόνιμους, η είσοδος των αποφοίτων 
κολεγίων στο δημόσιο σχολείο σημαίνει 
υποβάθμιση πτυχίων, υπονόμευση εργασι¬ 
ακών σχέσεων και δικαιωμάτων, άνοιγμα 
του δρόμου για την άρση της μονιμότητας. 

Το νομοσχέδιο περιλαμβάνει και νέα 
χτυπήματα ενάντια στους αναπληρωτές 
που καλύπτουν τα κενά των σχολείων 
μέχρι τις εσχατιές της χώρας, βάζοντας 
πολλές φορές από την τσέπη τους, καθώς 
τιμωρεί όσους δεν αναλάβουν υπηρεσία 
με τριετή αποκλεισμό, ουσιαστικά δηλαδή 
τους πετάει εκτός σχολείου. Το ίδιο συμβαί¬ 
νει με όσους δεν πλήρωσαν το παράβολο 
ή έκαναν λάθη στην ηλεκτρονική αίτησή 
τους (τις περισσότερες φορές λόγω αστο¬ 
χιών του απαράδεκτου ηλεκτρονικού συ¬ 
στήματος του υπουργείου). Οι απολύσεις 
αναπληρωτών θα κλιμακωθούν από τον 
Σεπτέμβρη με την πλήρη εφαρμογή του 


προσοντολογίου, που ψήφισε η κυβέρνηση 
ΣΥΡΙΖΑ. 

Παράλληλα, καταργήθηκε η αργία 
των Τριών Ιεραρχών, ενώ θα ακολουθήσει 
η κατάργηση και άλλων αργιών, που προ¬ 
ετοιμάζεται και με τις προκλητικές δηλώ¬ 
σεις του δουλευταρά αρχιεπισκόπου ότι 
«η αργία είναι για τους τεμπέληδες» και τη 
γνωστή προπαγάνδα για «τεμπέληδες εκ¬ 
παιδευτικούς» από τα νεοφιλελεύθερα και 
ακροδεξιά παπαγαλάκια. 

Απέναντι σε όλα αυτά, η γραφειοκρατι¬ 
κή ηγεσία των ομοσπονδιών ΟΛΜΕ-ΔΟΕ 
αρνήθηκε πεισματικά να προκηρύξει έστω 
μία 24ωρη απεργία, βάζοντας απλά δύο 
στάσεις εργασίας, στις 21/1 και στις 23/1, 
όπου τελικά ολοκληρώθηκε η ψήφιση των 
«επίμαχων» άρθρων για τη χρηματοδότηση 
και τα κολέγια. Γίνεται εύκολα αντιληπτό 
ότι οι πανεκπαιδευτικές κινητοποιήσεις που 
καλέστηκαν εκείνες τις ημέρες ήταν εξαρχής 
υπονομευμένες. Ωστόσο, στο πανεκπαιδευ- 
τικό συλλαλητήριο στις 21/1 συμμετείχαν 
πάνω από 1000 φοιτητές και εκπαιδευτικοί. 
Προς το τέλος του, σημειώθηκαν αψιμαχίες 
του μπλοκ των φοιτητικών συλλόγων με τις 
δυνάμεις καταστολής, που αντιμετωπίστη¬ 
καν με τη συνήθη ομοβροντία χημικών. 

Οι παρατάξεις του κυβερνητικού και 
μνημονιακού συνδικαλισμού (που έχουν 
την πλειοψηφία σε ΟΛΜΕ-ΔΟΕ) ΔΑΚΕ 
(ΝΔ), ΣΥΝΕΚ/ΕΡΑ (ΣΥΡΙΖΑ) και ΠΕΚ/ 


ΔΗΣΥ (ΚΙΝΑΛ/ΠΑΣΟΚ) λειτουργούν 
πλέον απροκάλυπτα ως μακρύ χέρι των κυ¬ 
βερνήσεων και της ΕΕ, με στόχο να αδρα- 
νοποιήσουν και να διαλύσουν πλήρως το 
συνδικαλιστικό κίνημα στην εκπαίδευση 
και όχι μόνο. Αλλά και οι αριστερές πα¬ 
ρατάξεις με την πολιτική που ακολουθούν 
αποτελούν μέρος του προβλήματος. Το 
ΠΑΜΕ (ΚΚΕ) ενδιαφέρεται αποκλειστικά 
για την ενίσχυση του μηχανισμού του και 
της εκλογικής του επιρροής, αδιαφορώ¬ 
ντας για την οργάνωση των εκπαιδευτι¬ 
κών και των αγώνων τους. Οι Παρεμβάσεις 
(ΑΝΤΑΡΣΥΑ/ΜΛ-ΚΚΕ) επιμένουν στη 
χρεοκοπημένη τακτική της «πίεσης» προς 
τη συνδικαλιστική γραφειοκρατία και του 
ακολουθητισμού προς το ΠΑΜΕ. Πέρα 
από κάποιες σκόρπιες και χωρίς ουσιαστι¬ 
κή προετοιμασία κινητοποιήσεις, δεν έχουν 
κανένα σχέδιο για την ανασυγκρότηση 
του κινήματος των εκπαιδευτικών και αδι¬ 
αφορούν για την αναγκαιότητα οργάνω¬ 
σης των συναδέλφων με επιτροπές αγώνα, 
ώστε να σπάσει η αδράνεια που επιβάλλουν 
οι γραφειοκρατικές ηγεσίες. 

Ο μόνος τρόπος να αποκρούσουμε τις 
βάρβαρες νεοφιλελεύθερες επιθέσεις είναι 
να προετοιμάσουμε έναν σκληρό αγώνα δι¬ 
άρκειας. Με τη δική μας αυτοοργάνωση, με 
επιτροπές αγώνα παντού, να πάρουμε τον 
αγώνα στα χέρια μας και να οικοδομήσουμε 
Πανεκπαιδευτικό Μέτωπο με φοιτητές-μα- 
θητές-γονείς-εργαζόμενους για τη σωτηρία 
της δημόσιας δωρεάν εκπαίδευσης. 

■ ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 

8 Εργατική Πάλη 


Φάκελος: Συμφωνία για τις Βάσεις 


Φεβρουάριος 2020 


Νέα Συμφωνία Αμυντικής Συνεργασίας Ελλάδας - 

Όλη η χώρα μειαιρέπειαι σε Ρήση ίων αμερικανών; 


Στις 30 Ιανουάριον 
ψηφίστηκε η νέα 
επικαιροποιημένη 
Συμφωνία Αμυντικής 
Συνεργασίας 
Ελλάδας-Η.Π.Α., 
που σνννπογράφηκε 
από Αένδια και 
Πομπέο τον 
Οκτώβριο στην 
Αθήνα. 


■ Άγγελος Φουρνοτζής 


Η νέα συμφωνία είναι προϊόν 
του «Διαλόγου για τη Στρα¬ 
τηγική Συνεργασία Ελλάδας- 
Η.Π.Α.», τον οποίο ξεκίνησε 
ο ΣΥΡΙΖΑ το 2018. Αποδεικνύει την σύ¬ 
μπλευση των βασικών αστικών κομμάτων 
και την επιλογή της ελληνικής αστικής 
τάξης να αποτελέσει ένα πρόθυμο και αξι¬ 
όπιστο δεκανίκι των αμερικάνων ιμπερια¬ 
λιστών στην συμμαχία των «Προθύμων» 
που σχηματίζουν στην περιοχή, ενάντια σε 
Ιράν-Ρωσία-Κίνα. Επιλογή που σφραγίστη¬ 
κε από την (ντροπιαστική) επίσκεψη Μη- 
τσοτάκη στον Τραμπ και την υπογραφή της 
συγκεκριμένης συμφωνίας, που ουσιαστικά 
παραχωρεί την χώρα ως βάση στους αμερι- 
κάνους επ’ αόριστον. 

Η επιλογή της πλήρους και άνευ όρων 
ταύτισης με τα συμφέροντα των δυτικών 
ιμπεριαλιστών καθίσταται σήμερα τρο¬ 
μερά επικίνδυνη για τα συμφέροντα των 
λαών της περιοχής (βλ. Συρία - γενίκευση 
πολέμου) και ειδικά του ελληνικού. Είναι 
επίσης κοντόφθαλμη, αφού υποτιμά τις 
δυνατότητες των αναδυόμενων ιμπεριαλι¬ 
στών και των συμμαχιών τους. Όσο δε για 
τον ελληνοτουρκικό ανταγωνισμό και την 
προστασία που υποτίθεται μας παρέχουν οι 
ΗΠΑ, η ελληνική αστική τάξη και η κυπρι¬ 
ακή μοιάζουν να ικετεύουν από τις ΗΠΑ να 
τις προστατέψει προκειμένου να μην τους 
«καταπιεί» η Τουρκία αλλά και να τους επι¬ 
τρέψει να κρατήσουν μερικά «αποφάγια» 
για τον εαυτό τους. Ως ενέχυρο βάζουν την 
περιουσία, ακόμη και τη ζωή της ελληνικής 
νεολαίας και κοινωνίας. 

Τα σχέδια των Η.Π.Α. 

Η υπογραφή της συμφωνίας έρχεται σε 
μια ιδιαίτερα κρίσιμη περίοδο. Η εκδήλωση 
της παγκόσμιας οικονομικής ύφεσης που 
απειλεί με νέα εκρηκτικά φαινόμενα, έχει 
εντείνει τον οικονομικό πόλεμο μεταξύ των 
ιμπεριαλιστών (ειδικά ΗΠΑ-Κίνας) σε όλα 
τα επίπεδα και με όλα τα μέσα. Είναι ο αμε¬ 
ρικάνικος ιμπεριαλισμός που προσπαθεί να 
περιορίσει και να ανακόψει την άνοδο της 
Κίνας και σε αυτό στοχεύουν όλες του οι 
ενέργειες: οικονομικές (δασμοί, κ.λπ.) και 
στρατιωτικές σε όλο τον πλανήτη. 

Ειδικά στην Μεσόγειο, η σύγκρουση 
γίνεται απειλητική για πολλούς λόγους. 
Η ανακάλυψη ενεργειακών κοιτασμάτων 




στην περιοχή και το ενδιαφέρον μεγάλων 
πολυεθνικών, η χάραξη αγωγών ενέργειας 
με βάση τα ιδιαίτερα συμφέροντα, η συνέχι¬ 
ση της ασφυκτικής περικύκλωσης της Ρω¬ 
σίας, η προσπάθεια να ανακοπεί ο κινέζικος 
«Δρόμος του Μεταξιού» και η διείσδυση 
των Κινέζων σε όλη την Ανατολή και την 
Αφρική. Η ανάγκη για προσεταιρισμό και 
εξισορρόπηση των σχέσεων με την Τουρ¬ 
κία, το χτύπημα του άξονα Ρωσίας-Κίνας- 
Ιράν, ώστε να μην κυριαρχήσει και σε άλλες 
χώρες και να μην δρέψει τους καρπούς της 
νίκης του στην Συρία. Η διακοπή το συ¬ 
ντομότερο δυνατό της ενεργειακής σχέσης 
Ευρώπης-Ρωσίας και ο έλεγχος των Βαλκα¬ 
νίων με ξερίζωμα της ρώσικης και κινέζικης 
επιρροής ώστε να μην λειτουργεί ως πύλη 
εισόδου των Κινέζων στην ΕΕ. 

Η δολοφονία του ιρανού στρατηγού 
Σουλεϊμάνι και η μετατόπιση σημαντικών 
δυνάμεων στα στενά του Ορμούζ και την 
Μεσόγειο, είναι δείγματα των σχεδίων 
τους. Όπως και οι συμμαχίες «Προθύμων» 
που σχηματίζουν στην περιοχή με Ισραήλ- 
Αίγυπτο-Ελλάδα-Κύπρο-Σ. Αραβία κ.α. Σε 
αυτό το πλαίσιο, οι Αμερικάνοι ζήτησαν και 
πήραν την Ελλάδα ως την σημαντικότερη 
βάση τους στην ευρύτερη περιοχή, αυξά¬ 
νοντας σημαντικά τις στρατιωτικές τους 
δυνατότητες και προωθώντας πλήρως τα 
συμφέροντά τους, ενώ φαίνεται καθαρά 
πως ελέγχουν σημαντικά το πολιτικό σκη¬ 
νικό της χώρας μας. 

Το περιεχόμενο της συμφωνίας 

Η λεγάμενη συμφωνία για τις βάσεις 
ανανεώθηκε για δέκα χρόνια το 1990, αλλά 
μετά το 2010 δεν είχε συναφθεί νέα και 
έκτοτε ανανεώνονταν κάθε χρόνο. Τώρα, 
γίνεται αορίστου χρόνου και διακόπτεται 
μόνο αν την καταγγείλει η μία από τις δύο 
πλευρές. Περιλαμβάνει τα εξής: 

α) την Σούδα και την επέκταση των 
εγκαταστάσεών της με δημιουργία νέων 
κτιριακών εγκαταστάσεων 9.000 τ.μ. ώστε 
να εξυπηρετεί μεγαλύτερο αριθμό αερο¬ 
σκαφών και στρατευμάτων καθώς και έργα 
στον λιμένα Μαράθι της Σούδας. Εκεί 
υπάρχει το τεράστιο κρηπίδωμα Κ-14, το 
μοναδικό στη Μεσόγειο που μπορεί να 
δέσει αεροπλανοφόρο και οι Αμερικανοί 
θα το αναβαθμίσουν ώστε να μπορούν να 
σταθμεύουν όλα τα μεγάλα πλοία τους που 
κινούνται από την Μαύρη Θάλασσα ως την 
Ανατολική Μεσόγειο. Είναι προφανές ότι η 


Κρήτη μετατρέπεται στην πιο ετοιμοπόλε¬ 
μη βάση των ΗΠΑ στην ευρύτερη περιοχή, 

β) το λιμάνι της Αλεξανδρούπολης. 
Τμήμα του λιμένα παραχωρείται στις ΗΠΑ 
για ελλιμενισμό πολεμικών πλοίων αλλά 
και για στάθμευση μονάδων ελικοπτέρων. 
Η Αλεξανδρούπολη μετατρέπεται σε βάση 
από όπου θα ελέγχουν την είσοδο στα Βαλ¬ 
κάνια και θα επιτηρούν την Μαύρη Θάλασ¬ 
σα και τα στενά των Δαρδανελλίων, δηλα¬ 
δή την είσοδο-έξοδο της Ρωσίας στο Αιγαίο 
και την Μεσόγειο. Επίσης θα φρουρούν τον 
σταθμό αποθήκευσης υγροποιημένου αε¬ 
ρίου που θα κατασκευάσουν στην Αλεξαν¬ 
δρούπολη, 

γ) εγκαταστάσεις στο αεροδρόμιο της 
Λάρισας για την εγκατάσταση των μεγά¬ 
λων μη επανδρωμένων αεροσκαφών ΌΑν 
και μαχητικών δίε&ΙίΗ. Ήδη από το 2018 
(βλ. ΣΥΡΙΖΑ) σταθμεύουν εκεί αμερικάνι¬ 
κα ΌΑν και ιπτάμενα τάνκερ, 

δ) το Στεφανοβίκειο στην Μαγνησία. 
Εκεί σκοπεύουν να επεκτείνουν τις εγκατα¬ 
στάσεις της 1ης Ταξιαρχίας, ώστε να σταθ¬ 
μεύουν μονάδες επιθετικών ελικοπτέρων 
ΑραςΗε. Ήδη το Στεφανοβίκειο χρησιμο¬ 
ποιείται από αμερικάνικα ελικόπτερα. 

Να προσθέσουμε: 1) την συνεχιζόμενη 
συζήτηση για χρήση της Ανδραβίδας ως 
εναλλακτική λύση-βάση, αντί του Ιντσιρ- 
λίκ της Τουρκίας (έχει και πυρηνικά), 2) η 
διασύνδεση σε όλα τα επίπεδα των αμερι¬ 
κάνικων βάσεων στην Ελλάδα απαιτεί την 
ανεμπόδιστη χρήση όλων των υποδομών 
(οδικές αρτηρίες, άλλα λιμάνια και αερο¬ 
δρόμια) καθώς και ελέγχους ασφαλείας με 
ότι αυτό συμπεριλαμβάνει (επικοινωνίες, 
κ.λπ.), 3) οι ΗΠΑ απαλλάσσονται από κάθε 
οικονομικό αντίτιμο για την χρήση των ελ¬ 
ληνικών υποδομών (ελλιμενισμοί, προσγει¬ 
ώσεις, κ.λπ.), 4) θα πρέπει ακόμη να προ¬ 
σθέσουμε πως και στρατιωτικές δυνάμεις 
χωρών της ΕΕ και του ΝΑΤΟ σταθμεύουν 
και χρησιμοποιούν υποδομές της χώρας 
μας. 

Η πολιτική ΝΔ-ΣΥΡΙΖΑ και οι συμφω¬ 
νίες τους ατιμάζουν τον ελληνικό λαό και 
τον σέρνουν σε θέση συνενοχής στα ιμπε¬ 
ριαλιστικά εγκλήματα ενάντια στους λαούς 
της Ανατολής και όχι μόνο (βλ. στήριξη 
Μητσοτάκη στον πραξικοπηματία της Βε¬ 
νεζουέλας, Γουαϊδό, επιβράβευση των ΗΠΑ 
για τη δολοφονία Σουλεϊμάνι, συμμαχία με 
Ισραήλ την ώρα που εξοντώνει τους Παλαι¬ 
στίνιους, κ.α.). 

ΗΠΑ 

επ’ αόριστον 


Εμπλοκή σε όλα τα επίπεδα - 
Ανάγκη αντιπολεμικής απάντησης 

Η εμπλοκή του ελληνικού καπιταλι¬ 
σμού στα ιμπεριαλιστικά σχέδια είναι αυ¬ 
ξανόμενη. 

α) Συμφώνησε με τους Γάλλους να συμ¬ 
μετέχουν με πλοίο σε ευρωπαϊκή αποστολή 
που θα επιτηρεί για «ειρηνευτικούς» σκο¬ 
πούς τα στενά του Ορμούζ στον Περσικό 
Κόλπο, σε συνεργασία με άλλη «ειρηνευτι¬ 
κή» αποστολή που περιπολεί στην περιοχή 
υπό την ηγεσία των ΗΠΑ. 

β) Στέλνει πλοίο για να συμμετέχει στην 
«ειρηνευτική» αποστολή που συμφωνήθη- 
κε στην διάσκεψη του Βερολίνου για τον 
«έλεγχο» της εφαρμογής του εμπάργκο 
όπλων στην Λιβύη, ενώ η ΝΔ δηλώνει έτοι¬ 
μη να ενισχύσει τον αντιπολιτευόμενο Χα- 
φτάρ (που δεν αναγνωρίζει το Μνημόνιο 
Συνεργασίας Λιβύης-Τουρκίας). 

γ) Στέλνει μια συστοιχία πυραύλων 
Ραΐτίοί μαζί με τους χειριστές τους στη Σα¬ 
ουδική Αραβία, την στιγμή που η τελευταία 
σφάζει τον λαό της Υεμένης, επεμβαίνει 
στο Κατάρ, αντιμάχεται το Ιράν και διαμε¬ 
λίζει δημοσιογράφους που ασκούν κριτική 
στο καθεστώς. 

δ) Στέλνει το ελληνικό πολεμικό ναυτι- 
Φ κό και ειδικές δυνάμεις να συμμετάσχουν 
σε αλλεπάλληλες ασκήσεις, όπως η «Μέ- 
γας Αλέξανδρος 2020» στο κεντρικό Αι¬ 
γαίο και την Κεντρική Ελλάδα, που βασί¬ 
ζονται σε σενάρια επιθετικής εμπλοκής των 
ΝΑΤΟϊκών. 

Η άμεση εμπλοκή σε όλα τα επίπεδα δεν 
εξασφαλίζει μόνο κινδύνους για πολεμικές 
περιπέτειες και καταστροφές, εξασφαλίζει 
και την περαιτέρω οικονομική αφαίμαξη 
του ελληνικού καπιταλισμού, για να πλη¬ 
ρώσει νέα εξοπλιστικά πακέτα και την συμ¬ 
μετοχή του στις αποστολές (4,3 δισ. ευρώ 
τον χρόνο για άμυνα), φορτώνοντας νέα 
χρέη στην πλάτη μας. Εξασφαλίζει και τον 
άκρατο περιορισμό κάθε δημοκρατικού- 
πολιτικού-κοινωνικού δικαιώματος, μιας 
και η στρατιωτικοποίηση, ο εθνικισμός, 
η ιμπεριαλιστική παρουσία, οι εμπλοκές, 
απαιτούν μια υποταγμένη, χωρίς δικαιώμα¬ 
τα, εργατική τάξη και φτωχά λαϊκά στρώ¬ 
ματα. 

Είναι επείγουσα ανάγκη να αναπτύ¬ 
ξουμε ένα αντιπολεμικό κίνημα, για να μην 
σφαγιαστούμε για τις εξορύξεις, δηλαδή τα 
συμφέροντα των πολυεθνικών, των ιμπερι¬ 
αλιστών και των αστικών τάξεων σε Αιγαίο 
και ΝΑ Μεσόγειο. Για να μην εμπλακεί ο 
ελληνικός λαός στις ιμπεριαλιστικές επεμ¬ 
βάσεις και στα αιματοκυλίσματα στη Μ. 
Ανατολή. Να απαιτήσουμε λεφτά για τις 
κοινωνικές ανάγκες, όχι για εξοπλισμούς 
και καταστροφικές εξορύξεις/αγωγούς. 
Κλείσιμο των βάσεων και έξοδο από το 
ΝΑΤΟ - έξοδο από τους αντιδραστικούς 
«άξονες», για να μπλοκάρουμε και την 
απειλή νέου πολέμου από Η.Π.Α. και Ισρα¬ 
ήλ ενάντια στο Ιράν. Ενάντια σε ιμπεριαλι¬ 
στές και εθνικιστές, με την κοινή πάλη και 
τον διεθνισμό των εργατών και των λαών 
σε Ελλάδα και Τουρκία, που είναι η μόνη 
πραγματική εγγύηση για να μην συρθούμε 
σε πολεμικά «επεισόδια»-σφαγεία. 


Διάσκεψη για τη Λιβύη στο Βερολίνο 

θέατρο υποκρισίας και παζαριών 

■ Μαρία Κτιστάκη 



Ο λοκληρώθηκε στις 20 Ια¬ 
νουάριου η Διάσκεψη για 
την ειρήνευση στη Λιβύη 
που πραγματοποιήθηκε στο 
Βερολίνο, υπό την αιγίδα της Γερμανίας και 
των Ηνωμένων Εθνών, με τη συμμετοχή 
16 εκπροσώπων χωρών και διεθνών οργα¬ 
νισμών -μεταξύ των οποίων της Τουρκίας 
αλλά όχι της Ελλάδας- και την παρουσία 
των δύο βασικών αντιπάλων του εμφυλί¬ 
ου που διαδραματίζεται εδώ και 9 χρόνια 
στη Λιβύη: του πρωθυπουργού Φαγέζ αλ 
Σαράτζ, ως επικεφαλής της διεθνώς ανα¬ 
γνωρισμένης Κυβέρνησης Εθνικής Ενότη¬ 
τας και του στρατηγού Χαλίφα Χαφτάρ, ως 
επικεφαλής του Εθνικού Λιβυκού Στρατού 
(ΕΛΣ) που κατέχει σήμερα τα 2/3 της χώ¬ 
ρας και σχεδόν το σύνολο των πετρελαιο¬ 
φόρων περιοχών. Το αποτέλεσμα της διά¬ 
σκεψης ήταν μια μακροσκελής γενικόλογη 
συμφωνία 57 σημείων, χωρίς πρόβλεψη 
κυρώσεων και χωρίς χρονοδιαγράμματα 
που, φυσικά, άρχισε να παραβιάζεται την 
επόμενη μέρα της υπογραφής της. Πραγ¬ 
ματικό διακύβευμα ήταν η προσπάθεια συ¬ 
νεννόησης των διαφόρων ιμπεριαλιστικών 
και περιφερειακών δυνάμεων που εμπλέ¬ 
κονται στο λιβυκό εμφύλιο -ο καθένας με 
τη δική του ατζέντα- απειλώντας να μετα¬ 
τρέψουν τη χώρα σε μια νέα Συρία. 

Η Λιβύη Πεδίο Διεθνούς 
Αναμέτρησης 

Ο εμφύλιος που ταλανίζει τη Λιβύη 
από την ανατροπή του καθεστώτος Κα- 
ντάφι και την επέμβαση του ΝΑΤΟ το 
2011 ήρθε ξανά στην διεθνή επικαιρό- 
τητα από τη στιγμή που η χώρα έγινε το 
νέο πεδίο αναμέτρησης ιμπεριαλιστικών 
και περιφερειακών δυνάμεων. Από τη 
μία μεριά, η Τουρκία και το Κατάρ (από 
κοντά και η Ιταλία) έχουν προστρέξει 
υποστηρικτές της κυβέρνησης Σαράτζ. 
Από την άλλη με το στρατάρχη Χαφτάρ 
συντάσσονται Ρωσία, Γαλλία, Αίγυπτος, 
Σαουδική Αραβία κ.α. Τα δυο στρατόπε¬ 
δα δεν είναι βέβαια καινούρια. Αυτό που 
άλλαξε είναι η απόφαση της Ρωσίας από 
τη μια, και της Τουρκίας από την άλλη, 
να ενισχύσουν με σημαντικά στρατιωτικά 
μέσα τους εκλεκτούς τους, προκειμένου 
να επιβάλλουν τα εκατέρωθεν συμφέρο- 
ντά τους στην ευρύτερη περιοχή. Ο μεν 
Πούτιν αποφάσισε να αναβαθμίσει το 
ρόλο της Ρωσίας στην περιοχή και ενί- 
σχυσε πρόσφατα (ανεπίσημα) τον ΕΛΣ 
με ρώσους μισθοφόρους και σουδανούς 
πολιτοφύλακες. Του έδωσε, έτσι, τη δυνα¬ 
τότητα να πλησιάσει απειλητικά την πρω¬ 
τεύουσα Τρίπολη. Σε απάντηση ο Ερντο- 
γάν, μη θέλοντας να χάσει τη Λιβύη, όπως 
έχασε την Αίγυπτο, πέρα από τις μερικές 
δεκάδες στρατιωτικούς συμβούλους που 
έστειλε επίσημα, ενίσχυσε τον Σαράτζ με 
οπλικά συστήματα και πάνω από 2000 
παρακρατικούς από το μέτωπο της Συ¬ 
ρίας, ενώ δηλώνει σε όλους τους τόνους 


ότι θα υπερασπιστεί τη νόμιμη κυβέρνη¬ 
ση της χώρας. Ο στόχος του, όπως και σε 
όλα τα άλλα μέτωπα που έχει ανοίξει, εί¬ 
ναι να παίξει πρωταγωνιστικό ρόλο στην 
ενεργειακή και τη γεωπολιτική σκακιέρα 
και να επιβάλει την παρουσία του στην 
Αν Μεσόγειο (εξ ου και το Μνημόνιο με 
τη Λιβύη, όπως και οι ανακοινώσεις για 
οριοθέτηση θαλάσσιων οικοπέδων νότια 
της Κρήτης ή έναρξη θαλάσσιων ερευνών 
νότια του Καστελόριζου). 

Η Συμφωνία 

Προοίμιο της Διάσκεψης του Βερολί¬ 
νου ήταν η προσπάθεια υπογραφής συμ¬ 
φωνίας εκεχειρίας στη Μόσχα, στις 13 
Γενάρη, που απέτυχε, αλλά ανέδειξε τους 
δυο όψιμους συμμάχους και κεντρικούς 
αντιπάλους στη Λιβύη (Ρωσία, Τουρκία) 
σε ρυθμιστικούς παράγοντες στην «ειρη¬ 
νευτική διαδικασία». Τώρα, με τη Διάσκε¬ 
ψη του Βερολίνου έρχεται και η Γερμανία 
όπως και συνολικά η ΕΕ, ως διαιτητής να 
διεκδικήσει ρόλο στις εξελίξεις. 

Αυτή καθαυτή η συμφωνία του Βε¬ 
ρολίνου προβλέπει την κατάπαυση του 
πυρός μεταξύ των αντιμαχόμενων και τη 
σύσταση μια στρατιωτικής επιτροπής με 
εκπροσώπους από τις δυο πλευρές που 
θα αναλάβει την επιτήρηση της εκεχει¬ 
ρίας. Κάνει, επίσης λόγο για δίκαιη και 
διαφανή κατανομή των πετρελαίων με 
τη συγκρότηση μιας εθνικής εταιρείας 
πετρελαίου, την προώθηση οικονομικών 
μεταρρυθμίσεων και τη συγκρότηση της 
κεντρικής τράπεζας. Οι συμμετέχουσες 
στη Διάσκεψη χώρες (Ρωσία, Τουρκία, 
Σαουδική Αραβία, κ.λπ.) δεσμεύονται να 
τερματίσουν την ανάμειξη τους στη διέ¬ 
νεξη και τη στρατιωτική στήριξη στους 
δυο αντιπάλους και να εφαρμόσουν το 
εμπάργκο όπλων που αν και έχει κηρυ¬ 
χτεί από το 2011 από τον ΟΗΕ, αγνο¬ 
είται συστηματικά. Το πως όλα αυτά θα 
επιβληθούν ώστε να επιτευχθεί ο διακη¬ 
ρυγμένος στόχος της επιστροφής της χώ¬ 
ρας στην πολιτική διαδικασία, αφήνεται 
να συζητηθεί αργότερα, πιθανά από τη 
διεθνή Επιτροπή Παρακολούθησης των 
Συμφωνηθέντων που προβλέπεται να 
συγκροτηθεί τον Φεβρουάριο ως αποτέ¬ 


λεσμα ενός ευρύτερου διαλόγου, με τη 
συμμετοχή και άλλων χωρών πέρα από 
αυτές που συμμετείχαν στη Διάσκεψη του 
Βερολίνου. 

Πρόσχημα για Επέμβαση 

Δεν υπάρχει καμιά αμφιβολία ότι τί¬ 
ποτα από τα παραπάνω δεν θα πραγμα¬ 
τοποιηθεί, τουλάχιστον όχι με τη βοήθεια 
όλων αυτών των δυνάμεων που έσπειραν 
το χάος και τροφοδότησαν τον εμφύλιο 
όλα τα προηγούμενα χρόνια στη Λιβύη, 
προκειμένου να εκμεταλλεύονται με τις 
πολυεθνικές τους τα κοιτάσματα πετρε¬ 
λαίου της χώρας, να πουλούν τα όπλα 
τους και να αυξάνουν την ισχύ και την 
επιρροή τους στα γεωπολιτικά παιχνίδια 
και τους ανταγωνισμούς γύρω από την 
ενέργεια. Δεν το μαρτυρά μόνο το ότι 
οι Χαφτάρ και Σαράτζ δεν κάθισαν καν 
στο ίδιο τραπέζι διαπραγματεύσεων και 
δεν προσυπέγραψαν καμιά συμφωνία, το 
αποδεικνύει η πραγματικότητα στην ίδια 
τη Λιβύη: η στρατιωτική ενίσχυση των 
δυο αντιπάλων που συνεχίζεται απρό¬ 
σκοπτα, το πετρελαϊκό εμπάργκο που 
έχει επιβάλλει ο ΕΛΣ και το οποίο συνεχί¬ 
ζεται. Ακόμα περισσότερο το μαρτυρούν 
τα σχέδια για αποστολή στρατευμάτων 
από την ΕΕ που υποτίθεται πως θα επι¬ 
βάλλουν την ειρήνη και στα οποία προ¬ 
θυμοποιήθηκε η ελληνική κυβέρνηση, δια 
στόματος Δένδια, να συμμετάσχει. 

Η κυβέρνηση Μητσοτάκη, στη γραμ¬ 
μή που επέλεξε η ελληνική αστική τάξη 
και χάραξε η κυβέρνηση Τσίπρα και στην 
οποία συντάσσεται όλο το επίσημο πολι¬ 
τικό σκηνικό, υποτάσσεται πλήρως στους 
ιμπεριαλιστικούς σχεδιασμούς, έτοιμη 
να μετατρέψει τη χώρα σε μια απέραντη 
βάση (βλέπε διπλανό άρθρο για τη Συμ¬ 
φωνία για τις Βάσεις) και να προχωρήσει 
σε κάθε λογής τυχοδιωκτισμούς όπως 
την εμπλοκή σε πολεμικές συρράξεις με 
την Τουρκία -και όχι μόνο- στη Λιβύη, 
στη Σαουδική Αραβία και όπου αλλού 
της ζητηθεί. Οι κίνδυνοι είναι τεράστιοι 
για όλους τους λαούς της περιοχής μας 
και ο πόλεμος πλησιάζει πλέον απειλητι¬ 
κά και τη δική μας χώρα._ 

10 Εργατική Πάλη 


ΠΟΛΙΤΙΚΗ 


Φεβρουάριος 2020 


Εκλογικός Νόμος 

Η ΝΔ θωρακίζει ίο αστικό 
πολιτικό σύστημα 


Σ τις 24 Γενάρη ψηφίστηκε στη 
Βουλή το νομοσχέδιο για το 
σύστημα των βουλευτικών 
εκλογών, με 163 ψήφους υπέρ 
(ΝΔ και Ελληνική Λύση) και 
121 κατά (τα υπόλοιπα κόμματα). Ο νέος 
εκλογικός νόμος δεν μπορεί να εφαρμοστεί 
στις επόμενες βουλευτικές εκλογές, αφού 
δεν απέσπασε 200 ψήφους τουλάχιστον. Οι 
επόμενες εκλογές, όποτε κι αν γίνουν, θα γί¬ 
νουν με το εκλογικό σύστημα της «αναλογι¬ 
κής», που ψήφισε η κυβέρνηση ΣΥΡΙΖΑ. Αν 
δεν προκύψει κυβερνητική λύση, θα έχουμε 
δεύτερες εκλογές, με το «νέο» σύστημα της 
κυβέρνησης της ΝΔ. 

Ο νόμος αποτελείται από τρία άρθρα και 
προβλέπει κλιμακωτό μπόνους εδρών για το 
πρώτο κόμμα. Αν το πρώτο κόμμα συγκε¬ 
ντρώσει ποσοστό 25%, παίρνει μπόνους 20 
εδρών και, από εκεί και πάνω, για κάθε επι¬ 
πλέον 0,5% θα παίρνει μία έδρα πρόσθετο 
μπόνους, με ανώτατο όριο τις 50 συνολικά. 
Έτσι, το πρώτο κόμμα θα παίρνει ολόκληρο 
το μπόνους των 50 εδρών μόνο αν συγκε¬ 
ντρώσει ποσοστό 40%. Τέλος, το μπόνους θα 
το δικαιούνται και οι συνασπισμοί κομμάτων, 
εφόσον ο μέσος όρος της δύναμης των κομ¬ 
μάτων που τους απαρτίζουν είναι μεγαλύτε¬ 
ρος από τη δύναμη του αυτοτελούς κόμματος 
που συγκέντρωσε τον μεγαλύτερο αριθμό 
έγκυρων ψηφοδελτίων. Αν π.χ. ένας συνασπι¬ 
σμός δύο κομμάτων συγκεντρώσει ποσοστό 
40% και το δεύτερο αυτοτελές κόμμα συγκε¬ 
ντρώσει 25%, το μπόνους θα χορηγηθεί στο 


δεύτερο κόμμα, καθώς το 25% είναι μεγαλύ¬ 
τερο από το 20%, που είναι ο μέσος όρος των 
κομμάτων του συνασπισμού. 

Ο υπουργός Εσωτερικών Τάκης Θεοδω- 
ρικάκος έσπευσε να δηλώσει κατά τη συζή¬ 
τηση στη Βουλή ότι ο προτεινόμενος νόμος 
συμβάλλει «στην εμπέδωση ενός νέου δικομ- 
ματισμού, έστω και μικρότερου σε σχέση με 
το παρελθόν». Μάλιστα τόνισε ότι η ύπαρξη 
του δικομματισμού είναι «θετική για τη δημο¬ 
κρατία μας». Κύριο επιχείρημα της ΝΔ παρα¬ 
μένει η «κυβερνησιμότητα» που εξασφαλίζει 
το μπόνους στο πρώτο κόμμα και οι αυτοδύ¬ 
ναμες κυβερνήσεις μειοψηφίας, που προκύ¬ 
πτουν από την αλλοίωση της ψήφου του ελ¬ 
ληνικού λαού. Ως πρώτο κόμμα, βέβαια, η ΝΔ 
λογαριάζει τον εαυτό της και εκβιάζει ανοιχτά 
ότι, όποτε γίνουν οι επόμενες εκλογές με την 
«αναλογική», θα πάει σε δεύτερες εκλογές 
για να εξασφαλίσει αυτοδυναμία με τον δικό 
της εκλογικό νόμο. 

Ο ΣΥΡΙΖΑ άσκησε κριτική στο νομοσχέ¬ 
διο και στην επαναφορά των μπόνους. Βέ¬ 
βαια, ούτε ο ίδιος είχε νομοθετήσει την απλή 
αναλογική, καθώς διατήρησε το όριο του 3% 
για να μπει ένα κόμμα στη Βουλή. Η κριτική 
του, όμως, όσο κι αν θέλει να παρουσιάζεται 


σαν υπερασπιστής της απλής αναλογικής, δεν 
γίνεται γιατί επιθυμεί να εκφράζεται πραγμα¬ 
τικά η ψήφος του ελληνικού λαού και να μην 
προκύπτουν κυβερνήσεις μειοψηφίας μέσα 
από καλπονοθευτικά συστήματα. Αντίθετα, 
επιδιώκει να εξυπηρετήσει τις συμμαχίες στις 
οποίες προσβλέπει, ως Προοδευτική Συμ- 
μαχία και κυρίαρχος πόλος στον χώρο του 
λεγάμενου «κέντρου». Ειδικά ο ΣΥΡΙΖΑ δεν 
μπορεί να εμφανίζεται σαν υπερασπιστής της 
θέλησης του ελληνικού λαού, όταν μετέτρεψε 
σε μία νύχτα το «ΟΧΙ» του δημοψηφίσματος 
σε «ΝΑΙ» και μεταλλάχτηκε σε νεοφιλε- 
λεύθερο-μνημονιακό κόμμα. Τώρα, με την 
«υπεύθυνη» αντιπολίτευση, με τη συναίνεση 
στην εκλογή Προέδρου της Δημοκρατίας, με 
την ψεύτικη «αντινεοφιλελεύθερη» αντιπο¬ 
λίτευσή του (ενώ έχει ψηφίσει και εφαρμόσει 
τα μνημόνια), μόνο ψεύτικους διαχωρισμούς 
από τη ΝΔ δημιουργεί, ώστε να κατοχυρώσει 
τη θέση του δεύτερου αστικού μνημονιακού 
κόμματος. 

Παρά την εκλογική ενίσχυση των μνημο- 
νιακών κομμάτων στις εκλογές της 7 ης Ιου¬ 
λίου και την ήττα που αυτή σημαίνει για τη 
συνείδηση των εργαζομένων και των φτωχών 
λαϊκών στρωμάτων - κυρίως αν η συνείδηση 


συγκριθεί με τους αγώνες του 2010-12 και 
την εκλογική κατάρρευση των μνημονια- 
κών κομμάτων ΠΑΣΟΚ, ΝΔ - είναι φανερό 
ότι τα μνημονιακά κόμματα δεν αισθάνονται 
καθόλου ασφαλή. Θωρακίζουν το πολιτικό 
σύστημά τους με εκλογικούς νόμους που 
θα τους επιτρέπουν να εναλλάσσονται στην 
εξουσία, με «συναίνεση» στα κυρίαρχα θέμα¬ 
τα («εθνικά», εκλογή προέδρου κ.ά.), στηρι- 
ζόμενοι στο κράτος έκτακτης ανάγκης, την 
ένταση της καταστολής και την κατάργηση 
των δημοκρατικών, πολιτικών και συνδικα¬ 
λιστικών δικαιωμάτων. Γνωρίζουν πολύ καλά 
ότι η πολιτική κρίση τους είναι παρούσα και 
δεν μπορεί να κατευναστεί ουσιαστικά με τον 
«νέο δικομματισμό». Συνίσταται στο γεγο¬ 
νός ότι δεν έχουν άλλη πολιτική από το να 
φορτώνουν δεινά στους εργαζόμενους και τα 
φτωχά λαϊκά στρώματα. Ο νέος ορισμός του 
Σταϊκούρα, ότι μεσαία τάξη είναι αυτοί που 
έχουν εισόδημα 450 ευρώ και η δήλωση του 
Γεωργιάδη ότι μπορεί να ζήσει κάποιος με 200 
ευρώ αποδεικνύουν τα παραπάνω. 

Η ολοκλήρωση της εφαρμογής των μνη¬ 
μονίων στην οποία στοχεύει η κυβέρνηση της 
ΝΔ θα δημιουργήσει την αμφισβήτηση των 
άγριων μνημονιακών πολιτικών της. Η όσο 
το δυνατόν γρηγορότερη ανασυγκρότηση/ 
ανασύνθεση του εργατικού κινήματος, η ορ¬ 
γάνωση της αντίστασης και των αγώνων των 
εργαζομένων μπορούν πραγματικά να ανα¬ 
χαιτίσουν την αντιδημοκρατική θωράκιση 
του πολιτικού συστήματος. 

■ Σοφία Καρασαρλίδου 


Εκλογή Προέδρου της Δημοκρατίας: ΙϋρείΜ ΛΡΙΙΚή Συναίνεση ΝΔ-ΣΥΡΙΖΑ-ΚΙΝΑΛ 


Μ ε 261 ψήφους η Αικ. Σα- 
κελλαροπούλου, μέχρι 
πρότινος πρόεδρος του 
Συμβουλίου της Επικρά¬ 
τειας τοποθετημένη από τον ΣΥΡΙΖΑ, εξε- 
λέγη Πρόεδρος της Δημοκρατίας (ΠτΔ). 
Τρίτη σε ρεκόρ ψήφων ΠτΔ από την Με¬ 
ταπολίτευση, χάρη στις ψήφους της ΝΔ, 
του ΣΥΡΙΖΑ και του ΚΙΝΑΛ. Το ΚΚΕ, η 
Ελληνική Λύση και το ΜέΡΑ25 ψήφισαν 
«παρών». 

Η στήριξη κυρίως του ΣΥΡΙΖΑ και δευ- 
τερευόντως του ΚΙΝΑΛ χάρισε στον Κυρ. 
Μητσοτάκη την ευρεία πλειοψηφία που 
χρειαζόταν σε μια περίοδο με πλήθος ανοι¬ 
χτών μετώπων (ελληνοτουρκικά, μετανα- 
στευτικό, Ασφαλιστικό, νόμος Κεραμέως, 
πλειστηριασμοί). Μια ακόμη απόδειξη του 
πόσο ενιαία λειτουργούν τα τρία μεγάλα 
αστικά κόμματα, προκειμένου να συνεχί- 
σουν την σκλήρυνση των νεοφιλελεύθερων 
μνημονιακών πολιτικών, να διασφαλίσουν 
την θέση τους στο πολιτικό σκηνικό και να 
διεκδικήσουν μια θέση στην εξουσία στην 
επόμενη πολιτική στροφή. Είχαν προηγηθεί: 
η υπερψήφιση από 288 βουλευτές του νόμου 
για την ψήφο των κατοίκων του εξωτερικού, 
η στοίχιση στην «εθνική γραμμή» στα ζητή¬ 
ματα του ελληνοτουρκικού ανταγωνισμού, 
και βεβαίως η «μεγάλη σύγκλιση» των 222 
βουλευτών στην υπερψήφιση του 3ου Μνη¬ 
μονίου του ΣΥΡΙΖΑ, το καλοκαίρι του 2015. 

Άλλωστε, η ίδια η εκλογή του ΠτΔ αυτή 
τη φορά έγινε με το νέο θεσμικό πλαίσιο, 
που διαμόρφωσαν από κοινού ΝΔ και ΣΥΡΙ- 
ΖΑ και το οποίο προβλέπει απεμπλοκή της 
διαδικασίας εκλογής ΠτΔ από τη διάλυση 
της Βουλής και τη διενέργεια βουλευτικών 
εκλογών, προκειμένου να εξασφαλίζεται η 
κυβερνητική σταθερότητα που χρειάζεται το 
κεφάλαιο. Με την τελευταία αναθεώρηση 
του Συντάγματος, ο ΠτΔ μπορεί να εκλε¬ 
γεί και με απλή πλειοψηφία, προβλέπονται 


δε πλέον πέντε (!) ψηφοφορίες μέχρι να 
επιτευχθεί η απαιτούμενη πλειοψηφία (200, 
200,180, 151 και στο τέλος πλειοψηφία επί 
των παρόντων)! 

Τριγμοί στο εσωτερικό της ΝΔ 

Τελικά τα μαγειρέματα του Μαξίμου, 
που για μήνες απέφευγε να ανακοινώσει την 
οριστική επιλογή του, με πάνω από 20 ονό¬ 
ματα να «παρελαύνουν» στα κανάλια, δεν το 
διέσωσαν από τους τριγμούς, κυρίως μέσα 
στην ίδια τη ΝΔ. Δυσαρεστημένοι ψήφισαν 
οι λεγόμενοι καραμανλικοί, πολλοί από τους 
οποίους είχαν τοποθετηθεί δημοσίως υπέρ 
μιας δεύτερης θητείας Παυλόπουλου (πχ. 
Νικ. Κακλαμάνης, Ό. Κεφαλογιάννη, Ντ. 
Μπακογιάννη κ.α.). Εκτός από τους τρεις 
βουλευτές του ΣΥΡΙΖΑ (Κ. Ζουράρις, Τρ. 
Αλεξιάδης και Ν. Συρμαλένιος) που απού¬ 
σιαζαν από την ψηφοφορία στη βουλή (οι 
δύο τελευταίοι για λόγους υγείας), έλαμψε 
δια της απουσίας του ο Αντ. Σαμαράς. Ο τε¬ 
λευταίος φρόντισε να εκφράσει καθαρά τη 
δυσαρέσκειά του για την επιλογή του πρω¬ 
θυπουργού, αφού επεδίωκε την θέση για τον 
εαυτό του. Ουσιαστικά επέλεξε να απουσιά¬ 
ζει για οικογενειακό ταξίδι (και όχι για υπο¬ 
χρεώσεις της βουλής), ενώ στην επιστολή 
που έστειλε στηρίζοντας «την επιλογή του 
κόμματος» (και η οποία βέβαια δεν προσμε- 
τράται στο αποτέλεσμα) δεν αναφέρει καν 
το όνομα της Σακελλαροπούλου. 

Οι σχέσεις Κυρ. Μητσοτάκη - Αντ. Σαμα¬ 
ρά βρίσκονται σε κρίση από καιρό: δεν επε- 
λέγη για επίτροπος της ΕΕ (κι αυτή την θέση 
επεδίωκε), διαφώνησε με το ενδεχόμενο 
προσφυγής στη Χάγη, λέγοντας ότι ουσια¬ 
στικά ενθαρρύνει την τουρκική προκλητικό¬ 
τητα, και η αντιπαράθεση κλιμακώθηκε με 
αφορμή την τροπολογία για το ποδόσφαιρο, 
όπου αγνόησε την κομματική πειθαρχία με 
την απουσία του από την ψηφοφορία και 
την επιλογή του να μην αποστείλει επιστο¬ 


λή πρόθεσης ψήφου, ενώ στη συνέχεια επι¬ 
τέθηκε ανοιχτά στην κυβέρνηση αρνούμε- 
νος να δώσει εξηγήσεις για την στάση του. 
Στην υποψηφιότητα Σαμαρά για ΠτΔ είχαν 
εκφράσει ανοιχτή στήριξη αρκετά στελέχη 
της ΝΔ, μεταξύ τους ο υπουργός αγροτικής 
ανάπτυξης Μ. Βορίδης, οι βουλευτές Κ. Κα¬ 
ραγκούνης και Α. Κατσανιώτης, ενώ αρκε¬ 
τοί ήταν έτοιμοι να τοποθετηθούν υπέρ (Άδ. 
Γεωργιάδης, Θ. Πλεύρης, Δ. Βαρτζόπουλος 
από τη ΝΔ, οι βουλευτές της Ελληνικής Λύ¬ 
σης κ.α.). Επομένως, δεν αποκλείεται ο Αντ. 
Σαμαράς να κάνει πιο αισθητή την παρουσία 
του, σε ρόλο ηγέτη της εσωτερικής «αντιπο¬ 
λίτευσης» στην κυβέρνηση, μετατοπίζοντας 
όλο και πιο ακροδεξιά την κυβερνητική πο¬ 
λιτική και ρητορεία, προσβλέποντας ίσως 
και σε μια πιο διακριτή πορεία. 

Όσο κι αν προσπαθούν αστική τάξη και 
ιμπεριαλιστές να εμφανίσουν την ΝΔ του 
Κυρ. Μητσοτάκη σαν κυρίαρχη, είναι ολο¬ 
φάνερο ότι αντιμετωπίζει πλήθος προβλη¬ 
μάτων. Με μόνο «πρόγραμμα» την αρπα- 
κτική μνημονιακή διαχείριση, με ένα σαθρό 
πολιτικό προσωπικό, με ασθενείς ή ανύ¬ 
παρκτες κοινωνικές βάσεις και οργανωτική 
συνοχή, το πρόβλημα της ανασύστασης ενός 
αστικού μπλοκ εξουσίας στη χώρα μας, που 
είναι βασική προϋπόθεση για όποια βιώσιμη 
σταθεροποίηση του συστήματος, μοιάζει με 
τετραγωνισμό του κύκλου. 

Η μνημονιακή νέα Πρόεδρος της 
Δημοκρατίας 

«Η εκλογή της Αικ. Σακελλαροπούλου 
ως πρώτης γυναίκας Προέδρου της ελληνι¬ 
κής Δημοκρατίας με πολύ μεγάλη πλειοψη¬ 
φία συμβολίζει τη μετάβαση στη νέα επο¬ 
χή», πανηγύριζε ο πρωθυπουργός μετά την 
ψηφοφορία. «Δικαστής υψηλού κύρους», 
«σύγχρονη Ελληνίδα», «λάτρης της φύσης 
και φιλόζωη», τα ΜΜΕξαπάτησης έραιναν 
με δάφνες την νέα Πρόεδρο. Πόσο «νέα» 


εποχή όμως μπορεί να εγκαινιάσει ένα πρό¬ 
σωπο, που έχει στιγματιστεί ως «μνημονια- 
κό» στην μέχρι τώρα πορεία του; 

Η νέα ΠτΔ, που με την ανάληψη των κα¬ 
θηκόντων της εισπράττει και τον μισθό των 
11.561 ευρώ μηνιαίως (μεικτά!), ποσό διπλά¬ 
σιο της βουλευτικής αποζημίωσης, ήταν μια 
ανώτατη δικαστικός, που -στην καλύτερη 
περίπτωση- εφάρμοσε κατά γράμμα τους 
αστικούς νόμους με όλο το αντεργατικό και 
αντιλαϊκό περιεχόμενό τους. Συμπαρατά¬ 
χθηκε με το Συμβούλιο της Επικράτειας στην 
άποψη ότι η περικοπή του 13ου-14ου μισθού 
στο δημόσιο ήταν «επαρκώς τεκμηριωμένη», 
υπερψήφισε τον σημαντικό περιορισμό των 
απαιτήσεων των συνταξιούχων για τα ανα¬ 
δρομικά, συνυπέγραψε πλήθος αποφάσεων 
για την προώθηση της Είδοταδο Οοΐδ στις 
Σκουριές. Ακόμη, σαν μέλος του Ειδικού 
Δικαστηρίου στη δίκη του πρώην υπουργού 
Οικονομικών Γ. Παπακωσταντίνου για την 
λίστα Λαγκάρντ, ήταν ανάμεσα στους δικα¬ 
στές που μειοψήφισαν υπέρ της απαλλαγής 
του για την κατηγορία της νόθευσης εγγρά¬ 
φου, με την άποψη ότι το επίμαχο ψηφιακό 
αρχείο της λίστας δεν μπορεί να θεωρηθεί 
έγγραφο! 

Όσο για το ζήτημα της «πρώτης γυναί¬ 
κας προέδρου της δημοκρατίας» που προέ- 
βαλε το Μαξίμου υποκριτικά ως δήθεν από¬ 
δειξη της ευαισθησίας του στην ισοτιμία των 
φύλων, αρκεί να θυμίσουμε ότι ο αντιπρόε¬ 
δρος της κυβέρνησης Αδ. Γεωργιάδης στήρι¬ 
ξε πρόσφατα το σκοταδιστικό πρωτοσέλιδο 
της εφημερίδας δροτίίιηε κατά των αμβλώ¬ 
σεων. Η κυβέρνηση δείχνει καθημερινά τις 
ευαισθησίες της με την καταστρατήγηση 
κάθε προστασίας στην εργασία και τα εργα¬ 
σιακά δικαιώματα των γυναικών που εφαρ¬ 
μόζει και βαθαίνει με τα νομοθετήματά της. 

■ Σοφία Θεοδωροπούλου 

Εργατική Πάλη 11 


Γαλλία: το κίνημα συνεχίζει, η νίκη είναι δυνατή! 


Το απεργιακό κίνημα που ξέσπασε στις 
αρχές Δεκέμβρη ενάντια στις αντεργατικές 
μεταρρυθμίσεις του συνταξιοδοτικού συστή¬ 
ματος άρχισε να εμφανίζει σημάδια κόπωσης 
στις αρχές Γενάρη. Η αιχμή του δόρατος, οι 
σιδηροδρομικοί του εθνικού δικτύου (8ΝΩΕ) 
και οι εργαζόμενοι των μέσων μαζικής μετα¬ 
φοράς του Παρισιού (ΚΑΤΡ) σταμάτησαν 
την απεργία, μετά από 30, 40 ή και 50 μέρες. 
Οι συνδικαλιστικές συνομοσπονδίες, εντού¬ 
τοις, καλούν σε γενικές απεργίες σχεδόν κάθε 
εβδομάδα, στις 16,24,29 Γενάρη και 6 Φλεβά¬ 
ρη, με μειωμένη συμμετοχή σε σχέση με τον 
Δεκέμβρη, παρ’ ότι διάφοροι κλάδοι μπαί¬ 
νουν στον χορό των κινητοποιήσεων. 

Χωρίς αυτή η μάχη να έχει λήξει, μπορού¬ 
με να κάνουμε έναν πρώτο απολογισμό: 

1. Το κίνημα έχει ως κεντρικό διακύβευμα 
το συνταξιοδοτικό, αλλά εκφράζει μια γενική 
αγανάκτηση των εργαζομένων για τη χρό¬ 
νια λιτότητα, τις αντεργατικές επιθέσεις, τον 
εξοργιστικό πλουτισμό των ελίτ, την κοινωνι¬ 
κή αδικία. 

2. Το κίνημα αποτελεί συνέχεια των κινη¬ 
τοποιήσεων των κίτρινων γιλέκων, της μεγά¬ 
λης απεργίας των σιδηροδρομικών το 2018, 
των κινητοποιήσεων των νοσοκομειακών 
υπαλλήλων και άλλων αγώνων. Διατηρεί και 
αναβαθμίζει μια διαρκή αμφισβήτηση στο επί¬ 
πεδο του δρόμου, δημιουργεί ένα κλιμακού¬ 
μενο συνεχές διαμαρτυρίας και διεκδίκησης. 
Ολοένα και περισσότερα στρώματα κινητο¬ 
ποιούνται, από εργαζόμενους μικρών επιχει¬ 
ρήσεων, ελαστικά εργαζόμενους και φτωχούς 
εργαζόμενους μέχρι τους σχετικά καλοπλη¬ 
ρωμένους εργαζόμενους των συγκοινωνιών. 

3. Το απεργιακό κίνημα και η πολυπληθής 
λαϊκή συμμετοχή δεν περιορίστηκε, κατά τον 
Δεκέμβρη, μόνο στα αστικά κέντρα, αλλά 
εξαπλώθηκε σε όλη τη Γαλλία, σε πολλές μι¬ 


κρές και μεγάλες πόλεις και κωμοπόλεις. Η 
εξάπλωσή του αποδεικνύει τη συμμετοχή 
όλων των στρωμάτων των εργαζομένων, που 
αντιλαμβάνονται, σε γενικές γραμμές, ότι η 
μάχη αυτή τους αφορά όλους. 

4. Το γαλλικό εργατικό κίνημα συνειδη¬ 
τοποιεί τη σκλήρυνση της ταξικής πάλης, την 
ενισχυμένη αποφασιστικότητα της αστικής 
τάξη ς και τις νέες απαιτήσεις που αυτά θέτουν. 

5. Οι απεργοί των 5ΝΟΡ και ΚΑΤΡ ρίχτη¬ 
καν στον αγώνα ξεπερνώντας συντεχνιακές 
λογικές που καλλιεργούσαν τα συνδικάτα και 
η κυβέρνηση. Έδωσαν μάχη για τη συνολική 
απόσυρση του νομοσχεδίου και όχι για έναν 
συμβιβασμό στο επίπεδο του κλάδου τους. 
Αυτό συνιστά άλμα στη συνείδηση των ερ¬ 
γαζομένων και παρακαταθήκη για ενοποίηση 
των αγώνων. 

6. Οι εργαζόμενοι σε αυτούς τους κλάδους 
έκαναν ειλικρινείς και αξιόλογες προσπάθειες 
για απεύθυνση σε άλλους κλάδους και στους 
εργαζόμενους του ιδιωτικού τομέα. Μπορεί 
οι παρεμβάσεις τους στις ιδιωτικές επιχειρή¬ 
σεις να είχαν περισσότερο ως αποτέλεσμα το 
άνοιγμα συζήτησης και όχι την ένταξη στον 
αγώνα, ωστόσο δημιουργούν ένα πολύ καλό 
προηγούμενο. Παρ’ ότι η νεοφιλελεύθερη λα¬ 
σπολογία της κυβέρνησης και των ΜΜΕ δεν 
ανασχέθηκε χάρη σε αυτές τις προσπάθειες, 
είναι σίγουρο ότι λίγο βαραίνει σε σύγκριση 
με τη γενική έχθρα ενάντια στον «πρόεδρο 
των πλουσίων», τη γενική διαπίστωση ότι 
«δεν είμαστε δημοκρατία, αλλά μοναρχία» 
και την αίσθηση που επέβαλε ο αγώνας. 

7. Το κίνημα στηρίχτηκε στην αποφασι¬ 
στικότητα και τον ενθουσιασμό των απεργών 
των ΚΑΤΡ και δΝΩΡ, που κατέστησαν δυνα¬ 
τή τη μεγάλη διάρκεια της απεργίας. Οι εργα¬ 
ζόμενοι ανανέωναν με πολύ συχνές γενικές 
συνελεύσεις την απεργία και ανάγκαζαν τις 


συνδικαλιστικές γραφειοκρατίες να την ανε¬ 
χθούν και να την υποστηρίξουν. Ωστόσο, δεν 
ξεπεράστηκαν τα πλαίσια των συνδικάτων: 
οι συνελεύσεις επικύρωναν τις προτάσεις 
τους, οι απεργιακές επιτροπές που εκλέχτη¬ 
καν ήταν μετρημένες στα δάχτυλα του ενός 
χεριού, ενώ οι υπόλοιπες αναλάμβαναν πρα¬ 
κτικά καθήκοντα εκφράζοντας τη θέληση 
των εργαζομένων για ενεργητική συμμετο¬ 
χή, όμως δεν υποκατέστησαν τα συνδικάτα 
στην πολιτική διεύθυνση της απεργίας, ούτε 
σε τοπικό και σίγουρα όχι σε πανεθνικό επί¬ 
πεδο. Το ίδιο ισχύει για τις αρκετές διακλαδι- 
κές συνελεύσεις, που ήταν σημαντικές, καθώς 
αντανακλούσαν τον πόθο για ενιαίο αγώνα 
και το σύνθημα για ολική απόσυρση του νο¬ 
μοσχεδίου. 

8. Η κυβέρνηση δεν σημείωσε κάποια νίκη 
κατά του εργατικού κινήματος. Σύμφωνα με 
δημοσκοπήσεις, 55% με 65% της γαλλικής 
κοινωνίας ζητά απόσυρση του νομοσχεδίου 
και στηρίζει το κίνημα. Η κυβέρνηση θα προ¬ 
χωρήσει - εάν προχωρήσει - στην ψήφιση του 
νομοσχεδίου, έχοντας ενσωματώσει αρκετές 
υποχωρήσεις για τους κλάδους που κινητο¬ 
ποιήθηκαν και έχοντας μεταθέσει κατά πολύ 
την εφαρμογή του σε σχέση με τις αρχικές 
επιδιώξεις της. Δεν τόλμησε να κάνει οποια¬ 
δήποτε κίνηση για επιστράτευση, επιβολή 
προσωπικού ασφαλείας, εκδικητικές απο¬ 
λύσεις, διώξεις και γενικευμένη καταστολή, 
τουλάχιστον σε μαζική κλίμακα. Μπορεί η 
αστυνομία στις διαδηλώσεις στο Παρίσι να 
ήταν εξαιρετικά ενισχυμένη, αλλά ποτέ δεν 
τόλμησε να διαλύσει τις συγκεντρώσεις και 
όλα τα περιστατικά βιαιοτήτων συνέβαιναν 
στο περιθώριο των διαδηλώσεων. 

9. Αποκαλύφθηκαν οι αδυναμίες του 
γαλλικού εργατικού κινήματος, που συσσω¬ 
ρεύονται επί δεκαετίες και είναι αδύνατο να 
ξεπεραστούν σε μερικές εβδομάδες ή μήνες. 
Ο ιδιωτικός τομέας συμμετείχε πολύ ασθενικά 
στο κίνημα. Ακόμα και στις μεγάλες γενικές 
απεργίες, η συμμετοχή σε μεγάλους εργασια¬ 


κούς χώρους του, ακόμα και εκεί που υπάρ¬ 
χουν συνδικάτα και ένα δίκτυο αγωνιστών, 
δεν ξεπέρασε ένα 10% στην απεργία και ένα 
5% στις διαδηλώσεις. 

10. Τα κόμματα της αστικής τάξης αντι¬ 
μετωπίζουν μεγάλες δυσκολίες: τα στελέχη 
του Μακρόν δυσκολεύονται να εμφανιστούν 
δημόσια, καθώς γιουχάρονται, ενώ το κόμμα 
της Λεπέν ταλαντεύεται ανάμεσα στον λαϊκι¬ 
σμό και την ανάγκη να δώσει εχέγγυα στην 
αστική τάξη. Εκδηλώνονται διαιρέσεις και 
αμφιβολίες για τη διαχείριση της κατάστασης: 
το συμβούλιο της επικράτειας επιφυλάχθηκε 
κατά του νομοσχεδίου. 

11. Το απεργιακό κίνημα μπορεί να μην 
κατάφερε, ακόμα, να νικήσει την κυβέρνηση, 
αλλά δεν νικήθηκε ούτε ηθικά, ούτε πολιτικά, 
ούτε οργανωτικά. Οι απεργοί των συγκοινω¬ 
νιών παραδέχονται ότι σταμάτησαν λόγω της 
εξάντλησης, αλλά δεν επικρατεί απογοήτευση 
και δηλώνουν αποφασισμένοι να ξαναμπούν 
στον αγώνα, μόλις δοθεί μια κατάλληλη ευ¬ 
καιρία. Άλλοι κλάδοι κινητοποιούνται, έστω 
και χωρίς την αποφασιστικότητα των εργα¬ 
ζομένων των συγκοινωνιών: σε διυλιστήρια, 
λιμάνια, δήμους, ενέργεια και αλλού, ενώ οι 
κινητοποιήσεις εξαπλώνονται στη φοιτητική 
και μαθητική νεολαία. Εξάλλου, οι συνεχείς 
κηρύξεις γενικών απεργιών από τις συνδικα¬ 
λιστικές συνομοσπονδίες μαρτυρά την ύπαρ¬ 
ξη μιας πρωτοπορίας που θέλει να συνεχίσει 
τον αγώνα. Επιπλέον, υπάρχει μια κίνηση ενί¬ 
σχυσης του συνδικαλισμού, ίσως ένδειξη εν¬ 
δυνάμωσης της πρωτοπορίας και αυξημένων 
δυνατοτήτων για ανασύνταξη του εργατικού 
κινήματος: η ΟΟΤ περηφανεύεται ότι μόνο 
μέσα στον Δεκέμβρη είχε πάνω από 3500 νέες 
εγγραφές σε σωματεία της. 

Η έκβαση της μάχης είναι ανοιχτή και οι 
επόμενοι μήνες θα αποδειχθούν σημαντικοί 
για τους ταξικούς συσχετισμούς στη Γαλλία 
και την Ευρώπη. 

■ Σηφάκης Κωνσταντίνος 


Ισπανικό Κράτος: Κυβέρνηση Σοσιαλιστών - Ποδέμος 


Στις 7/1 με οριακή σχετική πλειοψηφία 
(την στήριξαν 167 βουλευτές από 18 κόμ¬ 
ματα, την καταψήφισαν 165 από 8 κόμμα¬ 
τα) σχηματίστηκε κυβέρνηση μεταξύ του 
Σοσιαλιστικού Κόμματος (ΡδΟΕ) και των 
Ποδέμος (ΙΙΡ). Καταλυτικό ρόλο για τον 
σχηματισμό της κυβέρνησης έπαιξε η αποχή 
των 18 βουλευτών της Ρεπουμπλικανικής 
Αριστερός της Καταλονίας (ΕΚΟ) και του 
βασκικού ΕΗ-ΒίΙάιι.Έτσι ο Σάντσεζ βρίσκε¬ 
ται επικεφαλής μίας αδύναμης κυβέρνησης, 
με τους αυτονομιστές να έχουν ρυθμιστικό 
ρόλο-κλειδί και την αντιπολίτευση να οξύ¬ 
νει στο μέγιστο την πόλωση του πολιτικού 
σκηνικού. 

Σκηνικό ακραίας πολιτικής 
πόλωσης από την δεξιά 

Τα όσα διαδραματίστηκαν στις 7/1 στο 
ισπανικό κοινοβούλιο θύμιζαν ημέρες της 
2ης Ισπανικής Δημοκρατίας λίγο πριν την 
ανταρσία του Φράνκο. Ο επικεφαλής του δε¬ 
ξιού Λαϊκού Κόμματος (ΡΡ) κατήγγειλε τον 
Σάντσεζ σαν «ψεύτη και προδότη» που συ¬ 
νεργάζεται με ακροαριστερούς και «αποσχι- 
στές». Στο ίδιο μήκος κύματος ο Αμπασκάλ, 
επικεφαλής του ακροδεξιού ΨΟΧ, χαρακτή¬ 
ρισε την κυβέρνηση «απονομιμοποιημένη» 
και τον Σάντσεζ «συνεργάτη της ΕΤΑ», ενώ 
ο επικεφαλής του νεοφιλελεύθερου μορφώ¬ 
ματος Πολίτες (ΟίικΗιΗηοδ) εξέφρασε την 
ανησυχία του για την εξαπάτηση των Ισπα¬ 
νών ψηφοφόρων. Το (ακρο)δεξιό παραλή¬ 
ρημα συνεχίστηκε με βουλευτές του ΡΡ να 
γυρνάνε την πλάτη στον βάσκο ομιλητή του 
ΕΗ-Βύιΐιι και τους βουλευτές του ΥΟΧ να 


εγκαταλείπουν την αίθουσα, κραυγές που 
έλεγαν «προδότες» τους καταλανούς βου¬ 
λευτές κατά τη διάρκεια των ομιλιών τους 
και κλείσιμο ομιλιών με τη φράση «Ζήτω ο 
βασιλιάς! Ζήτω η Ισπανία!». 

Τα παραπάνω ήταν απλά η κορύφωση 
μίας ακραίας επιθετικής τακτικής των δεξι¬ 
ών κατά τον μήνα που προηγήθηκε, με στό¬ 
χο τους βουλευτές των μικρών κομμάτων 
-κυρίως μετριοπαθή τοπικιστικά κόμματα 
(Καναρίων Νήσων, το κεντροδεξιό βασκικό 
ΡΜν, τους εθνικιστές της Γαλικίας, κ.α.)- 
που θα μπορούσαν να δώσουν ψήφο εμπι¬ 
στοσύνης στους ΡδΟΕ-ΙΙΡ. Έτσι, στις 5/1 οι 
ΡδΟΕ και ΙΙΡ βρέθηκαν 21 ψήφους μακριά 
από την απόλυτη πλειοψηφία (176). Βέβαια, 
ακόμη και με την στήριξη των βουλευτών 
όλων αυτών των κομμάτων, οι ΡδΟΕ-ΙΙΡ θα 
συγκέντρωναν μόλις 170 ψήφους, οπότε ο 
ρυθμιστικός παράγοντας και πάλι θα απο- 
δεικνυόταν οι ψήφοι των βάσκων και κατα- 
λανών αυτονομιστών βουλευτών. 

Προκειμένου λοιπόν ο Σάντσεζ να εξα¬ 
σφαλίσει την συνεργασία τους, στις 2/1 το 
ΡδΟΕ δεσμεύθηκε απέναντι στην καταλα- 
νική κυβέρνηση να αντιμετωπίσει το ζήτη¬ 
μα της ανεξαρτησίας σε πολιτική βάση με 
διάλογο μεταξύ κεντρικής και τοπικής κυ¬ 
βέρνησης (τα αυτονόητα δηλαδή). Με αυτή 
την αφορμή οι δεξιοί άσκησαν κάθε δυνατή 
πίεση ταυτίζοντας την στήριξη στους ΡδΟΕ- 
ΙΙΡ με την διάλυση του ισπανικού κράτους. 
Επιχείρησαν να χρησιμοποιήσουν κάθε 
νομικίστικο μέσο αποκλεισμού των κατα- 
λανών βουλευτών (είτε με βάση δίκες που 
εκκρεμούν για «αποσχιστική δράση», είτε με 


βάση το «ασυμβίβαστο» εκλογής στο τοπι¬ 
κό και το κεντρικό κοινοβούλιο). Ο στόχος 
ήταν να οξύνουν την σύγκρουση μεταξύ 
ισπανικού κράτους και του κινήματος στην 
Καταλονία προκειμένου να καταψηφίσουν 
οι καταλανοί βουλευτές κάθε πρόταση κυ¬ 
βέρνησης. 

Η συμμετοχή των Ροάεηιοδ στην 
κυβέρνηση 

Αν όμως η αστική τάξη στο ισπανικό 
κράτος παίζει στο ένα ταμπλό με τις ακρο¬ 
δεξιές πολιτικές στο άλλο παίζει με τον 
«φασιστικό κίνδυνο», την υποταγή της αρι¬ 
στερός, των αυτονομιστών και σε τελική 
ανάλυση του εργατικού και λαϊκού κινήμα¬ 
τος προκειμένου αυτός να αντιμετωπιστεί. 
Χαρτί που έχει την ιστορική εμπειρία να το 
παίξει. Η ήττα του ισπανικού επαναστατι¬ 
κού κινήματος του μεσοπολέμου πραγματο¬ 
ποιήθηκε στη βάση της μετριοπάθειας προ¬ 
κειμένου να μην διαταραχθεί η ενότητα του 
αντιφασιστικού μετώπου. Δεν είναι τυχαίο 
ότι το πολιτικό «φλερτ» μεταξύ Σάντσεζ 
και Ιγκλέσιας ξεκινούσε και τελείωνε με 
την αναγκαιότητα ενότητας μπροστά στον 
κίνδυνο της ακροδεξιάς. Έτσι, μετά από αλ¬ 
λεπάλληλες οπορτουνιστικές κυβιστήσεις, 
ο Ιγκλέσιας, το άλλοτε «μεγάλο γκανιάν» 
της διεθνούς ρεφορμιστικής αριστερός μαζί 
με τον Τσίπρα, θα είναι αντιπρόεδρος της 
κυβέρνησης του Σάντσεζ... το σημερινό 
πρότυπο του Τσίπρα. Παράλληλα, τέσσερις 
βουλευτές των ΙΙΡ στελέχωσαν υπουργεία, 
η Ιρένε Μοντέρο, ως υπουργός Ισότητας, η 
Γιολάντα Ντίαθ ως υπουργός Εργασίας, ο 
Αλμπέρτο Γκαρθόν ως υπουργός Κατανά¬ 
λωσης και ο Μανουέλ Καστέλς ως υπουρ¬ 
γός Πανεπιστημίων. Η επιλογή των υπουρ¬ 


γείων δεν είναι τυχαία, όπως έχει αποδειχθεί 
από την ιστορία δεν υπάρχει πιο σύντομος 
δρόμος για να περάσεις σκληρά μέτρα από 
το να βάλεις αριστερό υπουργό αλλά και 
αντίστροφα δεν υπάρχει πιο σύντομος τρό¬ 
πος να φθείρεις ένα αριστερό κόμμα από το 
να βάλεις αριστερό υπουργό Εργασίας και 
Παιδείας σε αστική κυβέρνηση. 

Η πολιτική κρίση δεν έχει πάτο 

Η συμφωνία των 10 σημείων που απο¬ 
τελεί το πρόγραμμα της κυβέρνησης, πε¬ 
ριέχει κάποια (όχι ιδιαίτερα ριζοσπαστικά) 
φιλολαϊκά μέτρα, όμως το γεγονός ότι είναι 
ανίκανη να περάσει οποιοδήποτε μέτρο αυ¬ 
τοδύναμα, δίνει το τέλειο άλλοθι για να πα¬ 
ραμεριστούν από αντεργατικά μέτρα χάριν 
των αναγκαιοτήτων της οικονομίας και του 
«αντιφασιστικού φιλότιμου». Ο αδύναμος 
χαρακτήρας της, δίνει ρόλο κλειδί στους κα¬ 
ταλανούς και βάσκους αυτονομιστές, ενδε¬ 
χόμενο το οποίο αντικειμενικά αναβαθμίζει 
το κίνημα στην Καταλονία και απέναντι στο 
οποίο θα ξεσαλώσουν οι δεξιοί. Σε αντίθετη 
περίπτωση την καθιστά επιρρεπή σε συμ- 
μαχίες με δεξιούς κάθε κοπής, κάτι που θα 
επιταχύνει την κρίση συνολικά του αστικού 
πολιτικού σκηνικού και θα ξεσηκώσει αντι¬ 
δράσεις στην Καταλονία και πιθανόν όχι 
μόνο. Μία τέτοια κυβέρνηση το εργατικό 
και λαϊκό κίνημα οφείλει να την χτυπήσει 
όσο μπορεί για να προστατέψει τα δικαιώ- 
ματά του. Μόνο έτσι θα προστατευθεί πραγ¬ 
ματικά από τον κίνδυνο της (ακρο)δεξιάς 
τον οποίο οι πολιτικές τύπου Σάντσεζ, Μα¬ 
κρόν και Τσίπρα μόνο να τον γιγαντώνουν 
μπορούν. 

■ ΔημήτρηςΓκ. 

12 Εργατική Πάλη 


ΔΙΕΘΝΗ 


Φεβρουάριος 2020 


ΙΝΔΙΑ: Νέα γενική Απεργία 
ιστορικών διαστάσεων 



Σ τις 8 Γενάρη πραγματοποιήθηκε στην Ιν¬ 
δία η μεγαλύτερη ίσως απεργία στην ιστο¬ 
ρία του εργατικού κινήματος. Δέκα από τις 
μεγαλύτερες συνομοσπονδίες της χώρας 
είχαν καλέσει εδώ και αρκετό καιρό την 
απεργία, ενάντια στα συνεχή αντεργατικά - αντιλαϊκά 
μέτρα της ινδουιστικής/εθνικιστικής και ακραία νεοφι¬ 
λελεύθερης κυβέρνησης του Ναρέντρα Μόντι. Οι οργα¬ 
νωτές της απεργίας υπολογίζουν ότι πάνω από 250 εκα¬ 
τομμύρια άνθρωποι συμμετείχαν στις κινητοποιήσεις. 
Δεν είναι η πρώτη φορά που μια τέτοιων διαστάσεων 
απεργία και κινητοποίηση λαμβάνει χώρα στην Ινδία. Μό¬ 
λις πριν έναν χρόνο, στις 8 και 9 Γενάρη 2019, 200 εκα¬ 
τομμύρια άνθρωποι ξεχύθηκαν στους δρόμους της χώρας, 
ενώ τον Σεπτέμβρη του 2016 είχε καταγραφεί στην Ινδία η 
μεγαλύτερη απεργία (ως τότε) στην ιστορία της ανθρωπό¬ 
τητας, όταν απήργησαν 150 εκατομμύρια εργάτες! Από το 
2010 έχουν γίνει άλλες τρεις τεραστίων διαστάσεων απερ¬ 
γίες (2010,2011,2015), με συμμετοχή δεκάδων εκατομμυ¬ 
ρίων εργατών. Αυτή ήταν συνολικά η 19 η γενική απεργία 
στην Ινδία από την αρχή της εφαρμογής εκτεταμένων πο¬ 
λιτικών ιδιωτικοποίησης και λιτότητας τη δεκαετία του ι 90. 
Η απεργία παρέλυσε ολόκληρη τη χώρα. Τα 15 από τα 
28 ομόσπονδα κρατίδια έβαλαν στην κυριολεξία λουκέ- 
το. Σχεδόν καθολική ήταν η συμμετοχή στους δημόσιους 
υπαλλήλους, ενώ πολύ μεγάλη ήταν η συμμετοχή στη βα¬ 
ριά βιομηχανία και την αυτοκινητοβιομηχανία, καθώς σε 
πολλά κρατίδια τα εργοστάσια σταμάτησαν τη λειτουργία 
τους. Ο τομέας των μεταφορών ήταν σε απεργία σε ολό¬ 
κληρη τη χώρα, ενώ σε πολλές περιοχές οι σιδηρόδρομοι 
και οι μεγάλοι αυτοκινητόδρομοι αποκλείστηκαν από 
διαδηλωτές. Τεράστια ήταν η συμμετοχή στον τραπεζικό 
τομέα, όπου λόγω της συγχώνευσης 10 κρατικών τρα¬ 
πεζών γίνονται απολύσεις. Για πρώτη φορά στην ιστορία 
της, παρέμεινε κλειστή η Κεντρική Τράπεζα της Ινδίας, 
λόγω 100% συμμετοχής των εργαζομένων στην απεργία! 
Πέρα από τους εργαζόμενους, παλλαϊκά χαρακτηριστικά 
στις κινητοποιήσεις έδωσαν άνεργοι, μικροί έμποροι, φοι¬ 
τητές και αγρότες. Φοιτητές και σπουδαστές σε πάνω από 
60 πανεπιστήμια και κολέγια προχώρησαν σε αποχή από 
τα μαθήματά τους για να συμμετάσχουν στις απεργιακές 
διαδηλώσεις. Στις αγροτικές περιοχές, αγρότες και εργά¬ 
τες γης συμμετείχαν για πρώτη φορά τόσο μαζικά στις κι¬ 
νητοποιήσεις. Η ΑΠ-Ιηάία Κίίίειπ δτημΗω',Φ ΟοοιτύπτΙίοπ 
Όοτηηιίΐΐεε (ΑΙΚ5ΌΌ), μια «ομπρέλα» 175 οργανώσεων 
αγροτών και εργατών γης, στήριξε ένθερμα την απεργία. 
Τα τελευταία χρόνια, η οικονομική κατάσταση της Ινδί¬ 
ας έχει επιδεινωθεί. Η χώρα βρίσκεται εν μέσω οικονο¬ 
μικής επιβράδυνσης. Το τρίτο τρίμηνο του 2019, το ΑΕΠ 
αυξήθηκε κατά 4,5%, που αποτελεί τον πιο χαμηλό ρυθ¬ 
μό ανάπτυξης τα τελευταία 6 χρόνια. Περισσότερα από 
πέντε εκατομμύρια έχουν μείνει άνεργοι τα τελευταία 
δύο χρόνια. Το επίσημο ποσοστό ανεργίας έχει ανέβει 
στο 7,7%, ενώ στις αστικές περιοχές είναι πάνω από 9%, 
οδηγώντας σε σημαντικές μειώσεις μισθών. Ο κατώτα- 
τος μισθός είναι ήδη πολύ χαμηλός, ενώ μεγάλο μέρος 
των εργαζομένων δουλεύει με ακόμα μικρότερες αμοι¬ 
βές. Περίπου το 60% του πληθυσμού ζουν κάτω από τα 
όρια της φτώχειας, ενώ το 21% επιβιώνουν σε συνθήκες 


ακραίας φτώχειας με λιγότερο από 2 δολάρια την ημέρα. 
Μέσα σε αυτή την κατάσταση, η κυβέρνηση, στο όνο¬ 
μα της «ανάπτυξης», μείωσε τον βασικό συντελεστή 
φορολογίας στις επιχειρήσεις από 30% σε 22%. Οι τε¬ 
ράστιες φορολογικές ελαφρύνσεις στο κεφάλαιο έχουν 
προκαλέσει μαζική οργή. Ταυτόχρονα, η κυβέρνηση 
προσπαθεί να περάσει την ιδιωτικοποίηση κρατικών 
εταιρειών, μεταξύ των οποίων η Αίτ ΙηάΗ και τα διυλι¬ 
στήρια ΒΡΟΓ, και τη συγχώνευση 10 κρατικών τραπεζών. 
Τα βασικά αιτήματα των εργαζομένων είναι η δημιουργία 
νέων θέσεων εργασίας για τους ανέργους, η αύξηση των 
μισθών, η πενθήμερη εργασία και το σταμάτημα των ιδιω- 
τικοποιήσεων. Οι αγρότες απαιτούν καλύτερες τιμές για τα 
προϊόντα τους και διαγραφή των χρεών τους. Το Οίίυ (Κέ¬ 
ντρο των Συνδικάτων της Ινδίας) κατηγορεί την κυβέρνη¬ 
ση για «περιφρόνηση της εργασίας» και ότι αρνήθηκε να 
δεσμευτεί για οποιαδήποτε από τις απαιτήσεις των εργα¬ 
ζομένων, κατά τη συνάντησή τους πριν την απεργία, όπου 
οι ενώσεις παρουσίασαν κατάλογο με 12 βασικά αιτήματα. 
Η γενική απεργία συνέπεσε με τις κινητοποιήσεις που 
αφορούν τον νόμο για την ιθαγένεια, που αρνείται την 
ινδική υπηκοότητα στους μουσουλμάνους που ζουν στην 
Ινδία. Ο νέος νόμος θα επιτρέψει στην κυβέρνηση να δη¬ 
μιουργήσει ένα νέο Εθνικό Μητρώο Πολιτών. Σκοπός εί¬ 
ναι να πολιτογραφηθούν οι μετανάστες που έφτασαν στην 
Ινδία πριν από το 2015, εκτός αν είναι μουσουλμάνοι, οπό¬ 
τε θα θεωρούνται «παράνομοι» και θα μεταφέρονται σε 
κέντρα κράτησης. Με τον νέο νόμο, 200 εκατομμύρια μου¬ 
σουλμάνοι της Ινδίας θα μετατραπούν σε πολίτες δεύτε¬ 
ρης κατηγορίας. Η τροποποίηση αυτή αποτελεί επέκταση 
του μέτρου που ισχύει στο βορειοδυτικό κρατίδιο Άσαμ, 
όπου έχουν τεθεί εκτός μητρώου υπηκοότητας 1,9 εκατομ¬ 
μύρια μουσουλμάνοι, ενώ εκατοντάδες έχουν συλληφθεί. 
Από τον περασμένο μήνα έχουν πραγματοποιη¬ 
θεί διαμαρτυρίες ενάντια στον νόμο για την ιθα¬ 
γένεια. Έχουν δεχτεί την άγρια καταστολή της κυ¬ 
βέρνησης, ενώ μέχρι τις αρχές Γενάρη πάνω από 25 
διαδηλωτές είχαν σκοτωθεί σε συγκρούσεις με τις αστυ¬ 
νομικές δυνάμεις. Η έκφραση και του αιτήματος για κα¬ 
τάργηση αυτού του νόμου μέσα από τη γενική απεργία 
αποτελεί ένα σημαντικό βήμα για να καταπολεμηθούν οι 
θρησκευτικοί διαχωρισμοί που μαστίζουν τον ινδικό λαό. 
Τα συνδικάτα και οι ενώσεις των αγροτών συνεχίζουν τις 
κινητοποιήσεις και μετά τη μεγαλειώδη απεργία, με διά¬ 
φορες δράσεις και κινητοποιήσεις σε πολλές περιοχές της 
Ινδίας. Η εργατική τάξη της Ινδίας έχει κάνει τα τελευταία 
χρόνια δυναμική εμφάνιση στο προσκήνιο των αγώνων, 
με απεργίες και κινητοποιήσεις ιστορικών διαστάσεων. Ο 
δρόμος για να επιβάλουν οι εργαζόμενοι και οι λαοί της 
Ινδίας τα αιτήματά τους είναι η ενότητα σε ταξική βάση, 
πέρα από θρησκευτικούς και άλλους διαχωρισμούς. Το γε¬ 
γονός ότι αυτή η γενική απεργία συμπίπτει με μια περίοδο 
όπου παγκόσμια έχουμε μεγάλους αγώνες και εξεγέρσεις 
(Χιλή, Ισημερινός, Γαλλία, Σουδάν, Λίβανος κ.ά.) δείχνει 
τις τεράστιες δυνατότητες του εργατικού κινήματος για 
μια διεθνή αντεπίθεση ενάντια στην κρίση και τη σαπίλα 
του καπιταλισμού. 

■ Γιώργος Θεοδωρίδης 



στον κόσμο... 


ΛΙΒΑΝΟΣ 

Μήνας εξελίξεων ήταν ο Ιανουάριος στον Λίβανο, 
με την πολιτική και οικονομική κρίση να βαθαίνει, 
ενώ συνεχίζονται οι δυναμικές κινητοποιήσεις. Το 
πολιτικό σύστημα της χώρας, που βασίζεται στον 
θρησκευτικό διαχωρισμό, έχει δημιουργήσει ένα 
διεφθαρμένο, αναποτελεσματικό και υπερχρεωμένο 
αστικό κράτος. Ο εκλεκτός του κατεστημένου για 
την πρωθυπουργία Χασάν Ντίαμπ κατάφερε μόλις 
στα τέλη του μήνα να σχηματίσει κυβέρνηση, μετά 
την παραίτηση του Σαάντ Χαρίρι στις 29/10, υπό 
το βάρος των κινητοποιήσεων. Η νέα κυβέρνηση, 
που στηρίζεται από το υπάρχον πολιτικό σκηνικό, 
αντιμετωπίστηκε εχθρικά από τους διαδηλωτές πριν 
ακόμα συγκροτηθεί. Ο νέος πρωθυπουργός δεν 
έχει να προσφέρει τίποτα στον λαό και στις 20/1 το 
κοινοβούλιο ψήφισε τον προϋπολογισμό του 2020 (!), 
που είχε καταρτίσει η προηγούμενη κυβέρνηση και 
που προβλέπει 6% έλλειμμα. 

Την ίδια στιγμή, η οικονομία βουλιάζει, η 
συνδεδεμένη με το δολάριο λιβανέζικη λίρα έχει 
υποτιμηθεί κατά 60% και οι τράπεζες, που επέβαλαν 
αυθαίρετα ωρίΐπΐ εοηΐτο1$ (δυνατότητα ανάληψης 
μέχρι 300 δολάρια την εβδομάδα), μπαίνουν κι αυτές 
στο στόχαστρο των διαδηλωτών. Επιπλέον, από τον 
Οκτώβριο, οι επιχειρήσεις έχουν απολύσει περίπου 
160.000 εργαζόμενους. Όπως δήλωσε αγανακτισμένη 
μια διαδηλώτρια: «τα εισοδήματά μου έπεσαν κατά το 
1/3, ενώ τα εισαγόμενα προϊόντα ακρίβυναν χωρίς να 
έχω φταίξει σε τίποτα». 

Οι διαδηλωτές, παρά τις μεγάλες δυσκολίες 
(απουσία συνδικάτων και εργατικών οργανώσεων, 
θρησκευτικοί διαχωρισμοί), επιμένουν στο αίτημά 
τους να απαλλαχθούν από το πολιτικό κατεστημένο 
και δεν ικανοποιήθηκαν από τον «νέο» πρωθυπουργό 
και τη «νέα» κυβέρνηση. Μετά από μικρή ανάπαυλα, 
κηρύχθηκε άλλη μία «εβδομάδα της οργής» από 
τις 13/1, με τους διαδηλωτές να σπάνε τράπεζες και 
να συγκρούονται με τις δυνάμεις καταστολής. Οι 
κινητοποιήσεις κορυφώθηκαν το Σαββατοκύριακο 
25-26/1, ενόψει της ψήφισης του προϋπολογισμού τη 
Δευτέρα 27/1, και ήταν οι πιο βίαιες του τελευταίου 
τετραμήνου. Χαρακτηριστικά της οργής είναι τα λόγια 
διαδηλωτή: «Θέλω να είμαι εκεί να σπάω πόρτες, 
τζάμια και να καίω τράπεζες. Όσο πολιτισμένος και 
μορφωμένος κι αν είμαι, θέλω να είμαι εκεί και να 
φωνάζω στους υπουργούς που δειπνούν σε ακριβά 
εστιατόρια με τα δικά μας λεφτά. Θέλω να είμαι εκεί 
και να τους ξεφτιλίζω». 

Η κυβέρνηση απάντησε εξαιρετικά βίαια 
στις διαδηλώσεις έξω από το κοινοβούλιο, 
χρησιμοποιώντας πιο ενεργά και τον στρατό 
που είχε ήδη κατεβάσει στους δρόμους. Μόνο το 
Σαββατοκύριακο 25-26/1, οι τραυματίες έφτασαν 
τους 377. Η συνέχιση των κινητοποιήσεων και κυρίως 
η πολιτική ριζοσπαστικοποίηση και η μετάφρασή 
της σε μια πολιτική δύναμη που θα υπερασπίζεται 
τα συμφέροντα των εργαζομένων, της νεολαίας και 
των φτωχών λαϊκών στρωμάτων είναι καθοριστικής 
σημασίας για την περιοχή, τη στιγμή που τα 
ιμπεριαλιστικά σχέδια και οι αστικές τάξεις σέρνουν 
τους λαούς στον πόλεμο. 


ΒΡΑΖΙΛΙΑ 

Στις 16/1, βγήκαν στους δρόμους για τρίτη φορά οι 
διαδηλωτές του κινήματος «Ελεύθερη Μετακίνηση» 
στο Σάο Πάολο. Ο λόγος είναι η αύξηση της τιμής 
του εισιτηρίου των αστικών συγκοινωνιών από 4,30 
σε 4,40 ρεάλ από τον κυβερνήτη και τον δήμαρχο της 
πόλης, που δυσχεραίνει τις ήδη δύσκολες συνθήκες 
διαβίωσης. Στη διαδήλωση συμμετείχαν 500 άτομα και 
υπήρχαν πανό φοιτητικών και μαθητικών ενώσεων, 
αλλά και οργανώσεων και κομμάτων της αριστεράς 
(όπως του Γλιιτίοίο δοάπϋκΐΒ (1θ8 ΤπώώΗίκΙοιυχ ΙΜ- 
Γιεικίο, βραζιλιάνικου τμήματος της τροτσκιστικής 
Διεθνούς Ένωσης Εργατών § ΕΙΤ). Την πορεία 
ακολουθούσαν δυνάμεις καταστολής και σε κάποιο 
σημείο την περικύκλωσαν και επιτέθηκαν στους 
διαδηλωτές πραγματοποιώντας 12 συλλήψεις. Όμως 
οι διαδηλωτές δεν τρομοκρατούνται και έχουν ήδη 
προγραμματίσει την επόμενη κινητοποίηση. 

Η δολοφονία Σουλεϊμανί από τις ΗΠΑ 


ημερώματα της 3ης Γενάρη, με 
διαταγή του Τραμπ και χωρίς 
εξουσιοδότηση από το Κογκρέ¬ 
σο, οι ΗΠΑ χτύπησαν με τηλε¬ 
κατευθυνόμενο πύραυλο, στο αεροδρόμιο 
της Βαγδάτης, την αυτοκινητοπομπή που 
μετέφερε ιρανούς ανώτατους στρατιωτικούς 
των Φρουρών της Επανάστασης, δολοφο¬ 
νώντας μεταξύ άλλων τον Κασέμ Σουλεϊμανί 
και τον Αμπού Μάχντι αλ-Μουχάντις. Οαλ- 
Μουχάντις, ήταν δεύτερος στην ιεραρχία της 
Χασντ αλ-Σάαμπι, ενός συνασπισμού κυρίως 
φιλοϊρανικών πολιτοφυλακών, που ήδη έχουν 
ενταχθεί στον ιρακινό τακτικό στρατό. Ο 
Σουλεϊμανί, που θεωρούνταν δεύτερος στην 
πολιτική ιεραρχία του Ιράν μετά τον Αγιατο- 
λάχ Χαμενεΐ, ήταν ο αρχηγός των Φρουρών 
της Επανάστασης και επικεφαλής του κλάδου 
ειδικών διεθνών επιχειρήσεων και αντικα- 
τασκοπείας, δηλαδή της γνωστής Δύναμης 
Κουντς. 

Οι δολοφονίες αυτές έγιναν ως απάντηση 
από τις ΗΠΑ στις πολιτικές και στρατιωτικές 
πιέσεις που δέχθηκαν από τις φιλοϊρανινές 
σιιτικές πολιτοφυλακές του Ιράκ λίγες μέρες 
πριν. Μία τέτοια σιιτική πολιτοφυλακή, η Τα¬ 
ξιαρχία του Κόμματος του Θεού, επιτέθηκε 
σε στρατιωτική βάση των ΗΠΑ στο βόρειο 
Ιράκ με αποτέλεσμα τον θάνατο ένας αμερι- 
κανού ιδιώτη υπεργολάβου του αμερικάνικου 
στρατού. Οι ΗΠΑ ανταπάντησαν στις 29 Δε¬ 
κέμβρη με αεροπορικό βομβαρδισμό σε βάση 
της Ταξιαρχίας στα σύνορα Ιράκ και Συρίας, 
όπου σκοτώθηκαν 25 σιίτες πολιτοφύλακες. 
Σε ανταπάντηση, στις 31 Δεκέμβρη, οι σιιτι- 
κές πολιτοφυλακές διαδήλωσαν άοπλες στην 
πρεσβεία των ΗΠΑ στην Βαγδάτη και για 
λίγο την πολιόρκησαν. 

Η ανταπάντηση του Ιράν σε αυτές τις δο¬ 
λοφονίες ήταν συγκρατημένη και περιορίστη¬ 
κε σε κάποιους αναίμακτους βομβαρδισμούς 
σε αμερικανικές βάσεις (αφού είχαν ήδη προ¬ 


ειδοποιηθεί οι αμερικανοί ώστε να αποφευ¬ 
χθούν απώλειες), και στο γνωστό φιάσκο, της 
κατάρριψης ενός επιβατικού ουκρανικού αε¬ 
ροπλάνου που μετέφερε κυρίως ιρανούς. 

Η ιρακινή Βουλή εξέδωσε ένα ψήφισμα 
καταδίκης της αυθαίρετης και μαφιόζικης 
επίθεσης των αμερικάνων ιμπεριαλιστών ενώ 
ο πρωθυπουργός Αντέλ Αμπντούλ Μαχντί 
ζήτησε την αποχώρηση των αμερικανικών 
δυνάμεων από το Ιράκ μέσα σε σύντομο χρο¬ 
νικό διάστημα, ένα αίτημα που οι αμερικανοί 
ούτε καν καταδέχθηκαν να απαντήσουν. Βέ¬ 
βαια αυτή η αντίδραση της ιρακινής κυβέρνη¬ 
σης δεν κράτησε και πολύ, μια που στα τέλη 
Γενάρη ξανάρχισαν οι κοινές στρατιωτικές 
ασκήσεις μεταξύ ιρακινών και αμερικάνικων 
στρατευμάτων. Ταυτόχρονα, οι ΗΠΑ, που 
έχουν στείλει πάνω από 14.000 στρατιώτες 
στην ευρύτερη περιοχή από τα τέλη Ιούνη του 
2019, βρήκαν την ευκαιρία να στείλουν, με 
πρόσχημα την αποτροπή ιρανικών αντιποί¬ 
νων, άλλους 3.000 στρατιώτες τους στο Ιράκ, 
επιπλέον των 5.200 που ήδη υπήρχαν. Έτσι 
συνολικά οι αμερικάνικες δυνάμεις αριθμούν 
πλέον πάνω από 60.000 στρατιώτες στη Μέση 
Ανατολή. 

Η Ρωσία καταδίκασε τις επιθέσεις και μαζί 
με την Κίνα ζήτησαν τον αυτοπεριορισμό του 
Ιράν και την αποφυγή της στρατιωτικής κλι¬ 
μάκωσης. Το ίδιο ζήτησαν και οι ευρωπαίοι 
ιμπεριαλιστές, μόνο που αυτοί δεν καταδί¬ 
κασαν τις δολοφονικές επιθέσεις. Ακόμη πιο 
άθλιος ο Μητσοτάκης, στο πλαίσιο του «αξι¬ 
όπιστου» και «δεδομένου» συμμάχου των 
ΗΠΑ, συμφώνησε με τις δολοφονίες και την 
παραβίαση του Ιράκ, κερδίζοντας την έντο¬ 
νη διπλωματική διαμαρτυρία της ιρανικής 
πρεσβείας στην Ελλάδα. Στην ίδια γραμμή με 
τους ευρωπαίους ιμπεριαλιστές συντάχθηκαν 
και ο ΣΥΡΙΖΑ και το ΚΙΝΑΛ, μη τολμώντας 
να καταδικάσουν την αμερικάνικη δολοφονι¬ 
κή επίθεση. 


Η σύγκρουση Ιράν και ΗΠΑ 

Ο Σουλεϊμανί, λιτός και ευφυής στρατι¬ 
ωτικός, διοικούσε από το 1998 την Δύναμη 
Κουντς, και ήταν αυτός που σχέδιαζε, υλο¬ 
ποιούσε και διηύθυνε την επέκταση της πο- 
λιτικο-στρατιωτικής επιρροής του Ιράν στην 
ευρύτερη περιοχή. Συνέβαλε καθοριστικά 
στην δημιουργία της Χεζμπολάχ στον Λίβα¬ 
νο, δημιούργησε τις σιιτικές πολιτοφυλακές 
στην Συρία μετά την εξέγερση του 2011 και 
καθοδήγησε την στρατιωτική επιτυχία του 
Άσαντ, ενώ μετά την αμερικανική εισβολή 
στο Ιράκ το 2003, άρχισε να αναπτύσσει ένα 
εκτεταμένο δίκτυο σιιτικών πολιτοφυλακών 
που έπαιξαν καθοριστικό ρόλο στην ήττα του 
Ιδίδ σε Συρία και Ιράκ, και σήμερα διαθέτουν 
100.000 μαχητές, δύναμη τετραπλάσια των 
αντίστοιχων συριακών πολιτοφυλακών στην 
Συρία (Δυνάμεις Λαϊκής Κινητοποίησης). 

Η έντονη δραστηριοποίηση αυτών των 
πολιτοφυλακών το τελευταίο διάστημα είχε 
δύο στόχους: α) την αντιμετώπιση των αμε¬ 
ρικάνων ιμπεριαλιστών και β) την αντιμετώ¬ 
πιση της ηρωικής εξέγερσης των ιρακινών 
μαζών. Οι σιιτικές πολιτοφυλακές αποτέλεσαν 
τον κύριο μηχανισμό καταστολής της ιρακι- 
νής εξέγερσης και ευθύνονται για τις εκατο¬ 
ντάδες δολοφονίες διαδηλωτών. Ταυτόχρονα, 
η κλιμάκωση της αντιπαράθεσής τους με τα 
αμερικάνικα στρατεύματα στο Ιράκ, στόχευε 
στην πολιτική επανακατάκτηση των σιιτικών 
μαζών της Βαγδάτης και του Νότιου Ιράκ — 
που είχαν αποδεσμευθεί από τη θρησκευτική 
επιρροή των ιρακινών μουλάδων και προχώ¬ 
ρησαν στην εξέγερση— προσπαθώντας να 
εκτρέψουν την εξέγερσή τους σε αποκλειστι¬ 
κά αντιαμερικάνικους στόχους. 

Μετά την ήττα τους στην Συρία, οι ΗΠΑ 
και οι σύμμαχοί τους (Ισραήλ και Σαουδική 
Αραβία), έχουν ρίξει το βάρος στην ανατρο¬ 
πή του ιρανικού καθεστώτος. Γνωρίζουν ότι 
δεν μπορούν να κερδίσουν σε ένα πόλεμο με 
το Ιράν, όπως με το Ιράκ, γι’ αυτό και έχουν 



προχωρήσει σε ένα ακήρυχτο πόλεμο, με εξί¬ 
σου καταστροφικές συνέπειες. Το εμπάργκο 
που έχουν ήδη επιβάλλει οι Αμερικανοί και 
που δεν έχουν τολμήσει να αμφισβητήσουν οι 
Ευρωπαίοι, έχει ήδη προκαλέσει το 2019 μία 
πτώση του ιρανικού ΑΕΠ κατά 10% περίπου. 
Από την άλλη, το Ιράν προσπαθεί να μειώσει 
την πίεση που δέχεται αναπτύσσοντας την 
αντίδραση εναντίον των αμερικανών στην 
Υεμένη και κυρίως στο Ιράκ. Με αυτήν την 
έννοια, το Ιράκ μετατρέπεται στο κύριο θέα¬ 
τρο της αντιπαράθεσης μεταξύ αφενός ΗΠΑ, 
Ισραήλ και Σαουδικής Αραβίας και αφετέρου 
του Ιράν, της Ρωσίας και της Κίνας. 

Το Ιράκ είναι ένα τεχνητό κατασκεύα¬ 
σμα των άγγλων ιμπεριαλιστών, εφαρμογή 
της γνωστής πολιτική τους του «διαιρεί και 
βασίλευε» στην περιοχή (και όχι μόνο), η με¬ 
γάλη πλειοψηφία του πληθυσμού του είναι 
κυρίως σιίτες (στην Βαγδάτη και στον νότο), 
ενώ αποτελούσε ανέκαθεν της κοιτίδα του 
σιιτικού κλάδου του Ιράν και πιο πριν, ζωτι¬ 
κό κέντρο της περσικής αυτοκρατορίας. Οι 
αμερικάνοι ιμπεριαλιστές προσπαθούν να δι¬ 
ατηρήσουν ενιαίο το Ιράκ και να συνεχίσουν 
να εκμεταλλεύονται τις πετρελαιοπηγές του, 
αφήνοντας τον ιρακινό λαό να λιμοκτονεί, 
να στραγγαλίσουν το Ιράν οδηγώντας στην 
ανατροπή του ιρανικού καθεστώτος, και να 
ελέγξουν τα πετρέλαια της ευρύτερης περι¬ 
οχής ώστε να εκβιάσουν την Κίνα και δευτε- 
ρευόντως την ΕΕ και την Ιαπωνία. 

Το που θα καταλήξει αυτή η σύγκρουση 
στην περιοχή θα εξαρτηθεί σε σημαντικό βαθ¬ 
μό από την εξέγερση των μαζών και ειδικά την 
επιτυχία της στο Ιράκ, αλλά και από την ανά¬ 
πτυξη του αντιιμπεριαλιστικού και αντιπολε¬ 
μικού κινήματος κυρίως στην Ευρώπη. 


Βενεζουέλα: Ανοιχτή ρήξη στην 
Αντιπολίτευση ή η αποκαθήλωση 
ενός κατά φαντασία προέδρου 


Σ τις 23/1 συμπληρώθηκε ένας 
χρόνος από την αυτοανακήρυ¬ 
ξη του Γουαϊδό σε πρόεδρο της 
Βενεζουέλας και το αποτυχημέ¬ 
νο πραξικόπημα που ενορχήστρωσε η αντι¬ 
πολίτευση με την βοήθεια των ΗΠΑ. Όσες 
απόπειρες ανατροπής και αν ακολούθησαν 
μέσα στο 2019 και όσο μεγάλη και αν ήταν η 
οικονομική και πολιτική βοήθεια των ΗΠΑ 
ιδιαίτερα κατά το τελευταίο έτος η Αντιπο¬ 
λίτευση με επικεφαλής τον Γουαϊδό απέτυχε 
να εκμεταλλευτεί όπως θα ήθελε την διεθνή 
απομόνωση της Βενεζουέλας και την πολύ 
δεινή οικονομική και πολιτική θέση που είχε 
βρεθεί η κυβέρνηση του Νικολάς Μαδούρο. 
Σήμερα, μετά από το ξέσπασμα των αντινεο- 
φιλελεύθερων κοινωνικών εκρήξεων/εξεγέρ¬ 
σεων σε χώρες όπως η Χιλή, το Εκουαδόρ και 
η Κολομβία, η κατάσταση δεν είναι ίδια στην 
Λατινική Αμερική. 

Η αποτυχία του Γουαϊδό μαζί με την αλ¬ 
λαγή της κατάστασης στην περιοχή έχουν 
οδηγήσει την Αντιπολίτευση σε κρίση. Η Δε¬ 
ξιά Αντιπολίτευση στην Βενεζουέλα δεν ήταν 
ποτέ ενωμένη παρά μόνο στοιχιζόταν πρό¬ 
σκαιρα πίσω από κάποιον επίδοξο πραξικοπη¬ 
ματία που είχε αποκτήσει την εύνοια και την 
υποστήριξη των ΗΠΑ (Καπρίλες, Γουαϊδό). 
Διαιρεμένη και αποδυναμωμένη προσπαθεί 
να αποτινάξει από πάνω της το σκιάχτρο του 
Γουαϊδό έχοντας στο μεγαλύτερο μέρος της 
αποδεχτεί τους πραγματικούς κοινωνικούς 
και πολιτικούς συσχετισμούς που έχουν δια¬ 
μορφωθεί και έχει συρθεί στο λεγόμενο Εθνι¬ 
κό Τραπέζι Διαλόγου. 


Στις 5/1, κατά την διαδικασία εκλογής 
προέδρου της Εθνοσυνέλευσης, εμφανίστηκε 
αντίπαλος υποψήφιος του Γουαϊδό ο Λούις 
Πάρρα, ένας βουλευτής της Αντιπολίτευσης 
ο οποίος εξασφάλισε την απαιτούμενη πλειο¬ 
ψηφία 84 βουλευτών σε ψηφοφορία με ανά¬ 
ταση χειρός, έχοντας στήριξη και από βουλευ¬ 
τές της κυβέρνησης. Μάλιστα ο Μαδούρο τον 
αναγνώρισε ως νέο πρόεδρο της Εθνοσυνέ¬ 
λευσης, λέγοντας ότι «υπήρξε εξέγερση στην 
Εθνοσυνέλευση» και ότι «η Εθνοσυνέλευση 
έχει λάβει απόφαση». 

Την όποια νομιμοποίηση αντλούσε ο Γου- 
αϊδό να εμφανίζεται ως αυτοανακηρυγμένος 
«προσωρινός Πρόεδρος» της Βενεζουέλας 
την αντλούσε από το γεγονός πως είχε τοπο¬ 
θετηθεί πρόεδρος της Εθνοσυνέλευσης. Η μη 
ανανέωση της θητείας του σημαίνει αυτόματα 
και το πολιτικό του τέλος. Ο Γουαϊδό κατήγ¬ 
γειλε την εκλογή ως «κοινοβουλευτικό πρα¬ 
ξικόπημα» λέγοντας πως δεν υπήρχε απαρτία 
και δεν μετρήθηκαν οι ψήφοι. Την ίδια μέρα 
διεξήχθη εκτός του κοινοβουλίου άλλη συνε¬ 
δρίαση με μέλη της Αντιπολίτευσης προσκεί¬ 
μενα στον Γουαϊδό η οποία «εξέλεξε» τον ίδιο 
ως πρόεδρο της Εθνοσυνέλευσης. Δύο ημέρες 
αργότερα ο Γουαϊδό εισέβαλε μαζί με μια κου¬ 
στωδία βουλευτών του μέσα στο Κοινοβούλιο 


και «ορκίστηκε» ξανά ο ίδιος πρόεδρος του 
Κοινοβουλίου μπροστά σε μια άδεια αίθουσα. 

Ο Γουαϊδό προσέτρεξε για στήριξη στο 
εξωτερικό παραβιάζοντας ξανά τη δικαστική 
απαγόρευση εξόδου του από τη χώρα. Στην 
Κολομβία ο δεξιός πρόεδρος Ιβάν Ντούκε τον 
υποδέχτηκε με τιμές αρχηγού κράτους ενώ 
συνάντησε εκεί και τον Μάικ Πομπέο ο οποί¬ 
ος υποσχέθηκε «περισσότερη στήριξη». Στις 
Βρυξέλλες βρέθηκε να παρακαλάει πρόσωπα 
της ευρωπαϊκής νομενκλατούρας να παρθούν 
περισσότερα μέτρα εναντίον της Βενεζουέ¬ 
λας. Στην συνέχεια επισκέφτηκε την Ισπανία 
και τέλος πέρασε από το Παγκόσμιο Οικονο¬ 
μικό Φόρουμ του Νταβός. 

Με την επίσκεψη στην Ευρώπη, ο Γουαϊδό 
προσπάθησε να αποκτήσει αυτονομία κινήσε¬ 
ων σε σχέση με τον ρόλο του ως μαριονέτα των 
ΗΠΑ. Όμως, τα όρια της ανοχής των ιμπερι¬ 
αλιστών προς τους αποτυχημένους πραξικο¬ 
πηματίες δεν ήταν ποτέ μεγάλα και πλησιάζει 
μάλλον η ώρα να πεταχτεί σαν στημένη λε¬ 
μονόκουπα. Το σχίσμα στην Αντιπολίτευση 
είναι πια δεδομένο και τα πράγματα φαίνεται 
πως δυσκολεύουν περισσότερο μπροστά στις 
κρίσιμες αποφάσεις που πρέπει να παρθούν 
εν όψει των βουλευτικών εκλογών που είναι 
προγραμματισμένες να διεξαχθούν φέτος, εάν 


τελικώς συμμετάσχουν σε μια εκλογική διαδι¬ 
κασία με πρόεδρο τον Μαδούρο και δεν την 
μποϊκοτάρουν. Η σκληρή γραμμή του Γουαϊδό 
και των ΗΠΑ για μποϊκοτάζ φαίνεται να είναι 
όλο και πιο αναποτελεσματική στα μάτια της 
Αντιπολίτευσης, κομμάτια της οποίας αναζη¬ 
τούν τον διάλογο και τον προσωρινό συμβι¬ 
βασμό με την νόμιμη κυβέρνηση. Δείχνει όλο 
και πιο δύσκολο ένα πρόσωπο σαν τον Γουαϊ- 
δό να μπορέσει να ενώσει την Αντιπολίτευση 
και να κερδίσει τις επόμενες εκλογές για την 
Εθνοσυνέλευση, πόσο μάλλον τις προεδρικές 
εκλογές. Σε περίπτωση μποϊκοτάζ στις κοινο¬ 
βουλευτικές εκλογές του 2020 είναι βέβαιο 
πως η Εθνοσυνέλευση θα έρθει στα χέρια του 
Ενωμένου Σοσιαλιστικού Κόμματος της Βε¬ 
νεζουέλας και των συμμάχων του, μαζί με μια 
εκπροσώπηση όχι αμελητέα των κομμάτων 
της αντιπολίτευσης που συμμετέχουν μαζί με 
την κυβέρνηση στο τραπέζι του «εθνικού δι¬ 
αλόγου». 

Η επιμονή των ΗΠΑ στην στήριξη του 
Γουαϊδό δείχνει πως δεν έχουν άλλη στρατη¬ 
γική επιλογή από την ένταση του αποκλει¬ 
σμού και του οικονομικού στραγγαλισμού της 
χώρας, γιανα γονατίσουν τον πληθυσμό και 
φυσικά για την αποδοχή ενός νέου επιτυχούς 
πραξικοπήματος, η πιθανότητα του οποίου 
παραμένει σε ημερήσια διάταξη. Οι αγώνες 
των λαών στην Λ. Αμερική μειώνουν προς το 
παρόν αυτή την πιθανότητα όμως ο κίνδυνος 
παραμένει όσο δεν εντείνεται η επαναστατική 
διαδικασία στη Βενεζουέλα προς την ταξική 
ανεξαρτησία και τη σοσιαλιστική λύση. 

■ Π.Μ 

14 Εργατική Πάλη 


ΙΣΤΟΡΙΑ 


Φεβρουάριος 2020 


Τ ις δύο τελευταίες δεκαετίες 
έγιναν τρεις σημαντικές αλ¬ 
λαγές, που επηρέασαν και 
όξυναν τη σύγκρουση ελλη¬ 
νικού και τουρκικού καπιταλισμού. 

1. Σημειώθηκε ραγδαία ανάπτυξη 
του τουρκικού καπιταλισμού, ο οποίος 
μεταξύ 2000 και 2016 υπερτριπλασίασε 
το ΑΕΠ του και μπήκε στις 20 ισχυ¬ 
ρότερες οικονομίες του κόσμου (18 η 
θέση), ενώ η Ελλάδα απώλεσε το 25% 
του ΑΕΠ της και καταλαμβάνει την 
48 η θέση. Το 2000 οι αντίστοιχες θέσεις 
ήταν 21ι και 29 η . Το 1980 η Τουρκία 
είχε ΑΕΠ περίπου 68,7 δις δολάρια και 
η Ελλάδα περίπου 56,8 δις δολάρια. Το 
2018 η Τουρκία είχε ΑΕΠ περίπου 800 
δις και η Ελλάδα 200 δις, δηλαδή η 
αναλογία από σχεδόν 1:1 πήγε 1:4!! Το 
1960 η Τουρκία είχε πληθυσμό 27 εκα¬ 
τομμύρια έναντι 8,3 εκ. της Ελλάδας, 
ενώ το 2020 έχει 83 εκ. έναντι μόλις 
10 της Ελλάδας. Επομένως, σήμερα η 
διαφορά με την Ελλάδα δεν είναι μόνο 
η γεωστρατηγική θέση της Τουρκίας 
αλλά και ο δυναμισμός του τουρκικού 
καπιταλισμού. Έχει στρατιωτικές βά¬ 
σεις στην Κύπρο, το Κατάρ, τη Σομα¬ 
λία, δηλαδή σε όλους τους εμπορικούς 
δρόμους των πρώτων υλών. Έχει ανα¬ 
πτύξει αυτόνομη στρατιωτική βιομηχα¬ 
νία και διαθέτει τον δεύτερο μεγαλύτε¬ 
ρο στρατό του ΝΑΤΟ, ενώ παγκόσμια 
βρίσκεται στην 9 η θέση (η Ελλάδα 28 η ). 
Ο Ερντογάν αξιοποίησε τον τουρκικό 
εθνικισμό (συμμαχία με την ακροδεξιά) 
και τη δυναμική της χώρας, αμφισβη¬ 
τώντας τον προηγούμενο συσχετισμό 
δύναμης (συνθήκη Λωζάννης κ.λπ.) 
και επιδιώκοντας να αναβαθμίσει τον 
τουρκικό καπιταλισμό σε ένα είδος 
υποϊμπεριαλισμού στην περιοχή, χρη¬ 
σιμοποιώντας και στρατιωτική ισχύ. 
Σήμερα, επεμβαίνει σε τρεις περιοχές 
στη Συρία, στο Ιράκ και πρόσφατα στη 
Λιβύη. Επομένως δεν θα ήταν δυνατόν 
να μην κάνει και αντίστοιχες προβολές 
ισχύος σχετικά με το καθεστώς του Αι¬ 
γαίου ή ακόμα περισσότερο στη νοτι¬ 
οανατολική Μεσόγειο και την Κύπρο. 

2. Είχαμε ραγδαίες αλλαγές στο πα¬ 
γκόσμιο ιμπεριαλιστικό σύστημα, με 
την αμφισβήτηση της ισχύος των δυ¬ 
τικών ιμπεριαλιστών από Κίνα, Ρωσία 
και άλλες χώρες, την αμφισβήτηση σε 
οικονομικό επίπεδο (σε πολιτικό και 
στρατιωτικό απέχουμε ακόμα πολύ) 
της πρωτοκαθεδρίας των ΗΠΑ από 
την Κίνα και τη δημιουργία εναλλα¬ 
κτικών μοντέλων ανάπτυξης, εκτός 
των δυτικών εμπορικών και στρατιω- 
τικοπολιτικών συμμαχιών. Σε όλα αυτά 
συντελούν ο «Δρόμος του Μεταξιού», 
η σύνδεση Μέσης Ανατολής-Ινδίας 
(αγωγός Ομάν-Ινδίας), η σύνδεση της 
Ρωσίας με την Ευρώπη μέσω των αγω¬ 
γών φυσικού αερίου Νοιχΐ δίΓεπτη 1 και 
2 (που προσφέρουν φθηνή ενέργεια 
παρακάμπτοντας το μπλόκο των ΗΠΑ 
και του ΝΑΤΟ από τη Βαλτική μέχρι το 
Αιγαίο), η χρήση της Αρκτικής και νέες 
συμμαχίες, όπως ο Οργανισμός Συ¬ 
νεργασίας της Σανγκάης, που συνδέει 
πλέον Ρωσία, Κίνα, Ιράν, Ινδία, Πακι¬ 
στάν και άλλες χώρες της κεντρικής 
Ασίας δημιουργώντας ένα νέο κέντρο 
βάρους στην παγκόσμια οικονομία και 
πολιτική. Αυτές οι νέες δυνατότητες 
οδήγησαν πολλές χώρες στην υιοθέ¬ 
τηση μιας επαμφοτερίζουσας στάσης 


Η σημερινή όξυνση ιης ελληνοτουρκικής 


απέναντι στη Δύση και μιας δικής τους, 
σχετικά «ανεξάρτητης» πολιτικής. 

Η Τουρκία έχει αξιοποιήσει σε με¬ 
γάλο βαθμό αυτές τις δυνατότητες, 
συμμαχώντας με τη Ρωσία σε πολλά 
επίπεδα (Συρία, 5-400, πυρηνική ενέρ¬ 
γεια, οικονομία) παρά την ύπαρξη 
σοβαρών διαφορών (Λιβύη, επαρχία 
Ιντλίμπ και Κούρδοι στη Συρία), αμφι¬ 
σβητώντας τους συμμάχους των ΗΠΑ 
στη Μ. Ανατολή (Ισραήλ, Σαουδική 
Αραβία, Αίγυπτο), στηρίζοντας τους 
Παλαιστίνιους, διατηρώντας ιδιαίτερη 
σχέση με το Ιράν, απειλώντας την ΕΕ 
με το προσφυγικό και οικοδομώντας 
το τόξο του πολιτικού Ισλάμ (Κατάρ, 
Λιβύη, Κεντρική Ασία). Ωστόσο, δεν 
αρνείται το ΝΑΤΟ ούτε τις οικονομικές 
σχέσεις με τη Δύση (ιδιαίτερα με Γερ¬ 
μανία, Ιταλία), αξιοποιώντας όλες τις 
δυνατότητες που έχει μια χώρα του με¬ 
γέθους της και υποχρεώνοντας όλους 


τους ιμπεριαλιστές να λαμβάνουν υπό¬ 
ψη τις απαιτήσεις της. Χαρακτηριστι¬ 
κό παράδειγμα η επιθετική στάση των 
ΗΠΑ (μη παράδοση των Γ-35, οικονο¬ 
μικές κυρώσεις, υποβάθμιση ή κλείσι¬ 
μο βάσεων, όπως στο Ιντσιρλίκ), την 
ίδια στιγμή όμως που ο Τραμπ πλέκει 
το εγκώμιο του Ερντογάν και ουσια¬ 
στικά δίνει το πράσινο φως (μαζί με τη 
Ρωσία) για την επίθεση στους Κούρ¬ 
δους. Οι αγωγοί ΤαιΈΗΐι δίππυτι 1, που 
μεταφέρει ρωσικό φυσικό αέριο στην 
Τουρκία, και ΤιπΈΜι δΙτεΜη 2, που θα 
μεταφέρει φυσικό αέριο στην Κεντρική 
Ευρώπη μέσω Βουλγαρίας, αποτελούν 
επίσης δείγμα της τουρκικής πολιτικής. 
Ενώ αυτοί οι αγωγοί ισχυροποιούν τη 
θέση της Ρωσίας (αφού αυξάνουν την 
εξάρτηση της Ευρώπης από τη ρωσι¬ 
κή ΟπζρπΜπ), η Τουρκία συμμετέχει 
παράλληλα και στον αγωγό ΤΑΡ, που 
συνδέει μέσω Ελλάδας, Αλβανίας και 
Ιταλίας την Ευρώπη με τα αποθέματα 
αερίου του Αζερμπαϊτζάν, στην κατεύ¬ 
θυνση της απεξάρτησης της Ευρώπης 
από τη ρωσική ενέργεια!! 

Ο ελληνικός καπιταλισμός έχει 
κάνει ελάχιστα για την αξιοποίηση 
τέτοιων εναλλακτικών. Οι κινέζικες 
επενδύσεις στο λιμάνι του Πειραιά 
αποτελούν τις σημαντικότερες εξελί¬ 
ξεις, ενώ η Ελλάδα έχασε την ευκαιρία 
να περάσει ο ΤαιΤΠΐι δίτεπηι 2 από το 
έδαφος της, παραχωρώντας αυτή τη 
δυνατότητα στη Βουλγαρία. 


3. Η ανακάλυψη εκμεταλλεύσιμων 
κοιτασμάτων φυσικού αερίου στη νοτι¬ 
οανατολική Μεσόγειο, στις ΑΟΖ (Απο¬ 
κλειστικές Οικονομικές Ζώνες) του 
Ισραήλ, της Αιγύπτου, της Κύπρου και 
πιθανόν στην Κρήτη, έχει δημιουργήσει 
νέα δεδομένα στην περιοχή. Η Κύπρος 
δεν είναι πλέον μόνο το αβύθιστο αε¬ 
ροπλανοφόρο για τους ιμπεριαλιστές, 
αλλά και παραγωγός και πιθανός κόμ¬ 
βος διακίνησης φυσικού αερίου. Για την 
Τουρκία, οι ενεργειακοί πόροι της νο¬ 
τιοανατολικής Μεσογείου αποτελούν 
σημαντικό επίδικο, αφού βρίσκονται 
μέσα στην ΑΟΖ που διεκδικεί και, μαζί 
με πιθανά κοιτάσματα στη Μαύρη Θά¬ 
λασσα, θα μπορούσαν να μειώσουν την 
εξάρτησή της από τις εισαγωγές (Ρω¬ 
σία, Ιράν) που την απομυζούν. Για την 
ΕΕ, αν τα κοιτάσματα είναι αρκετά ση¬ 
μαντικά, θα αποτελέσουν εναλλακτική 
απέναντι στην εξάρτηση από τη Ρωσία, 


κάτι που επιθυμούν και οι ΗΠΑ. Ο ελ¬ 
ληνικός καπιταλισμός φαντασιώνεται 
ότι αυτή είναι ίσως η μοναδική του ευ¬ 
καιρία να αποκτήσει μια άλλη κατεύ¬ 
θυνση - αυτή του ενεργειακού κόμβου. 

Η πολιτική των γεωτρήσεων, των 
αγωγών και των συμμαχιών 

Ο ελληνικός καπιταλισμός προ¬ 
σπαθεί να αδράξει την ευκαιρία, τόσο 
για τη διαφοροποίηση της τροφοδο¬ 
σίας της ΕΕ με φυσικό αέριο, όσο και 
για την απομόνωση της Τουρκίας από 
τη Δύση λόγω της επαμφοτερίζουσας 
πολιτικής της. Η ΕΕ και οι ΗΠΑ επιθυ¬ 
μούν να εκμεταλλευθούν τα κοιτάσμα¬ 
τα της νοτιοανατολικής Μεσογείου, 
αλλά ταυτόχρονα να οικοδομήσουν 
ένα πολιτικοστρατιωτικό μπλοκ, που 
θα αντικαταστήσει την Τουρκία σε πε¬ 
ρίπτωση που επιλέξει να συνταχθεί με 
Ρωσία και Κίνα. Αυτό αποτελείται από 
την Αίγυπτο, την Κύπρο, το Ισραήλ και 
την Ελλάδα και αφορά και την εξόρυ- 
ξη και διακίνηση-μεταφορά του αερίου 
της περιοχής, αν και δεν έχουν όλοι 
οι παίκτες τα ίδια συμφέροντα. Βασι¬ 
κός άξονας είναι ο υπό μελέτη αγωγός 
Ε^κΐΜεά, που θα συνδέει το Ισραήλ 
με Κύπρο, Κρήτη, Πελοπόννησο και 
Ιταλία και θα μεταφέρει φυσικό αέριο 
παρακάμπτοντας την Τουρκία (πρό¬ 
κειται για ένα μεγάλο και πανάκριβο 
έργο 1900 χιλιομέτρων, που θα χρη¬ 
σιμοποιήσει αγωγούς σε βάθος ακόμα 


και 3000 μέτρων, κάτι που απαιτεί ει¬ 
δικές τεχνικές, οι οποίες θα πρέπει να 
εξεταστούν στην πράξη ως προς τη 
δυνατότητα να εφαρμοστούν!!). Για 
την προώθησή του έχει συναφθεί συμ¬ 
μαχία Ελλάδας-Ισραήλ-Κύπρου, με τις 
ευλογίες και τη στήριξη των ΗΠΑ. Η 
Αίγυπτος δεν επιθυμεί ιδιαίτερα τον 
Ε^δΐΜεά, αφού θέλει να αξιοποιήσει 
τις μονάδες υγροποιημένου φυσικού 
αερίου που διαθέτει. Ωστόσο, προωθεί 
το Επκί Μεά ΡοΓαιη, από το οποίο έχει 
αποκλειστεί η Τουρκία, λόγω της αντι¬ 
παράθεσης της δικτατορίας του Σίσι με 
τον Ερντογάν, ο οποίος στήριζε τους 
Αδελφούς Μουσουλμάνους. Η Ιταλία 
επίσης δεν συμμετέχει στο σχήμα του 
ΕπδΐΜεά, παρά το γεγονός ότι αυτός 
δεν έχει νόημα αν δεν ολοκληρωθεί με 
τον αγωγό ΙΟΙ Ποσειδών προς Ιταλία, 
επειδή επιθυμεί να έρθει σε συνεννό¬ 
ηση με Τουρκία και Ρωσία σχετικά με 
τον αγωγό ΙΟΙ ΟηκΗοεε, ο οποίος θα 
της εξασφαλίσει ρωσικό αέριο, αφού το 
αέριο της νοτιοανατολικής Μεσογείου 
θα είναι πιο ακριβό τόσο στην εξόρυξη 
όσο και στη μεταφορά. Ωστόσο, δεν 
αρνείται τις καταρχήν συμφωνίες για 
τον ΕαΠΜεά. Επίσης, υπάρχουν σχέδια 
για μεταφορά αερίου μέσω Τουρκίας, 
που έχουν ήδη υποβληθεί στην Τουρ¬ 
κία από τις ΗΠΑ, αλλά απαιτούν τη 
συμμόρφωσή της με τις επιλογές των 
ΗΠΑ και του Ισραήλ. Τέλος, ακόμα δεν 
έχουν ανακαλυφθεί κοιτάσματα τέτοια 
που να δικαιολογούν την κατασκευή 
του ΕακΐΜεά σε ό,τι αφορά την αξιο¬ 
ποίηση της δυναμικότητάς του. 

Στο μέτωπο των εξορύξεων τα 
πράγματα είναι πιο πολύπλοκα. Η 
Ελλάδα, μέσω Κρήτης, Καστελόριζου 
και Κύπρου, στην ουσία αποκλείει την 
Τουρκία από τα κοιτάσματα και δια¬ 
πραγματεύεται τις ΑΟΖ μόνο με Αί¬ 
γυπτο και Λιβύη. Ωστόσο, η Αίγυπτος 
δεν έχει καταλήξει σε συμφωνία μαζί 
της, παρά τη σφοδρή σύγκρουσή της 
με την Τουρκία, ενώ στη Λιβύη η Ελ¬ 
λάδα στηρίζει τον στρατάρχη Χάφταρ, 
αφού η επίσημη κυβέρνηση είναι φιλο- 
τουρκική. Η Ελλάδα έχει παραχωρή¬ 
σει δικαιώματα για έρευνες νότια και 
νοτιοδυτικά της Κρήτης σε εταιρείες 
όπως η αμερικανική Εχχοπ ΜοΒίΙ. Η 
Κύπρος αρνείται να διαπραγματευτεί 
με τους Τουρκοκύπριους για τη μοι¬ 
ρασιά των εσόδων από το φυσικό αέ¬ 
ριο, αν δεν λυθεί προηγουμένως το 
Κυπριακό, και έχει παραχωρήσει τα 
οικόπεδα της ΑΟΖ της στη γαλλική 
Τοΐπΐ, την ιταλική Επί και στην κοινο¬ 
πραξία της Εχχοπ ΜοΒίΙ με την Ο&Ηγ 
ΡεΐΓοΙειππ. Η Τουρκία δεν αποδέχεται 
τον αποκλεισμό της και προβάλλει 
την οικονομικοστρατιωτική πολιτική 
της «Γαλάζιας Πατρίδας», θεωρώντας 
ότι τα νησιά δεν έχουν υφαλοκρηπίδα 
και ΑΟΖ και συνεπώς μπορεί να κα¬ 
θορίσει τις ΑΟΖ στη νοτιοανατολική 
Μεσόγειο με Λιβύη και Αίγυπτο, ενώ 
το Αιγαίο πρέπει να μοιραστεί στη 
μέση. Μάλιστα, οι ΑΟΖ που προσφέρει 
η Τουρκία σε Αίγυπτο και Λιβύη είναι 
πολύ μεγαλύτερες από αυτές που θα εί- 

σύγκρουσης 

χαν αν λαμβάνονταν υπόψη οι ΑΟΖ Κύπρου, Κρήτης 
και Καστελόριζου. Η Τουρκία έχει στείλει δύο πλωτά 
γεωτρύπανα στην ΑΟΖ της Κύπρου, αμφισβητεί ήδη 
αδειοδοτημένα οικόπεδα των ΤοΙαΙ και Επί, κάνοντας 
γεωτρήσεις σε αυτά ή παρεμποδίζοντας τις γεωτρή¬ 
σεις των εταιρειών, προκαλώντας ακόμα και κυρώ¬ 
σεις από την ΕΕ, που όμως ακόμα δεν έχουν εφαρμο¬ 
στεί. Αξίζει να σημειωθεί ότι η Τουρκία έχει αγοράσει 
τα γεωτρύπανα και κάνει τις γεωτρήσεις για τον εαυ¬ 
τό της, ενώ Κύπρος και Ελλάδα έχουν παραχωρήσει 
τα δικαιώματα σε ξένες εταιρείες. Οι συμφωνίες με 
αυτές πολύ δύσκολα μπορούν να θεωρηθούν συμφέ- 
ρουσες, αφού το κέρδος των πετρελαϊκών κολοσσών 
δεν αφήνει πολλά περιθώρια (παρά τη δημαγωγία 
ότι οι εξορύξεις θα αποφέρουν έσοδα στον κρατικό 
προϋπολογισμό). Παράλληλα, μια οικολογική κατα¬ 
στροφή π.χ. στην Κρήτη θα είχε ανυπολόγιστες επι¬ 
πτώσεις και κόστος (περιβάλλον, αλιεία, τουρισμός), 
χωρίς μάλιστα τα οφέλη από μια πιθανή ανακάλυψη 
κοιτάσματος να είναι σίγουρα. Αυτοί είναι επίσης λό¬ 
γοι που οι ιμπεριαλιστές «προτιμούν» την Ελλάδα 
από την Τουρκία. Παράλληλα, μιλάμε για άντληση 
υδρογονανθράκων, η καύση των οποίων απειλεί με 
τεράστιες κλιματικές αλλαγές. Η ΕΕ έχει θέσει χρο¬ 
νοδιάγραμμα για το τέλος της χρήσης υδρογοναν¬ 
θράκων, συνεπώς πρόκειται για εξορύξεις με τερά¬ 
στιο κόστος και ημερομηνία λήξης!! 


Τα ερευνητικά σκάφη της Τουρκίας έχουν απειλή¬ 
σει ακόμα και την υποτιθέμενη ελληνική ΑΟΖ. Τελευ¬ 
ταία κίνηση της Τουρκίας είναι τα δύο μνημόνια με τη 
διεθνώς αναγνωρισμένη κυβέρνηση της Λιβύης. Το 
πρώτο αφορά τη χάραξη ΑΟΖ, αγνοώντας Κρήτη, 
Ρόδο και Κάρπαθο, γεγονός που σήμανε συναγερμό 
για την ελληνική άρχουσα τάξη, προκαλώντας ακόμα 
και στρατιωτικές απειλές, αφού η Τουρκία διατείνεται 
ότι, στη βάση της συμφωνίας, ετοιμάζεται να στείλει 
ερευνητικό σκάφος στην Κρήτη. Το δεύτερο αφορά 
τη στρατιωτική προσπάθεια διάσωσης της ισλαμιστι- 
κής κυβέρνησης της Λιβύης, που πρόσκειται στους 
Αδελφούς Μουσουλμάνους. 

Η Ελλάδα κατέφυγε στους ιμπεριαλιστές για βο¬ 
ήθεια, ζητώντας να απομονώσουν την Τουρκία, ενώ 
επέσπευσε και την υπογραφή συμφωνίας για τον Επεΐ 
Μεά. Ωστόσο, παρά τις γενικές «αμφισβητήσεις» των 
μνημονίων Τουρκίας-Λιβύης από τους ιμπεριαλιστές, 
στη διάσκεψη για τη Λιβύη που κάλεσε η Γερμανία, 
η Ελλάδα ούτε καν κλήθηκε, ενώ ο αγωγός βρίσκε¬ 
ται στα στάδια των προκαταρκτικών μελετών και 
η συμφωνία δεν θα έχει έμπρακτο αποτέλεσμα για 
αρκετά χρόνια. Αντίθετα, το μνημόνιο με τη Λιβύη 
μπορεί να φέρει τουρκικό ερευνητικό στην Κρήτη 
άμεσα!! Η Τουρκία ξεκαθαρίζει ότι δεν πρόκειται να 
γίνει τίποτα στη νοτιοανατολική Μεσόγειο χωρίς την 
έγκριση και τη συμμετοχή της και η Ελλάδα το μόνο 
που ψελλίζει είναι η προσφυγή στο δικαστήριο της 
Χάγης, τα αποτελέσματα όμως της οποίας καθόλου 
σίγουρα δεν είναι για τα συμφέροντα της ελληνικής 
μπουρζουαζίας. Ωστόσο, η ελληνική αστική τάξη δεν 
παύει να είναι επικίνδυνη στην περιοχή, αφού μπορεί 
να αξιοποιήσει τις συμμαχίες της και την ισχύ της για 


να απειλήσει την Τουρκία. Έτσι, προωθεί συμμαχία με 
τη Γαλλία διαπραγματευόμενη την αγορά φρεγατών 
και συμμετέχοντας μαζί με γαλλικά πλοία σε επίδειξη 
δύναμης στη νοτιοανατολική Μεσόγειο. Προχώρησε 
σε νέα αμυντική συμφωνία με τις ΗΠΑ, που αναβαθ¬ 
μίζει τις παλιές βάσεις και σπέρνει καινούργιες σε όλη 
την Ελλάδα. Στέλνει πυραύλους Ρώτίοί στη Σαουδι¬ 
κή Αραβία συμμετέχοντας στον πόλεμο των ΗΠΑ 
ενάντια στο Ιράν. Η Κύπρος έχει επίσης συνταχθεί με 
τις ΗΠΑ, επιδιώκοντας άρση του εμπάργκο όπλων. 
Ελλάδα και Κύπρος πανηγυρίζουν για την ψήφιση 
του νόμου Ε^ίΜεά Αεί από τις ΗΠΑ, που προωθεί 
τον αντιτουρκικό άξονα, καταφέρεται ενάντια στην 
Τουρκία για τις παραβιάσεις στο Αιγαίο και την κυ¬ 
πριακή ΑΟΖ, ζητά κυρώσεις για την αγορά των 5-400 
και χρηματοδοτεί τη στρατιωτική εκπαίδευση Ελλά¬ 
δας και Κύπρου σε συνεργασία με το Ισραήλ. Τέλος, 
η Ελλάδα αγοράζει νέα όπλα από τις ΗΠΑ (πιθανόν 
και τα πανάκριβα Ε-35) αυξάνοντας την κούρσα των 
εξοπλισμών με την Τουρκία, την οποία όμως αδυνα¬ 
τεί να κερδίσει, αφού, παρά το γεγονός ότι δαπανά 
το 2,36% του ΑΕΠ της, αυτό μεταφράζεται σε 4,7 δις 
δολάρια, ενώ η Τουρκία ξοδεύει 12,1 δις δολάρια, που 
αντιστοιχούν στο 1,5% του ΑΕΠ της!! Γενικά, η ελ¬ 
ληνική άρχουσα τάξη στοιχίζεται απόλυτα πίσω από 
τους δυτικούς ιμπεριαλιστές και ιδιαίτερα τις ΗΠΑ, 
φλερτάροντας με τον ρόλο του συνόρου του Δυτικού 
Κόσμου, προκειμένου να διατηρήσει τα προνόμιά της 
στην περιοχή. Αυτή η επιλογή μπορεί να οδηγήσει σε 
θερμά επεισόδια ή και σε πόλεμο με την Τουρκία, που 
σημαίνει ότι οι λαοί θα πληρώσουν την αντιπαράθε¬ 
ση των αστικών τους τάξεων με αίμα και πόνο. 

■ Κώστας Δίκαιος 


75 Χρόνια 

από τη συμφωνία της Βάρκιζας 


Σ τις 12 Φλεβάρη 1945, υπογράφτη¬ 
κε, με τις ευλογίες των βρετανών 
ιμπεριαλιστών, η προδοτική Συμ¬ 
φωνία της Βάρκιζας από την ηγε¬ 
σία του ΚΚΕ/ΕΑΜ-ΕΛΑΣ και την κυβέρ¬ 
νηση Πλαστήρα. Η κατάπτυστη συμφωνία 
προέβλεπε μεταξύ άλλων τον αφοπλισμό 
του ΕΛΑΣ και τη διάλυσή του και ως αντάλ¬ 
λαγμα παρείχε αμνηστία για τα πολιτικά αδι¬ 
κήματα, που είχαν πραγματοποιηθεί από τις 
2/12/1944 μέχρι την ημέρα της συμφωνίας. 
Η αμνηστία ίσχυε μόνο για την ηγεσία του 
ΚΚΕ, αφήνοντας με αυτόν τον τρόπο όλους 
τους αγωνιστές του ΕΑΜ-ΕΛΑΣ βορά στα 
νύχια της αντίδρασης. 

Η Συμφωνία της Βάρκιζας είχε ως άμε¬ 
σο αποτέλεσμα να ξεκινήσει μια περίοδος 
βαρβαρότητας και διώξεων για την εργα¬ 
τική τάξη και τα φτωχά λαϊκά στρώματα, 
κατά την οποία η αστική τάξη και οι πρώην 
ταγματασφαλίτες εξαπέλυσαν άγριο ανθρω¬ 
ποκυνηγητό εναντίον του «κομμουνιστικού 
κινδύνου». Το διάστημα 1945-46 η λευκή 
τρομοκρατία οργίασε, καθώς, σύμφωνα με 
ορισμένες πηγές, οι δολοφονημένοι ξεπέρα- 
σαν τους 2000 και πραγματοποιήθηκαν πε¬ 
ρίπου 35.000 συλλήψεις, 32.000 βασανισμοί, 
δεκάδες χιλιάδες καταστροφές - λεηλασίες 
και εκατοντάδες βιασμοί. 

Οι σταλινικοί από τότε έχουν κατασκευ¬ 
άσει αναρίθμητους μύθους για να ξεπλύνουν 
την επαίσχυντη προδοσία του ΚΚΕ. Συνεχί¬ 
ζουν, ακόμη και σήμερα - παρά το γεγονός 
ότι «αναθεώρησαν» και πλέον καταδικάζουν 
στα χαρτιά τη συμφωνία ως «προδοτική» - 
να την εμφανίζουν ως ένα σημαντικό τακτι¬ 
κό λάθος, άλλες φορές επιρρίπτουν τις ευ¬ 
θύνες στην τότε προδοτική ηγεσία και άλλες 
φορές μιλούν περί δυσμενών συσχετισμών. 


Μια τέτοια, όμως, ταξική προδοσία, με όσες 
σαθρές και ανυπόστατες δικαιολογίες και 
αν προσπαθήσουν να την καλύψουν, δεν 
κρύβεται. Γιατί η κατάληξη ήταν προδιαγε¬ 
γραμμένη από την προδοτική και αντεπανα- 
στατική πολιτική του ΚΚΕ και της γραφειο¬ 
κρατικά εκφυλισμένης ηγεσίας του. 

Οι ρίζες λοιπόν της προδοσίας βρίσκο¬ 
νται στον σταδιακό γραφειοκρατικό εκφυ¬ 
λισμό του ΚΚΕ, από το 1927 μέχρι και το 
1934, όταν στην 6 η Ολομέλεια της Κεντρι¬ 
κής Επιτροπής του ΚΚΕ, υπό την ηγεσία του 
Ζαχαρώδη που ακολουθούσε πιστά τις ντι¬ 
ρεκτίβες του Κρεμλίνου, η στρατηγική και η 
πολιτική φυσιογνωμία του κόμματος άλλαξε 
κατά 180 μοίρες. Τότε, το ΚΚΕ εγκατέλειψε 
οριστικά τον στόχο της σοσιαλιστικής επα¬ 
νάστασης, αντικαθιστώντας τον με αυτόν 
της «αστικοδημοκρατικής επανάστασης». 
Παράλληλα, υιοθέτησε την αντιμαρξιστική 
θεωρία της «επανάστασης κατά στάδια» και 
ως συνέπεια των παραπάνω την πολιτική 
των Λαϊκών Μετώπων. Αυτά πρακτικά σή- 
μαιναν ότι το ΚΚΕ έπρεπε να συμμαχήσει 
με τη «δημοκρατική» μερίδα της αστικής 
τάξης για την υπεράσπιση της «πατρίδας» 
και την «απόκρουση του φασισμού». Νομο¬ 
τελειακό αποτέλεσμα αυτής της προδοτικής 
πολιτικής ήταν: α) το σύμφωνο Σκλάβαινα- 
Σοφούλη και η προδοσία της εξέγερσης του 
Μάη του 1936 στη Θεσσαλονίκη, β) η στήρι¬ 
ξη στον Μεταξά κατά τον πόλεμο του 1940 
(με το περίφημο γράμμα του Ζαχαρώδη) και 
γ) η προδοσία της ελληνικής επανάστασης 
το 1943-44. 

Μετά την κατάληψη της Ελλάδας 
από τα ναζιστικά στρατεύματα, η κυβέρνη¬ 
ση και η ελληνική αστική τάξη διέφυγαν στο 
εξωτερικό, αφήνοντας τον ελληνικό λαό σαν 



πρόβατα για σφαγή στους ναζί και τους ντό¬ 
πιους συνεργάτες τους. Η τριπλή κατοχή 
(από Γερμανία, Ιταλία, Βουλγαρία) είχε κατα¬ 
δικάσει την εργατική τάξη και τα φτωχά λα¬ 
ϊκά στρώματα σε συνθήκες ανέχειας, πείνας 
και απόλυτης εξαθλίωσης. Τον Σεπτέμβρη 
του 1941, το ΚΚΕ ίδρυσε το ΕΑΜ, με αστι- 
κοδημοκρατικό πρόγραμμα, και το στρατιω¬ 
τικό του σκέλος, τον ΕΛΑΣ, μερικούς μήνες 
αργότερα. Η εξαθλίωση δημιούργησε τις 
συνθήκες για μια βαθιά ριζοσπαστικοποίηση 
των μαζών και την ταχύτατη μαζικοποίηση 
του ΕΑΜ-ΕΛΑΣ. Είναι αλήθεια ότι, μέχρι τα 
μέσα του 1944, οι ναζί είχαν χάσει το παιχνίδι 
στην Ελλάδα και το μεγαλύτερο μέρος της 
ελληνικής επικράτειας βρισκόταν κάτω από 
τον έλεγχο του ΕΑΜ-ΕΛΑΣ. 

Τον Οκτώβρη του 1944, τα γερμα¬ 
νικά στρατεύματα αποσύρονται μισοδιαλυ- 
μένα, δίνοντας μια εξαιρετική ευκαιρία στον 
ΕΛΑΣ να τα αποτελειώσει και να πάρει την 
εξουσία. Η εντολή, όμως, δεν δόθηκε ποτέ. 
Αντί να μεταφερθούν τα τακτικά στρατεύ¬ 
ματα του ΕΛΑΣ στην Αθήνα - μόνο μια 
μικρή ζώνη στο κέντρο της πόλης δεν είχε 
περάσει ακόμα στον έλεγχο του ΕΛΑΣ - για 
την ολοκλήρωση της κατάληψης της εξουσί¬ 
ας, το ΚΚΕ αδρανεί και στις 18/10 φτάνουν 
στην Αθήνα βρετανικά στρατεύματα υπό 
τον Σκόμπι και η κυβέρνηση «εθνικής ενό¬ 


τητας» του Παπανδρέου. Οι βρετανοί ιμπε¬ 
ριαλιστές ήξεραν ότι το αστικό καθεστώς 
δεν θα μπορούσε να αναστυλωθεί χωρίς τη 
συντριβή των οπλισμένων μαζών. 

Τελικά, η ρήξη ήρθε στις 2/12, όταν απο¬ 
χώρησαν από την κυβέρνηση οι υπουργοί 
του ΕΑΜ, αφού κυβέρνηση και Άγγλοι απαι¬ 
τούσαν τον αφοπλισμό του ΕΛΑΣ, ώστε να 
ελέγξουν απόλυτα τον υπό σχηματισμό ελ¬ 
ληνικό στρατό. Το ΚΚΕ απαντά με απεργία 
και άοπλη διαδήλωση στις 3/12 στο κέντρο 
της Αθήνας, που πνίγεται στο αίμα. Οι δυνά¬ 
μεις καταστολής πυροβολούν από τις ταρά¬ 
τσες των κτηρίων το συγκεντρωμένο πλή¬ 
θος, με αποτέλεσμα να σκοτωθούν δεκάδες 
αγωνιστές. Έτσι ξεκίνησε η εξέγερση των 
Δεκεμβριανών, όπου ο λαός πολέμησε τον 
βρετανικό στρατό χωρίς τον ΕΛΑΣ (παρά 
μόνο με εφεδρικές δυνάμεις του), καθώς ο 
κύριος όγκος του είχε σταλεί στην Ήπειρο, 
υποτίθεται για να κυνηγήσει τα υπολείμματα 
του ΕΔΕΣ του Ζέρβα. Σταδιακά, οι Άγγλοι 
επικράτησαν, με τη βοήθεια των ντόπιων 
μαυραγοριτών και ταγματασφαλιτών. Μετά 
την ήττα του Δεκέμβρη, η υπογραφή της 
συμφωνίας της Βάρκιζας ολοκλήρωσε την 
προδοσία της ελληνικής επανάστασης και 
εγκαινίασε μια περίοδο τρομερής αντεπανά¬ 
στασης. 

■ Γρηγόρης Καρβούνης 

Νταβόώ 2020 

Κοινοτυπίες, ψέματα και αδιέξοδα στην «κορυφή της Ευρώπης» 

■ Γιάννης Σμυρλής 


Ε ίναι πια σύνηθες φαινόμε¬ 
νο τα τελευταία χρόνια, 
κάθε συνάντηση κορυφής 
των ηγετών του κόσμου να 
καταλήγει σε απόλυτο αδιέξοδο. Κι αν 
μέχρι πρότινος το αδιέξοδο αυτό «κρύ¬ 
βονταν» συνήθως με κάποιο χλιαρό και 
γενικόλογο κοινό ανακοινωθέν των 
συμμετεχόντων, η ορμητική είσοδος 
του Ντόναλντ Τραμπ στην παγκόσμια 
πολιτική σκηνή έχει προσθέσει και νέα 
ήθη: Αποχωρήσεις, αρνήσεις να συντα¬ 
χτεί έστω και μια ανακοίνωση και ούτω 
καθεξής. 

Ο μόνος λόγος που η ετήσια συνά¬ 
ντηση του Παγκόσμιου Οικονομικού 
Φόρουμ στο Νταβός «γλίτωσε» από 
ένα τέτοιο φιάσκο, δεν είναι παρά ο πιο 
χαλαρός και άτυπος χαρακτήρας του, 
καθώς δεν αποτελεί κάποιο θεσμικό όρ¬ 
γανο, αλλά μια συνάντηση των παγκό¬ 
σμιων οικονομικών και πολιτικών ελίτ, 
όπου ίσως μεγαλύτερη σημασία έχουν 
οι άτυπες συναντήσεις παρά οι επίσημες 
εργασίες και εκδηλώσεις του. 

Ένα νέο μανιφέστο για τον 
καπιταλισμό; 

Οι διοργανωτές του φόρουμ, επι¬ 
χείρησαν στην 40η διάσκεψη του (σ.σ. 
: ξεκίνησε το 1971) να ρετουσάρουν το 
ιδρυτικό μανιφέστο του, με μια σειρά 
από γλυκανάλατες νουθεσίες για «σε¬ 
βασμό των ανθρώπινων δικαιωμάτων, 
μηδενική ανοχή των επιχειρήσεων στη 
διαφθορά, σεβασμό του περιβάλλο¬ 
ντος». Όσο όμως έλλειψη ενδιαφέρο¬ 
ντος παρουσιάζουν αυτά -τα οποία άλ¬ 
λωστε όλοι γνωρίζουν ότι δεν πρόκειται 
να εφαρμοστούν- τόσο ενδιαφέρον 
εμφανίζει η αντιμετώπισή τους από τα 
«ΐΗίηλ Ιαπίτε» του παγκόσμιου καπιτα¬ 
λισμού: Ενδεικτικά, τόσο η λΥαΙΙ δΐτεεΐ 
|οιιτη;ι1 όσο και η λλΤΈίημΙοη Ροεί κα¬ 
τακεραύνωσαν τις δειλές παροτρύνσεις 
του Φόρουμ, λέγοντας ούτε λίγο ούτε 
πολύ ότι είναι αδύνατες γιατί... κοστί¬ 
ζουν! 

Η κλιματική αλλαγή στο 
επίκεντρο 

Αναμφίβολα δεν θα μπορούσε να 
λείψει από τη θεματολογία των συζη¬ 
τήσεων και εκδηλώσεων το ζήτημα του 
περιβάλλοντος. Αφενός γιατί είναι πια 


εμφανές ότι τείνει να εξελιχθεί από ένα 
παράπλευρο ζήτημα στην ίσως μεγα¬ 
λύτερη απειλή για την ανθρωπότητα - 
μαζί με τον κίνδυνο ενός γενικευμένου 
πολέμου- αφετέρου γιατί οι σημαντικές 
διαστάσεις που έχει πάρει το οικολογικό 
κίνημα, με ιδιαίτερα αυξημένη τη συμ¬ 
μετοχή της νεολαίας παγκόσμια δεν θα 
μπορούσε εύκολα να αγνοηθεί. 

Η κλιματική αλλαγή παίρνει δι¬ 
αστάσεις κυριολεκτικά απειλητικές , 
θυμίζοντάς μας τον εύστοχο χαρακτη¬ 
ρισμό της από τον Ερνέστ Μαντέλ σαν 
τον έναν από τους τέσσερις ιππότες της 
σύγχρονης αποκάλυψης. Τα τελευταία 
τέσσερα χρόνια ήταν τα θερμότερα 
στην ιστορία της ανθρωπότητας, την 
ίδια στιγμή που τους τελευταίους μήνες 
οι πάγοι λιώνουν με ρυθμό εφτά φορές 
μεγαλύτερο από τον αναμενόμενο! 

Απέναντι σε όλα αυτά, ο ένας μετά 
τον άλλον οι στόχοι των παγκόσμιων 
διασκέψεων για το κλίμα αποτυγχά¬ 
νουν παταγωδώς. Οι παγκόσμιοι ηγέτες 
μπορεί να κάλεσαν για δεύτερη συνε¬ 
χόμενη φορά στο Νταβός την Γκρέτα 
Τούνμπεργκ, τη Ιόχρονη που αποτελεί 
το «πρόσωπο» του κινήματος κατά της 
κλιματικής αλλαγής, ωστόσο φρόντι¬ 
σαν να μείνουν και πάλι σε γενικόλογες 
δεσμεύσεις και παροτρύνσεις για την 
«πράσινη ανάπτυξη». Όπως εύστοχα 
σημειώνει ο καθηγητής Ν. Στραβελά- 
κης, στο πεδίο της περιβαλλοντικής 
καταστροφής συντελείται μια πλήρης 
αντιστροφή της αιτιότητας (και της 
λογικής θα μπορούσαμε να πούμε): όχι 
μόνο δεν αναγνωρίζεται το κέρδος σαν 
η αιτία της καταστροφής του περιβάλ¬ 
λοντος, αλλά και η όποια συζήτηση για 
την προστασία του γίνεται με άξονα το 
πώς δεν θα κινδυνεύσουν τα μελλοντι¬ 
κά κέρδη! Παρ’ όλα αυτά, ο Ντ. Τραμπ 
φρόντισε ακόμη μια φορά να δείξει την 
πολιτική που θα ακολουθηθεί από δω 
και πέρα: όσοι μιλούν για περιβαλλο¬ 
ντικό πρόβλημα είναι «προφήτες της 
καταστροφής»! 

Οι ενδοϊμπεριαλιστικοί 
ανταγωνισμοί σε παροξυσμό 

«Σήμερα συζητάμε λιγότερο κι απ’ 
ότι την εποχή του ψυχρού πολέμου». 
Με αυτήν την αποστροφή του λόγου 
της η Ανγκελα Μέρκελ αποτύπωσε με 
τον καλύτερο τρόπο το υπ’ αριθμόν ένα 


πρόβλημα του παγκόσμιου καπιταλι¬ 
σμού, μεγαλύτερο κι από την νέα οικο¬ 
νομική κρίση που ήδη εκδηλώνεται: την 
κρίση της παγκόσμιας αστικής ηγεσίας. 

Κι όσο κι αν οι πραγματικές αιτίες 
της ανησυχίας της Μέρκελ είναι αφε¬ 
νός η αδυναμία της Δύσης, δηλαδή των 
παραδοσιακών ιμπεριαλιστικών δυνά¬ 
μεων, να κυριαρχήσουν καθαρά στον 
ανταγωνισμό με την Κίνα και αφετέρου 
η συντελούμενη περιθωριοποίηση της 
Ευρωπαϊκής Ένωσης και κατ’ επέκταση 
της Γερμανίας μέσα στο ίδιο το μπλοκ 
των Δυτικών ιμπεριαλιστών, η ανησυχία 
της εκφράζει μια πραγματικότητα. 

Την ίδια στιγμή που ΕΕ και ΗΠΑ 
μετρούν πληγές —όπως το Βτεχίΐ, η 
ακύρωση την τελευταία πενταετία μιας 
σειράς διεθνών συμφωνιών (ΤΤΙΡ), οι 
στρατιωτικές ήττες τους σε περιοχές- 
κλειδιά του πλανήτη (βλ. Συρία)— η 
Κίνα προχωράει σε ένα νέο μακρόπνοο 
σχέδιο εμπορικών δρόμων (Δρόμος του 
Μεταξιού), νέες επενδύσεις στην Αφρι¬ 
κή, ενίσχυση και αυτοματοποίηση της 
κινεζικής οικονομίας (σχέδιο “Μαάε ίη 
ΟΗίπώ’) και ραγδαία αναβάθμιση της 
στρατιωτικής της δύναμης. 

Είναι πια οφθαλμοφανές ότι μόνο με 
μια άμβλυνση των παγκόσμιων αντα¬ 
γωνισμών, μαζί με μια ριζική αλλαγή 
στρατηγικής για το παγκόσμιο καπι¬ 
ταλιστικό σύστημα θα μπορούσε να 
αποφευχθεί τόσο μια νέα καταστροφική 
κρίση όσο και οι επικείμενες κολοσσιαί¬ 
ες συγκρούσεις. Μία τέτοια προοπτική 
όμως, φαίνεται τουλάχιστον απίθανη. 

Ο Κυριάκος στο Νταβός 

Είναι ο τέταρτος Έλληνας πρω¬ 
θυπουργός που καλείται σε αυτήν τη 
συνάντηση των εκλεκτών, μετά τον 
Ανδρέα Παπανδρέου, τον Κωνσταντί¬ 
νο Μητσοτάκη και τον Αλέξη Τσίπρα. 
Ωστόσο η λάμψη αυτής της πρόσκλη¬ 
σης επισκιάζεται από το γεγονός ότι 
λίγες μόνο μέρες πριν είχε αποκλειστεί 
σαν φτωχός συγγενής από μια λιγότερο 
λαμπερή, αλλά πολύ πιο φλέγουσα συ¬ 
νάντηση, τη Διάσκεψη του Βερολίνου, 
όπου οι ιμπεριαλιστές συζήτησαν μαζί 
με όλες τις σημαντικές δυνάμεις της πε¬ 
ριοχής —εκτός της Ελλάδας— το ζήτη¬ 
μα της Λιβύης, στο οποίο ως γνωστόν η 
χώρα μας εμπλέκεται άμεσα. 

Όσο κι αν προσπάθησε στο Νταβός 
να διασκεδάσει τις εντυπώσεις, θέτο¬ 
ντας αυτό το θέμα στις επαφές του με 
τον υπουργό Άμυνας της Γερμανίας, και 
παίρνοντας δεσμεύσεις ότι η Ελλάδα 
θα είναι παρούσα στις από δω και πέρα 
διεργασίες, είναι προφανές ότι αυτή η 
μη πρόσκληση αποτελεί μια διπλωματι¬ 
κή ήττα που αποτυπώνει και το συσχε¬ 
τισμό δύναμης στην περιοχή. 

Στις συναντήσεις του με τον υπουρ¬ 
γό Οικονομικών της Γαλλίας (και ενόψει 
της επίσκεψής του στο γάλλο πρόεδρο 
Μακράν), όπως και σε αυτές με στελέχη 
σημαντικών παγκόσμιων επιχειρήσεων 
(Μίςτοκοίΐ, Οοομίε, ΗείηεΓεη κ.λπ.), ο 
Μητσοτάκης ακολουθώντας τα χνάρια 
των τριών τελευταίων προκατόχων του, 
«πούλησε» κι αυτός το δικό του δίκχεδδ 


δΐοτγ, καλώντας για νέες επενδύσεις 
στην Ελλάδα, η οποία βεβαίως τώρα 
υποτίθεται ότι είναι πια ασφαλής, με 
εγγυημένη σταθερότητα για τις επιχει¬ 
ρήσεις. 

Η συνάντηση όμως με τη μεγαλύ¬ 
τερη σημειολογική σημασία ήταν μάλ¬ 
λον αυτή με τον αποτυχημένο πραξι¬ 
κοπηματία, πιόνι των ιμπεριαλιστών, 
αυτόκλητο μεταβατικό πρόεδρο της 
Βενεζουέλας Χουάν Γκουαϊδό. Όχι φυ¬ 
σικά γιατί αυτός ο αχυράνθρωπος έχει 
την παραμικρή ισχύ ή εκφράζει το οτι¬ 
δήποτε, αλλά γιατί με αυτόν τον τρόπο 
ο έλληνας πρωθυπουργός επιβεβαιώνει 
την εξαχρείωση της ελληνικής μπουρ¬ 
ζουαζίας και των επιτελείων της και την 
αποφασιστικότητά τους να ξεπεράσουν 
κάθε όριο στην πρόσδεσή τους στα 
ιμπεριαλιστικά σχέδια, και κυρίως αυτά 
των ΗΠΑ, όπως άλλωστε φαίνεται και 
από την αναγνώριση —η Ελλάδα ήταν 
από τις πρώτες χώρες(!)— του πραξι¬ 
κοπήματος του Γκουαϊδό, τη στάση της 
χώρας απέναντι στη δολοφονία Σου- 
λεϊμανί και κυρίως τη νέα συμφωνία για 
τις βάσεις που ψηφίστηκε αμέσως μετά 
το Νταβός από την ελληνική Βουλή. 

Ζητούμενο η απάντηση του 
εργατικού κινήματος 

Τα σπουδαία έπονται μιας τέτοιας 
συνάντησης. Η περίοδος που ανοίγε¬ 
ται μπροστά μας περιλαμβάνει μια σει¬ 
ρά από μεγάλης σημασίας γεγονότα- 
σταθμούς: τις αμερικανικές προεδρικές 
εκλογές, την προώθηση του σχεδίου 
των ιμπεριαλιστών για τη Μέση Ανα¬ 
τολή, εξελίξεις στη Λατινική Αμερική. 
Αλλά και στην περιοχή μας και ειδικό¬ 
τερα για την Ελλάδα, την όξυνση του 
ελληνοτουρκικού ανταγωνισμού, αυτή 
τη φορά μέσω του ζητήματος της Λι¬ 
βύης, το νέο ασφαλιστικό Μητσοτάκη, 
έναν νέο γύρο επίθεσης στα κοινωνικά 
δικαιώματα. 

Απέναντι στις κολοσσιαίες αυτές 
επιθέσεις, το παγκόσμιο εργατικό κί¬ 
νημα αντιδρά —προφανώς ανισομε¬ 
ρούς— αναδεικνύοντας όμως κάποιες 
δυνατότητες, όπως για παράδειγμα στη 
Γαλλία, τη Χιλή, τον Ισημερινό κλπ. 

Είναι δεδομένο ότι χωρίς μια οργα¬ 
νωμένη απάντηση, χωρίς την επιβολή 
λύσεων από την εργατική τάξη, τα κα¬ 
ταδικασμένα σε αποτυχία σχέδια των 
ιμπεριαλιστών, θα φέρουν ακόμα με¬ 
γαλύτερες επιθέσεις, αλλά κυρίως θα 
φέρουν μεγαλύτερες απειλές για την 
ανθρωπότητα με την απειλή του πολέ¬ 
μου, την αύξηση των ανισοτήτων, της 
φτώχειας, την καταστροφή του περι¬ 
βάλλοντος. 

Δεν υπάρχει μεγαλύτερο ιστορικό 
καθήκον για τους εργαζόμενους από 
την αντιμετώπιση αυτών των κινδύνων, 
που μπορεί να πραγματοποιηθεί μόνο 
με σκληρούς και ανυποχώρητους ταξι¬ 
κούς αγώνες, και εν τέλει με το να πά¬ 
ρει την οικονομική και πολιτική εξουσία 
από αυτήν την αδηφάγα, διεφθαρμένη 
και ανίκανη ελίτ η οποία μας οδηγεί 
σταδιακά και σταθερά σε μία νέα σκο¬ 
τεινή εποχή. 

